Local tourism kuriaruvan 4.7 million rufiyaa ge project eh Laamu gai | ThePress\nލޯކަލް ޓޫރިޒަމް ކުރިއަރުވަން 4.7 މިލިއަން ރުފިޔާގެ ޕްރޮޖެކްޓެއް ލާމުގައި\n07 April 2021, 14:40\nޓޫރިޒަމް ކުރިއަރުވަން ލާމުގައި 4.7 މިލިއަން ރުފިޔާގެ ޕްރޮޖެކްޓުގެ އެއްބަސްވުމުގައި ސޮއި ކުރުމަށް ބޭއްވި ރަސްމިއްޔާތުގެ ތެރެއިން / ފޮޓޯ: ޓޫރިޒަމް މިނިސްޓްރީ\nޓޫރިޒަމް މިނިސްޓްރީ އާއި ޔޫއެންޑީޕީ ގުޅިގެން ލޯކަލް ޓޫރިޒަމް ކުރިއަރުވަން ލާމުގައި 4.7 މިލިއަން ރުފިޔާގެ ޕްރޮޖެކްޓެއް އިފްތިތާހު ކޮށްފިއެވެ.\nޓޫރިޒަމް މިނިސްޓްރީގައި މިއަދު ބޭއްވި ރަސްމިއްޔާތުގައި އެ ޕްރޮޖެކްޓުގެ އެއްބަސްވުމުގައި ޓޫރިޒަމް މިނިސްޓްރީގެ ފަރާތުން ސޮއިކުރެއްވީ ޓޫރިޒަމް މިނިސްޓަރު ޑރ. އަބްދުﷲ މައުސޫމެވެ.\nޔޫއެންޑީޕީގެ ފަރާތުން ސޮއިކުރެއްވީ ޔޫއެންޑީޕީ އިން ރާއްޖެއަށް ކަނޑައަޅާފައި ހުންނަވާ ރެޕްރެޒެންޓޭޓިވް އަކީކޯ ފޫޖީއެވެ.\nޓޫރިޒަމް މިނިސްޓްރިން ބުނީ އެޕްރޮޖެކްޓު ކުރިއަށް ގެންދިއުމަށް ހަމަޖެހިފައިވަނީ "ރީ އިމޭޖިނިން ޓޫރިޒަމް"ގެ ނަމުގައި ކަމަށެވެ. އަދި އެ ޕްރޮޖެކްޓް 18 މަސް ދުވަހަށް ކުރިއަށް ގެންދާނެ ކަމަށް މިނިސްޓްރީން ބުނެއެވެ.\nމި ޕްރޮޖެކްޓުގެ ދަށުން ގިނަ ހަރަކާތްތަކެއް ލާމު އަތޮޅުގައި ހިންމުމަށް ހަމަޖެހިފައިވާއިރު އެ ހަރަކާތްތަކުން ލިބޭ މައުލޫމާތުތަކަށް ބަލައި އެހެން އަތޮޅުތަކުގެ ލޯކަލް ޓޫރިޒަމް ކުރިއަރުވަން ފުރުސަތު ފަހިވެގެންދާނެ ކަމަށް މިނިސްޓްރީން ވަނީ ބުނެފައެވެ.\nއޭގެ އިތުރުން ރަށްރަށުގައި ޓޫރިޒަމް ތަރައްގީކުރަން ބަލާނެ މިންގަނޑުތައް ވެސް އެ ޕްރޮޖެކްޓުގެ ދަށުން ކަނޑައަޅާނެ ކަމަށް މިނިސްޓްރީން ވަނީ ބުނެފައެވެ.\nސޮއި ކުރުމުގެ ރަސްމިއްޔާތުގައި ވާހަކަ ދައްކަވަމުން މިނިސްޓަރު މައުސޫމް ވިިދާޅުވީ އެ ޕްރޮޖެކްޓުގެ ސަބަބުން އެ ރަށެއްގެ ޓޫރިޒަމުން ލިބޭ މަންފާއެއް އެ ރަށެއްގެ ހުރިހާ ރައްޔިތުންނަށް ލިބިގެންދާނެ ކަމަށެވެ. އަދި އެ ޕްރޮޖެކްޓަކީ ރައްޔިތުންނާ ގުޅޭ ޕްރޮޖެކްޓަކަށް ވުމުން އެ ޕްރޮޖެކްޓު ކުރިއަށްގެންދާނީ ރައްޔިތުން ބޭނުންވާ ގޮތަށް ކަމަށް ވެސް މިނިސްޓަރު ވަނީ ވިދާޅުވެފައެވެ.


SunOnline: "Dharifulhaa hihvaru kuraathi, Bappa ah dhevey nama hunaany dharifulhu kairyga"\n"ދަރިފުޅާ ހިތްވަރު ކުރާތި، ބައްޕައަށް ދެވޭ ނަމަ ހުންނާނީ ދަރިފުޅު ކައިރީގައި"\nޢަބްދުﷲ އައިމަން 21 Sep 2019, 12:52\nމާލޭގައި 20/09/2019 ގައި ހިނގި ބިޔަ އަލިފާނުގެ ހާދިސާގެ ތެރެއިން: މި ހާދިސާގައި ހަތް ގެޔެއްގައި އަލިފާން ހިފި އިރު އެކެއްގެ ފުރާން ވެސް ވަނީ ގޮސްފައި --- ސަން ފޮޓޯ// އަހުމަދު އަވްޝަން އިލްޔާސް\n"ދަރިފުޅާ! ހިތްވަރު ކުރާތި. ބައްޕައަށް ދެވޭ ނަމަ ހުންނާނީ ދަރިފުޅު ކައިރީގައި،"\nއެއީ ރޭ ހިނގައި ދިޔަ އަލިފާނުގެ ހާދިސާގައި ހ. ރަދުވާނިއާގެ ހަތަރުވަނަ ފަންގިފިލާގައި ތާށިވެފައި ހުރި ދަރިފުޅަށް ގުޅައިގެން ހުރި ބައްޕަ ރޮމުން ރޮމުން ބުނި ވާހަކައިގެ ތަންކޮޅެކެވެ.\nއަހަރެންނަށް މާލޭގައި އަލިފާނުގެ ހާދިސާއެއް ހިނގައިގެން އުޅޭ ކަން އެނގުނީ އިރު އޮއްސި 7:45 އެހާކަންހާއިރު އެވެ. މާލޭގައި ހުރި ކެފޭއެއްތެރޭ ކޮފީއެއް ބޯން އިންދައި ރަހުމަތްތެރިއަކު ވައިބާ ގުރޫޕަކަށް ސައިކަލުތަކެއްގައި ރޯވެފައި ހުރި ފޮޓޯއެއް ލީ ނަމަވެސް މާބޮޑު ކަމަކަށް ނުހަދަމެވެ. އެހެނަސް އޭގެ އިރުކޮޅެއް ފަހުން ފޭސްބުކަށް ވަނުމުން އެނގުނީ ހިނގައިގެން އުޅެނީ އާދައިގެ ކަމެއް ނޫން ކަމެވެ.\nވަގުތުން ސައިކަލުގައި ބާރު ބާރަށް ދުއްވާފައި ގޮސް ސޯސަންމަގުން އަޅާލި އިރު މުޅި މަގު އޮތީ ފުރި ބާރުވެފަ އެވެ. މޫނުތަކުން ފެންނަމުން ދިޔައީ ހާސް ކަމާއި މާޔޫސް ކަމެވެ. ސައިކަލު ޖެހުނު ތާކަށް ދޫކޮށްލައި އެންމެ ފުރަތަމައިން ވެސް ދުއްވައިގަނެވުނީ މީހުން ގަނޑު ތެރޭން ލާފައި އަލިފާން ރޯވެފައި ހުރި ކަމަށް ބުނި އަޑުއިވުނު ދިމާ އަށެވެ. ކުރިއަށް ދިޔަ ވަރަކަށް ފެނުނީ ބޯ ދުންގަނޑެކެވެ. ދިޔަ ބާރުމިނަށް ގޮސް އޭޑީކޭ ކުރިމަތި ގޯޅިން އަޅާލިތަނުން ދިޔައީ ސިއްސައިގެންނެވެ. ފެނުނީ ފިސާރި ބޮޑު އަލިފާން ގަނޑެކެވެ.\nފުލުހުންނާއި ސިފައިންގެ އިތުރުން އާންމުންގެ ގިނަ ބަޔަކު ދިޔައީ ބާރަށް އަނދަމުން ދިޔަ އަލިފާންގަނޑު ކޮންޓްރޯލް ކުރުމަށާއި ގޭގޭގައި ތާށިވެފައި ތިބި މީހުން ސަލާމަތް ކުރުމަށް ހަރަކާތްތެރިވަމުންނެވެ. އެހެނަސް އަހަރެންގެ ލޮލުގައި އަޅައިގަތީ އެތާ އެއް ކައިރީގައި ހުރި ހަރު އުމުރުގެ މީހަކު މައްޗަށް އަތް ދިއްކޮށްގެން ހުރެ ހާސް ކަމާ އެކު ދައްކަމުން ދިޔަ ވާހަކަ އެވެ.\nއަތްދަނޑި މަތީގައްޔާއި ފުރޮޅުލީ ގޮނޑިތަކުގައި ފަހަރަކު މީހަކު ފަހަރަކު މީހަކު ފަރުވާއަށް އޭޑީކޭ ހޮސްޕިޓަލަށް ގެންދަމުން ދިޔަ އިރު ވެސް އޭނާގެ ކުޑަ ފިރިހެން ދަރިފުޅާއި އެކުއްޖާގެ މަންމަ ނުފެނެ އެވެ. އެ ދެމައިން ތިބީ އަލިފާން އެންމެ ބޮޑަށް ރޯވެފައި ހުރި ހ.ރަދުވާނިއާގެ ހަތަރު ވަނަ ފަންގިފިލާގެ ފާހަނާއެއްގައި ތާށިވެފަ އެވެ.\nހުޅުގަނޑު ދިޔައީ ބޮޑުވަމުންނެވެ. ވަގުތު ދިޔައީ ކުޑަތަންވަމުންނެވެ. އަލިފާންގަނޑު ކޮންޓްރޯލް ކުރުމުގެ މަސައްކަތުގައި ޝާމިލުވެ ގިނަ ބަޔަކު އުޅުނު ނަމަވެސް އެ މީހުނަށް އެ ދެމައިން ތާށިވެފައި ތިބި ކަމެއް ނޭނގެ އެވެ.\nހާސްވެ ގޮތް ހުސްވެފައި ހުރި ބައްޕަގެ ޝަކުވާތައް ދިޔައީ މަސައްކަތް ކުރަމުން ދިޔަ ފުލުހުންގެ އެންމެ ބޮޑަށް ތިބި އެންމެނާ ހިއްސާ ކުރަމުންނެވެ. ނަމަވެސް އެއްވެސް ހުއްޓުމެއް ނެތި އަނދަމުން ދިޔަ އަލިފާންގަނޑުގެ ތެރެއިން އެ ދެމައިން ސަލާމަތް ކުރުމަށް ވަގުތު ބޭނުންވާނެ ކަމަށް އޮފިޝަލުން ބުނަމުން ދިޔަ އެވެ. އަލިފާން ނިއްވާ ކެރޭނާއި ލޮރީތަކުގެ ސަމާލުކަން އެންމެ ފަހުން އޭނާއަށް އަމާޒުވެ ހަތަރު ވަނަ ފަންގިފިލާގެ ކުޑަދޮރުތަކަށް ފެންޖަހަން ފެށި އެވެ.\nއަލިފާންގަނޑު ރޯވިތާ ގާތްގަނޑަކަށް ދެ ގަޑިއިރެއްހާ އިރު ވީ އިރުވެސް އެ ދެމައިން ތިބީ ފާހާނާގައި ތާށިވެފަ އެވެ. އެކަން އިނގޭ ގޮތަކީ އެ ދެމައިންގެ ހާލު ބަލަމުން ބައްޕަ ބަރާބަރަށް ދިޔުމުންނެވެ. ފޯނުން ގުޅާލަ ގުޅާލައި ހުރި އެ ބައްޕަ ހާސް ކަމުގައި ހުއްޓައި ދެން ފެނުނީ ޑިފެންސް މިނިސްޓަރު މާރިޔާ އަހްމަދު ދީދީ އެތަނަށް ވަޑައިގެން ތަނެވެ.\n"މިނިސްޓަރު، އަޅުގަނޑުގެ އަންހެނުންނާއި ދަރިފުޅު އެ ގޭގައި [ހ.އިލާއުގެއަށް އިޝާރަތް ކުރަމުން] ތާށިވެފައި ތިބޭތާ ދެ ގަޑިއިރަށްވުރެން ގިނަ އިރު ވެއްޖެ. އަޅުގަނޑު މިދަނީ އެމީހުންގެ ހާލު ބަލަމުން." މިނިސްޓަރާ ވާހަކަ ދައްކަމުން އޭނާ ބުންޏެވެ.\nއޭނާގެ ވާހަކައިން މާރިޔާއަށް ކުރި އަސަރާ އެކު ވަގުތުން ވަގުތަށް އެކަމުގެ އެންމެ ފަހުގެ އަޕްޑޭޓް ބަލައި ހާލަތު ރަނގަޅަށް ދެނެގަތެވެ. އަދި ހިތްނުތަނަވަސް ވެފައި ހުރި ބައްޕައަށް ހިތްވަރު ދެއްވަމުން މާރިޔާ ވިދާޅުވީ މިހާރު ރޯވެފައި ހުރި ބިލްޑިންގް ތެރެއަށް އެމްއެންޑީއެފްގެ ފަޔާ އެންޑް ރެސްކިއު ޓީމުގެ ހަތަރު މީހަކު ވަދެވައިވާ ކަމަށެވެ.\n"ދަރިފުޅާ. ހިތްވަރު ކުރޭ. އެހީ އެބަދޭ. ބައްޕައަށް ދެވޭ ނަމަ ބައްޕަ ހުންނާނީ ދަރިފުޅު ގާތު." ރޮމުން ރޮމުން އެ ބައްޕަ ފޯން ބޭއްވި އެވެ. އޭރު އޭނަގެ އަންހެނުން ގެންގުޅުނު ފޯނު ޗާޖް ގޮސްގެން ނިވެން ގާތް ވެފައި ހުރުމުން އެންމެ ބޭނުންތެރިވާނެ ވަގުތަށް ގުޅުމުގެ އިންތިޒާރުގައި އޭނާ ހުއްޓެވެ.\nއޭގެ އިރަކޮޅެއް ފަހުން ރޯވެފައި ހުރި ގޭތެރެއިން ނުކުން މީހާ އަޑުގެ ނެތްތަނަށް ސްޓްރެޗާ ގެނައުމަށް ގޮވާލި އެވެ. އޭރު އޭނަގެ ފަހަތުން ދަރިފުޅާއި ދަރިފުޅުގެ މަންމަ ނަގައިގަނެގެން އިތުރު ތިން މީހަކު ނުކުމެ އެވެ. ހާސްވެފައި ހުރި ބައްޕަ އާއި ދެން ތިބި އެންމެން ވެސް އަވަސްވެގަތީ ދެމައިން ގޮވައިގެން އިތުރު ފަރުވާއަށް އޭޑީކޭ ހޮސްޕިޓަލަށް ގެންދިއުމަށެވެ.\nއޭޑީކޭ ހޮސްޕިޓަލުން ދިން މައުލޫމާތަކުން އަޅުގަނޑަށް ލިބުނީ އުފާވެރި ހަބަރެކެވެ. އެއީ އެވަގުތު ގެންދިޔަ ދެމައިންގެ ހާލު ވެސް ރަނގަޅު ކަމަށް ބުނުމުންނެވެ.\nނަމަވެސް އެ އުފާ އަނބުރާ ހިތާމައަކަށް ބަދަލުވީ އޭގެ އިރަކޮޅެއް ފަހުން އެ އަލިފާނުގެ ހާދިސާގައި އުމުރުން 46 އަހަރުގެ ދެކުދިންގެ މަންމައެއް ކަމަށްވާ އައިޝަތް ޝައުނާ މިދުނިޔެއާއި އަބަދުގެ އަބަދަށް ވަކިވެގެން ދިޔަ ހަބަރާ އެކު އެވެ. މަރުހޫމާގެ ފުރާނައަށް ސުވަރުގޭގެ ދާއިމީ ނިއުމަތް މެދުވެރިކުރައްވާންދޭވެ.


Dhivehinge Bank In Home Loan ge Interest Kuda Kohffi\nބީއެމްއެލްގެ ހޯމްލޯންގެ އިންޓްރެސްޓް ރޭޓުވަނީ ކުޑަކޮށްފައި. ފޮޓޯ ބީއެމްއެލް\nދިވެހިންގެ ބޭންކުން ހޯމްލޯނުގެ އިންޓްރެސްޓް ކުޑަކޮށްފި\n05 ޑިސެމްބަރ 2021 - 12:23:45\nބޭންކް އޮފް މޯލްޑިވްސް އިން ހޯމް ލޯންގެ ރޭޓް %9 އަށް ދަށްކޮށްފިއެވެ.\nމިބަދަލާއިއެކު ކަސްޓަމަރުން އަލަށް އެދި ހުށަހަޅާ ލޯނާއި އެހެން މާލީ އިދާރާއަކުން ނަގާފައިވާ ލޯނެއް ރީފައިނޭންސްކުރުމަށް އެދި ހުށަހެޅުމުން މިހާރު ކަނޑައަޅާފައިވާ ކުޑަ ރޭޓުގައި ލޯނު ދޫކުރުމަށް ވަނީ ހަމަޖެހިފައެވެ. ބީއެމްއެލް ހޯމް ލޯން މެދުވެރިކޮށް ކަސްޓަމަރުންނަށް ރާއްޖޭގެ ކޮންމެ ރަށަކުންވެސް އެޕާރޓްމަންޓް ނުވަތަ ރޯހައުސް ގަނެވޭނެއެވެ. މި ލޯން އަނބުރާ ދެއްކުމަށް 20 އަހަރުގެ މުއްދަތެއް ލިބޭނެއެވެ.\n" މިވަގުތު ބޭންކު މިއޮތީ ލޯން ޕޯޓްފޯލިއޯގައި ހިމެނޭ ލޯނުތަކެއްގެ ރޭޓް ދަށްކުރެވޭނެ ހާލަތެއްގައި އުފަލާއެކު ފާހަގަކުރަން. ދިވޭހިރާއްޖޭގައި އެންމެ ކުޑަ އިންޓަރެސްޓް ރޭޓުގައި ބޭންކުން ހޯމް ލޯނު ދޫކުރަން ހަމަޖެހުމާއެކު ގެދޮރު ގަތުމަށް ބޭނުންވާ ކަސްޓަމަރުންނަށް މިކަމުގެ ސަބަބުން އެކަށީގެންވާ އަދަދެއްގެ ފައިސާ ފަހަށް ރައްކާކުރެވިގެންދާނެ. މިސާލަކަށް ދަންނަވާނަމަ،3މިލިއަން ރުފިޔާގެ ލޯނަކުން ގާތްގަނޑަކަށް 500،000 ރުފިޔާ ރައްކާކުރެވޭނެ. މީގެ އިތުރުން އަޅުގަނޑުމެން މިވަނީ ކިޔަވާ ލޯނުގެ ރޭޓް ދަށްކޮށް ލައިފް ސްޓައިލް ލޯނުގެ ޝަރުތުތަކަށްވެސް މިވަނީ ހެޔޮ ބަދަލުތަކެއް ގެނެސްފައި." ބޭންކްގެ ސީއީއޯ ވިދާޅުވިއެވެ.\nމި މަހުގެ އެކަކުން ފެށިގެން އަލަށް ކަނޑައެޅުނު ރޭޓްތަކަށް ދަނީ އަމަލުކުރަމުން ނެވެ. ބީއެމްއެލް އިސްލާމިކް އިން ޝަރީއާ ހަމަތަކުގެ މަތިން ދޫކުރާ ފައިނޭންސިން ޕްރޮޑަކްޓްތަކަށް ވެސް އެ ބަދަލުތައް ވަނީ ގެނެސްފަ އެވެ.\nކަސްޓަމަރުންނަށް ލޯނަށް އެދި ހުށަހެޅުމަށް ބޭންކުން ވަނީ ރަހުނަކާ ނުލާ ދޫކުރާ ހުރިހާ ޕާސަނަލް ލޯނުތަކަށް އިންޓާނެޓް އަދި މޯބައިލް ބޭންކިން މެދުވެރިކޮށް ހުށަހެޅޭގޮތް ހަމަޖައްސާފައެވެ. އެގޮތުން ވެހިކަލް ލޯނު، ލައިފްސްޓައިލް ލޯނު އަދި ގްރީން ލޯނަށްވެސް މިހާރު އޮންލައިންކޮށް އެދި ހުށަހެޅޭނެ އެވެ.


UAE gai IPL baavvan ninmaifi\nއައިޕީއެލް ބާއްވަން ނިންމުން\nއައިޕީއެލް ފަށަން އެންމެ ފުރަތަމަ ތާވަލުކޮށްފައި އޮތީ މާޗު މަހުގެ 29 ވަނަ ދުވަހު\nއައިޕީއެލް ފަށާނީ ސެޕްޓެމްބަރު މަހުގެ 19 ވަނަ ދުވަހު\nޔޫއޭއީގެ އިތުރުން ލަންކާއިންވެސް ވަނީ އައިޕީއެލް ބާއްވަން ހުށަހަޅާފައި\nކ. މާލެ |3އޯގަސްޓް 2020 | ހޯމަ 13:09 | 2,345\nމިދިޔަ އަހަރުގެ އައިޕީއެލްގައި ކުޅުނު މެޗެއްގެ ތެރެއިން - އޭއެފްޕީ\nޔުނައިޓެޑް އަރަބި އެމިރޭޓްސް (ޔޫއޭއީ) ގައި އިންޑިއަން ޕްރިމިއާ ލީގު (އައިޕީއެލް) ބޭއްވުމަށް ނިންމައިފިއެވެ.\nއައިޕީއެލް ފަށަން އެންމެ ފުރަތަމަ ތާވަލުކޮށްފައި އޮތީ މާޗު މަހުގެ 29 ވަނަ ދުވަހުއެވެ. އެކަމަކު ޓީ-20 މި މުބާރާތް މުއްދަތެއް ނެތް ގޮތަށް ފަސްކުރަން އިންޑިއާގެ ބޯޑް އޮފް ކޮންޓްރޯލް ފޯ ކްރިކެޓް (ބީސީސީއައި) ން ނިންމީ އޭޕްރީލް މަހުގެ 16 ވަނަ ދުވަހުއެވެ.\nއެއާއެކު ޔޫއޭއީ އާއި ސްރީލަންކާއިން ވަނީ އައިޕީއެލް ބޭއްވުމަށް ހުށަހަޅާފައެވެ. އެކަމަކު ބީސީސީއައި އިން އައިޕީއެލް ބޭއްވުމަށް ނިންމާފައިވަނީ ޔޫއޭއީގައެވެ. އެގޮތުން މި މުބާރާތުގެ 53 މެޗު ޔޫއޭއީގެ ތިން ސިޓީއެއްގައި ބޭއްވުމަށް މިހާރު ވަނީ ނިންމާފައެވެ. މުބާރާތުގެ ކުޅުން ކުރިއަށް ގެންދިޔުމަށް ތާވަލުކޮށްފައިވަނީ ސެޕްޓެމްބަރު މަހުގެ 19ން ނޮވެމްބަރު މަހުގެ 10 ވަނަ ދުވަހުގެ ނިޔަލަށެވެ.\nމިއަހަރުގެ އައިޕީއެލް ޔޫއޭއީގައި ބާއްވާއިރު، މި މުބާރާތް މީގެ ކުރިންވެސް ވަނީ ޔޫއޭއީގައި ބާއްވާފައެވެ. އެގޮތުން 2014 ވަނަ އަހަރުގެ މުބާރާތުގެ އެއްބައި ވަނީ ޔޫއޭއީގައި ކުޅެފައެވެ. އަދި 2009 ވަނަ އަހަރު މި މުބާރާތް ވަނީ ސައުތު އެފްރިކާގައި ބާއްވާފައެވެ. އޭރު މުބާރާތް ސައުތު އެފްރިކާއަށް ބަދަލުކުރީ ސަލާމަތީ ސަބަބުތަކަށްޓަކައެވެ.\nކޮވިޑް-19އާ ގުޅިގެން އައިޕީއެލް އިންޑިއާއިން ބޭރުގައި ބާއްވާއިރު، އިންޑިއާގައި މި ވައިރަސް އަންނަނީ ހަލުވިކަމާއެކު ފެތުރެމުންނެވެ. އެގޮތުން މިހާތަނަށް އިންޑިއާއިން މި ވައިރަހަށް އެއް މިލިޔަނަށްވުރެ ގިނަ މީހުން ވަނީ ކޮވިޑް-19ށް ޕޮޒިޓިވްވެފައެވެ. އަދި މި ވައިރަސް ޖެހިގެން އެ ގައުމުން 38،000 ށްވުރެ ގިނަ މީހުން ވަނީ މަރުވެފައެވެ.


Amuru Thanfeez Koh Raajjey Ge Kulli Haalath Uvaalan Jehey - Kofi Annan - Vaguthu\nކޮވިޑް-19: ފަރުވާކުޑަ ކުރެވިއްޖެނަމަ، ދެން ލިބޭ ގެއްލުން ބޮޑުވެދާނެ - 53 މިނެޓް ކުރިން\nއަމުރު ތަންފީޒުކޮށް ރާއްޖޭގެ ކުއްލި ހާލަތު އުވާލަން ޖެހޭ - ކޯފީ އަނާން\nސުޕްރީމް ކޯޓު އަމުރު ތަންފީޒު ކުރުމަށާއި ކުއްލި ނުރައްކަލުގެ ހާލަތު އުވާލަން ސަރުކާރަށް ގޮވާލަން ކަމަށް އދ.ގެ ކުރީގެ ސެކްރެޓަރީ ޖެނެރަލް ކޯފީ އަނާން ވިދާޅުވެއްޖެ އެވެ.\nމިއަދު ނެރުއްވި ބަޔާނެއްގައި އަނާން ވިދާޅުވީ ރާއްޖޭގައި މިއަހަރު ބާއްވާ ރިޔާސީ އިންތިހާބު ކައިރިވާއިރު މިނިވަން މުއައްސަސާތައް ކޮންމެހެން މުހިއްމު ކަމަށާއި ރާއްޖޭގެ ކަންތަކުގައި ބައިނަލް އަގުވާމީ މުޖުތަމައު މަަޑުން ތިބެގެން ނުވާނެ ކަމަށެވެ. އަދި ރާއްޖޭގެ ޑިމޮކްރަސީއާއި ކުރިއެރުން ވަނީ ނުރައްކަލުގެ ތެރޭގައި ކަމަށް އޭނާ ވިދާޅުވިއެވެ.\n"ރިޔާސީ އިންތިހާބަކީ މިނިވަން އިންސާފުވެރި އިންތިހާބަކަށް ވާނެކަމުގެ ޔަގީންކަން ކަށަވަރުކޮށްދޭން ހުރިހާ ފިޔަވަޅެއް އަޅަން ޖެހޭ. ފުރިހަމަ މިނިވަން މުއައްސަސާތަކެއް ހުރުމަކީ އެކަމަށްޓަކައި ކޮންމެހެން ބޭނުންތެރި ކަމެއް އަދި މިކަމުގައި ބައިނަލް އަގުވާމީ މުޖުތަމައުން ހިމޭނުން ތިބެގެން ނުވާނެ." ބަޔާނުގައި އަނާންް ވިދާޅުވިއެވެ.\nސްފްރީމް ކޯޓުގެ އަމުރަށް ފަހު ރާއްޖޭގެ މުއައްސަސާތަކަށް ރައީސް ޔާމީނު ދިނީ ޑިމޮކްރަސީއާ ބީރަށްޓެހި ހަމާލާއެއް ކަމަށް އަނާން ވިދާޅުވިއެވެ.\nސްޕްރީމް ކޯޓުގެ އަމުރާ ގުޅިގެން ރާއްޖޭގައި ކުއްލި ނުރައްކަލުގެ ހާލަތު އިއުލާނު ކުރި ކުރުން އަނާން ސިފަ ކުރައްވާފައި ވަނީ ސިޔާސީ ބޭނުމަށް އެޅި ފިޔަވަޅެއްގެ ގޮތުގަ އެވެ.\n"ސުޕްރީމްކޯޓުގެ އަމުރަށް ކިޔަމަން ނުވެ ފަނޑިޔާރުންނަށް ހުރަސް އެޅި އެޅުން އަޅުގަނޑު ކުށްވެރި ކުރަން. މި އަމަލުތަކަކީ ގާނޫނީ ތަބާ ނުވުމާއި ޝަރުއީ ނިޒާމަށް އިހުތިރާމް ނުކުރުމުގެ އަމަލުތައް." އަނާން ވިދާޅުވިއެވެ.\nކުއްލި ނުރައްކަލުގެ ގާލަތު އިއުލާން ކުރުމަށް ފަހު އުއްތަމަ ފަނޑިޔާރު އަބްދުﷲ ސައީދު އާއި ސުޕްރީމް ކޯޓުގެ ފަނޑިޔާރު އަލީ ހަމީދު އާއި ކުރީގެ ރައީސް މައުމޫން އަބްދުލްގައްޔޫމްގެ އިތުރުން އެމަނިކުފާންގެ ދަރިކަނބަލުން ޔުމްނާ މައުމޫންގެ ފިރިކަލުން މުހައްމަދު ނަދީމު ވެސް ހައްޔަރުކޮށްފައެވެ.\nފެބުރުއަރީ 10, 2018 06:51\nކަލޯއަށް ތިނޫން ވާހަކައެއް ބުނާކަށް ނޭންގުނު ދޯ\nފެބުރުއަރީ 10, 2018 06:57\nފެބުރުއަރީ 10, 2018 06:58\nފެބުރުއަރީ 10, 2018 07:06\nތިބޭފުޅުންގެ ސިޔާސީ ބޭނުމަކު ތިބޭފުޅާ ތިޔަހެން ތި ބުނީވެސް\nފެބުރުއަރީ 10, 2018 07:13\nއޭއި މިހިރަ އެފްރިކަން ނީގްރޯ ވީ އާރ ނޮޓް ގޮނާ އޮބޭ ނީގްރޯ އިންސްޓްރަކްޝަންސް ޔޫ ބެޓަރ ގިވް އިންސްޓްރަކްޝަން ޓު ޔުއަރ މަދަރ ޔޫ ބްލަޑީ ނީގްރޯ އިޑިއަޓް. އައި ކާންޓް ޓޭކް ދިސް ކޮރަޕްޓް ނީގްރޯ ގަންޖާބޯ ބަތާހަރާމީ ހަރާމްކޯރ ދަ ނަހަލާލު އަބޫޖަހުލުގެ ދަރިކޮޅުގެ އާލާތުންގެ ބަލާ ނޯމޯރ. ޑާޑާޑާޑާ ޑާޑާޑާޑާ ޑާޑާޑާޑާ ޑާޑާޑާޑާ...\nކަލޯ ތިޔޮއް ފަލަސްތީނުގެ ކަންތައް އިހަށް ނިންމަދީބަލަ. އަދިކޮބާ އަމިއްގެ ހާލަތު! ލަދުކޮބާ؟\nފެބުރުއަރީ 10, 2018 08:03\nޔަހޫދީންގެ ޕްރޮޕެގެންޑާއަށް ޔަހޫދީން ތާއީދުކުރާނެ! އެ ހެޔޮ އޮރިޔާމުންތިބެން ޖެހުނަސް!\nފެބުރުއަރީ 10, 2018 08:07\nމި ކަލޯ އަށް މާފަހުން ހުވަފެނެއްފެނިގެން ކޮފީ އެއް ބޯލަށް ކޯފް އައިލެންޑަށް\nިޗަޑް ބްރޭންސަންގެ ފްރެންޑް ނަޝީދު ތިދިނީ ބާތިލް އަމުރު. ކޯފީ ގެ މައްސަލަ އެއްނެތް. އޭނަ އަށް ކިޔައިދީފަ އެއޮތީ ބާތިލްވި އަމުރު. ސަރުކާރުން ފަހުގެ އަމުރު ތަރުޖަމާކޮއްފަ @ކޯފީ ޓްވީޓް ކޮށްލަބަ. ސުޕްރީމް ކޯޓުންވެސް ކުރެވިދާނެ މިކަންތަ\nފެބުރުއަރީ 10, 2018 12:33\nހެޔޮނުވާނެ އިޒްރޭލުމީހުން ފަލަސްތީނުގެބިމުން ބާލަދީބަލަ


Hudhdha Nulibeytheeve Dhagandey ah Mirey Nukulheyne\nދަގަނޑޭ (ކަނާތުން ދެ ވަނަ އަށް) މާޒިޔާ އަށް ސޮއިކުރުމަށްފަހު ޖާޒީ ދައްކާލަނީ: އައިޓީސީ ނުލިބޭތީވެ މިރޭގެ މެޗުގައި ނުކުޅޭނެ.\nއިންޓަނޭޝަނަލް ޓްރާންސްފާ ސެޓްފިކެޓް ނުވަތަ އައިޓީސީ ނުލިބޭތީވެ މާޒިޔާގެ ފޯވަޑް އަލީ އަޝްފާގް (ދަގަނޑޭ) އަށް މިރޭ ޓީސީއާ ދެކޮޅަށް ނުކުޅެވޭނެކަން ކަށަވަރުވެއްޖެ އެވެ.\nއުރީދޫ ދިވެހި ޕްރެމިއާ ލީގުގައި މިރޭ ފުރަތަމަ ފަހަރަށް މާޒިޔާ އަށް ކުޅެން ގައުމީ ކެޕްޓަނަށް ޕްރެކްޓިސް ކޮށްފައިވީ ނަމަވެސް މިރޭގެ މެޗުގައި ނުކުޅެވޭނެކަން ކަށަވަރުވީ މެޗު ފަށަން ހަ ގަޑިއިރަށްވީ އިރު ވެސް އޭނާގެ އައިޓީސީ ލިބިފައިނުވާތީ އެވެ. މި ސީޒަނުގެ ބާކީބައިގައި މާޒިޔާ އަށް ކުޅޭން ރާއްޖޭގެ ރެކޯޑް ފީއަކަށް ސޮއިކުރި ދަގަނޑޭގެ އައިޓީ ދޭން ޖެހެނީ އޭނާ އެންމެ ފަހުން ކުޅުނު މެލޭޝިޔާގެ ޕީޑީއާރުއެމުންނެވެ. ފައިތުވެދިޔަ ދެ އަހަރު ކުޅުނު ޕީޑީއާރުއެމާއެކު ހަދާފައިވާ ކޮންޓްރެކްޓް ދެ ފަރާތުން އެއްބަސްވެގެން މީގެ ދެ މަސްކުރިން އުވާލީ ދަގަނޑޭ އަށް ލިބިފައިވާ އަނިޔާއަކަށް ފަރުވާ ހޯދުމަށް ކުޅުންތެރިޔާ ނުކުޅެ ހުންނަން ބޭނުންވުމުންނެވެ.\nހުޅުމާލޭގައި ބުދަ ދުވަހުގެ ރޭ ބޭއްވި ރަސްމިއްޔާތެއްގައި މާޒިޔާ އަށް ސޮއިކުރި 31 އަހަރުގެ ދަގަނޑޭ އަކީ ރާއްޖޭގައި މިހާތަނަށް އުފެދުނު އެންމެ މޮޅު ފުޓްބޯޅަ ކުޅުންތެރިޔާ އެވެ. ވެލެންސިއާއިން ފުޓްބޯޅަ ކެރިއަރު ފަށައި ފަހުން ނިއުރޭޑިއަންޓާއި ވީބީ އަށް ވެސް ކުޅުނު ފޯވަޑް އެނބުރި ގަލޮޅު ދަނޑަށް އައުމުން އޭނާ ކުޅޭނެ ކަމުގެ އުއްމީދުގައި މިރޭގެ މެޗު ބަލަން ގިނަ ބަޔަކު ވަނީ ދަނޑަށް ވަންނަން ވެސް ތައްޔާރުވެފަ އެވެ. ދަގަނޑޭ ސޮއިކުރުމުން މާޒިޔާއިން ވަނީ މި ސީޒަނުގައި ތިން ތައްޓާއެކު މުޅި ސީޒަން ކާމިޔާބު ކުރަން ބޭނުންވާ ކަމަށް ބުނެފަ އެވެ.\nމާޒިޔާ މިހާރު އޮތީ ލީގުގެ އެއްވަނާގަ އެވެ. އެއީ 14 ޕޮއިންޓާއެކުގަ އެވެ. ޓިސީ އޮތީ 11 ޕޮއިންޓާއެކު ހަތަރު ވަނާގަ އެވެ. ދެ ވަނާގައިވަނީ 13 ޕޮއިންޓާއެކު އީގަލްސް އެވެ. 12 ޕޮއިންޓާއެކު ތިން ވަނާގައިވަނީ ޔުނައިޓެޑް ވިކްޓަރީ އެވެ. 11 ޕޮއިންޓް ލިބިފައިވީ ނަމަވެސް ފައިދާ ގޯލުގެ ތަފާތުން ޓީސީއަށްވުރެ ފަހަތުން ފަސް ވަނަ ލިބެނީ ވެލެންސިއާ އަށެވެ. އެންމެ ފަހުގެ ޗެމްޕިއަން ނިއުރޭޑިއަންޓް އޮތީ 10 ޕޮޮއިންޓާއެކު ހަ ވަނާގަ އެވެ. ވިކްޓަރީ އަށް ފަސް ޕޮއިންޓާއެކު ހަތް ވަނަ ލިބޭއިރު ފުލުގައި އޮތީ އެންމެ ޕޮއިންޓަކާއެކު ބީޖީ އެވެ.\nއަލީ އަޝްފާގު (ދަގަނޑޭ) މާޒިޔާ ދިވެހި ޕްރެމިއާ ލީގް


BREAKING NEWS: Ithuru 124 Meehun Covid Ah Fassivejje - Vaguthu\nއިތުރު 124 މީހުން ކޮވިޑަށް ފައްސިވެއްޖެ\nލ.އަތޮޅު ފޮނަދޫގައި ބަޔަކު މާސްކް އަޅައިގެން ސައިކަލް ދުއްވާފައި ދަނީ - ވަގުތު އިމޭޖަސް:- މުހައްމަދު އަފްޒަލް\nމިއަދު ރާއްޖެ އިން އިތުރު 124 މީހުން ކޮވިޑް-19 އަށް ފައްސިވެއްޖެއެވެ.\nމިއަދު މާލެ އިން 26 މީހުން، އަތޮޅުތެރޭގެ މީހުން ދިރިއުޅޭ ރަށްތަކުން 73 މީހުން ފައްސިވިއެވެ. އޭގެ އިތުރުން ރިސޯޓްތަކުން ނުވަ މީހުން، ސަފާރީތަކުން ތިން މީހުން އަދި ތަރައްގީ ކުރަމުންދާ ރިސޯޓްތަކުން 13 މީހުން މިއަދު ފައްސިވިއެވެ.\nމިއަދު 5048 މީހުން ކޮވިޑަށް ޓެސްޓް ކުރިއެވެ. މިއަދު ޓެސްޓް ކުރި މީހުންގެ ތެރެއިން ކޮވިޑަށް ފައްސިވެފައި ވަނީ %2.46 މީހުންނެވެ. މިއަދަކީ ކޮވިޑަށް ޓެސްޓް ކުރި މީހުންގެ ތެރެއިން ފައްސިވި މީހުންގެ ނިސްބަތް އޭޕްރީލް މަހުގެ 13 ވަނަ ދުވަހަށް ފަހު އެންމެ ދަށަށް ދިޔަ ދުުވަހެވެ.\nމިއަދަކީ އަތޮޅުތެރެއިން ކޮވިޑަށް ފައްސިވާ މީހުންގެ އަދަދު 100 އިން ދަށުގައި ހުންނަތާ ތިން ވަނަ ދުވަހެވެ. ފާއިތުވި ދެމަސް ދުވަހުގެ ތެރޭގައި މިނޫނިއްޔާ އަތޮޅުތެރޭގެ މީހުން ދިރިއުޅޭ ރަށްތަކުން ކޮވިޑަށް ފައްސިވާ މީހުންގެ އަދަދު 100 އިން ދަށުގައި ހުރެ ތިން ދުވަސް ހޭދަވެފައެއް ނުވެއެވެ.\nރާއްޖޭގައި މިހާރު ކޮވިޑް ޖެހިފައި ތިބީ 2865 މީހުންނަށެވެ. އޭގެތެރެއިން ހޮސްޕިޓަލްގައި އެޑްމިޓް ކޮށްގެން ފަރުވާ ދެމުން ގެންދަނީ 22 މީހުންނަށެވެ.


Andhirikan ge ticket vikkan fashaifi | Mihaaru\nއަހަރުގެ ފުރަތަމަ ފިލްމު "އަނދިރިކަން" ގެ ޓިކެޓް ވިއްކަން ފަށަައިފި\n20 ފެބުރުއަރީ 2020 - 15:37\nމި އަހަރު އަޅުވާ ފުރަތަމަ ދިވެހި ފިލްމު "އަނދިރިކަން" ގެ ޓިކެޓް މިއަދު އޮލިމްޕަހުން ވިއްކަން ފަށައިފި އެވެ.\nއަލީ ސީޒަން ޑައިރެކްޓްކޮށް، ބަތަލުގެ ރޯލް ކުޅެފައިވާ މި ފިލްމު ސިނަމާ އަށް ގެންނަން ނިންމާފައި ވަނީ އަންނަ މަހުގެ4ވަނަ ދުވަހުގެ ރެ އެވެ. ފިލްމުގެ ޓީމުން ބުނީ މިއަދު މެންދުރު ފަހު 2:00 އިން ފެށިގެން "އަނދިރިކަން" ގެ ޓިކެޓް ވިއްކަން ފެށުމާ ގުޅިގެން އާންމުކޮށް އޮލިމްޕަސް ކައުންޓަރުން ޓިކެޓް ވިއްކާ ގަޑިތަކުގައި ޓިކެޓް ގަނެވޭނެ ކަމަށެވެ.\nމި ފިލްމަކީ އަހުމަދު ޒަރީރުގެ ސްކްރީންޕްލޭއަކަށް ހަދާފައިވާ ފެމިލީ ޑްރާމާއެކެވެ. ސީޒަނާ އެކު "އަނދިރިކަން" ގެ ބަތަލާއިންގެ ރޯލުން ފެނިގެންދާނީ ޝީލާ ނަޖީބާއި އައިމިނަތު ރިޝްފާ އެވެ. މ. މަޑުއްވަރީގައި މަންޒަރުތައް ނަގާފައިވާ ފިލްމުގެ އިތުރު ކާސްޓުންގެ ތެރޭގައި ޒީނަތު އައްބާސް، އަހުމަދު ސަައީދު، މަރިޔަމް ޝަކީލާ އަދި މުހައްމަދު ރަޝީދު (ދަރާ) ހިމެނެ އެވެ.\nސީޒަންގެ އެސް ޕްރޮޑަކްޝަނާއި ކެމެރާމަން އަބްދުﷲ ޝިވާޒް (މާސްކޭ) ގެ މާސްކޭ ސްޓޫޑިއޯ އިން ހަދާފައިވާ "އަނދިރިކަން" ގެ އިތުރުން ސީޒަން މި އަހަރު އެހެން ފިލްމެއް ވެސް ވެސް ގެންދޭނެ އެވެ. އެއީ ރޯދައިގެ ފަހުން އަޅުވަން އަމާޒު ހިފާފައިވާ "ލޯބިވެވިއްޖެ" އެވެ.\nއަލީ ސީޒަން ދިވެހި ފިލްމް އިންޑަސްޓްރީ އޮލިމްޕަސް ސިނަމާ އެކްޓްރެސް އައިމިނަތު ރިޝްފާ\nކޮބާހޭ "އެ އަނދިރި ދައުލަތް"


Ihusaantherikan huri nama Raees Yaamin geyah gennaane: Waheed\nކުރީގެ ރައީސް އަބްދުﷲ ޔާމީން އަބްދުލްގައްޔޫމް ފުލުސް އިދާރާއަށް ހާޒިރުވުމަށް ފަހު ނޫސްވެރިންނަށް މައުލޫމާތު ދެއްވަނީ: އެ މަނިކުފާނު ހުންނަވަން ޖެހިވަޑައިގެންފައި ވަނީ ޖަލުގައި -- ފޮޓޯ: އަވަސް\nމަނީ ލޯންޑަރިންގެ ކުށުގައި ފަސް އަހަރަށް ޖަލަށް ލާފައިވާ ކުރީގެ ރައީސް ޔާމީން އަބްދުލް ގައްޔޫމް ރޯދަ މަހަށް ގެއަށް ބަދަލުކޮށް ދެއްވުމަށް އިދިކޮޅު ކޯލިޝަންގެ އެޑްވައިޒަރު އަދި ކުރީގެ ރައީސް ޑރ. މުހައްމަދު ވަހީދު ހަސަން މަނިކު ގޮވާލައްވައިފި އެވެ.\nރައީސް ޔާމީން ޖަލުގައި ހުންނަވާތާ 487 ދުވަސް ވަނީ ވެފައެވެ. މި މަހުގެ 13 ވަނަ ދުވަހު ފެށޭ ރޯދަ މަހަކީ އެމަނިކުފާނު ޖަލުގައި ހުންނަވަނިކޮށް އަންނަ ދެވަނަ ރޯދަ މަހެވެ.\nޕީޕީއެމުން ބޭއްވި ޖަލްސާއެއްގައި ރައީސް ވަހީދު ވިދާޅުވީ ރައީސް ޔާމީން ޖަލަށް ލެއްވީ ނުހައްގު ޝަރީއަތަކުން ކަމަށެވެ. އެމަނިކުފާނު މިނިވަން ކުރައްވަން ޖެހޭ ކަމަށް ވެސް ވިދާޅުވި އެވެ. އަދި ވިދާޅުވީ މި ސަރުކާރުގެ އެއްވެސް އޯގާތެރިކަމެއް އަދި އިހުސާންތެރި ކަމެއް ހުރިނަމަ މި ރޯދަ މަހަށް ރައީސް ޔާމީން ގެއަށް ފޮނުވައި ދެއްވާނެ ކަމަށެވެ.\n"އަޅުގަނޑު އުންމީދު ކުރަން މި ސަރުކާރުގެ އެއްވެސް ކަހަލަ އޯގާތެރިކަމެއް، އިހުސާންތެރިކަމެއް ހުރިކަމުގައި ވަންޏާ އެމަނިކުފާނު މި ރޯދަ މަހު ގެއަށް ފޮނުވައި ދެއްވާނެ ކަމަށް،" ވަހީދު ވިދާޅުވި އެވެ.\nރައީސް ވަހީދު ވާހަކަފުޅު ދައްކަވަނީ: ރައީސް ޔާމީން މި ރޯދަ މަހު ގެއަށް ބަދަލުކޮށްދެއްވުމަށް އެދިވަޑައިގެންނެވި -- އަވަސް ފޮޓޯ\nކުރީގެ ރައީސް ޔާމީން އަބްދުލް ގައްޔޫމް ގެއަށް ބަދަލު ކޮށްދިނުމަށް އާއިލާގެ ފަރާތުން އެދިފައިވާ ކަމަށް ހޯމް މިނިސްޓްރީން މިިދިޔަ މަހުގެ 18 ވަނަ ދުވަހު ވަނީ ބުނެފަ އެވެ. ރައީސް ޔާމީން ގެއަށް ބަދަލު ކޮށް ދިނުމަށް އެދި ހޯމް މިނިސްޓްރީއަށް ހުށަހަޅާފައި ވަނީ އެމަނިކުފާނުގެ ފަރާތްޕުޅުން ސިއްހީ އެއްވެސް އެހީތެރި ކަމަކަށް އެދިފައި ނުވާ ކަމަށް ރައީސް އިބްރާހިމް މުހައްމަދު ސޯލިހު އެންމެ ފަހުން ބޭއްވެވި ނޫސްވެރިންގެ ބައްދަލުވުމުގައި ވިދާޅުވެފައި ވަނިކޮށެވެ.\nރައީސް ޔާމީން ގެއަށް ބަދަލު ކޮށްދިނުމަށް އެދި އިދިކޮޅު ކޯލިޝަނުން ވެސް ވަނީ މީގެ ކުރިން ހޯމް މިނިސްޓަރު އިމްރާން އަބްދުﷲ އާއި ބައްދަލު ކުރައްވާފަ އެވެ.\nޖަލުގައި ހުންނެވި ކުރީގެ ރައީސް އަދި އިދިކޮޅުގެ ލީޑަރު އަބްދުﷲ ޔާމީން އަބްދުގައްޔޫމް ރާއްޖެއިން ބޭރަށް ފޮނުވާލެއްވުމަށް ސަރުކާރާއި ރައީސް ސޯލިހް ޕްރެޝަރު ކުރައްވާ ކަމަށް އެމަނިކުފާނުގެ ގާނޫނީ ވަކީލުންގެ ޓީމުގައި އިސްކޮށް ހުންނެވި ޑރ. މުހައްމަދު ޖަމީލް އަހުމަދު ވަނީ ވިދާޅުވެފަ އެވެ.\nމި މައްސަލާގައި ހޯމް މިނިސްޓަރު އިމްރާން ކުރީން ވިދާޅުވީ ރައީސް ޔާމީންގެ ސިއްހީ ހާލަތާއި ގުޅޭ ގޮތުން ޑޮކްޓަރުން ދީފައިވާ ލިޔުމެއް އޮންނަ ކަމަށާއި އެ ލިޔުމުގައި ދެ ކަމަކަށް ލަފާ ދީފައިވާ ކަމަށެވެ. އެއީ ޓެސްޓެއް ހެއްދެވުމާއި އެ މަނިކުފާނު ސްޓްރެސް ފްރީ މާހައުލެއްގައި ބެހެއްޓުން ކަމަށެވެ. އެ ދެ ޓެސްޓަކީ ރާއްޖެއިން ހެދޭނެ ޓެސްޓެއް ނޫން ކަމަށް ވެސް ވިދާޅުވި އެވެ.\nރައީސް އަބްދުﷲ ޔާމީން މޯލްޑިވްސް ކަރެކްޝަނަލް ސާވިސް ރައީސް އިބްރާހިމް މުހައްމަދު ސޯލިހު + މާފުށީ ޖަލު އިމްރާން އަބްދުﷲ ރައީސް ޑރ. މުހައްމަދު ވަހީދު ހަސަން މަނިކު މިނިސްޓްރީ އޮފް ހޯމް އެފެއާޒް


އަލް އަޚް އިބްރާހީމް މަމްދޫޙް – DhiSalafiyyah\nއަލް އަޚް އިބްރާހީމް މަމްދޫޙް\nދިވެހިރާއްޖެ މިދާ ގޮތުން ވަރަށް ކައިރި މުސްތަޤުބަލެއްގައި ދެކުނު އޭޝިޔާގެ ތުކުރީއަށް މިޤައުމު ނުވާނެއެކޭ ދެންނެވުމަކީ ދޮގަކަށް ނުވާނެކަން ޔަޤީނެވެ.\n25/11/2011 ޢާންމު ލިޔުން, މުޖުތަމަޢުއަލް އަޚް އިބްރާހީމް މަމްދޫޙް\nމިބިންމަތީ ބުދަށް އަޅުކަން ކުރަން ފެށުނު ޙާދިޘާއިން އަޅުގަނޑުމެންނަށް ޢިބްރަތްތަކެއް ނުވަނީތޯއެވެ؟\nމިބިންމަތީ އެންމެ ފުރަތަމަ އުޅުނު އިންސާނުންނަކީ ﷲ ފިޔަވައި އެހެނިހެން ފަރާތްތަކަށް އަޅުކަންކުރި ބައެއްކަމަށާއި އެމީހުންނަކީ ދިރިއުޅުމުގައި އެއްވެސް އުޞޫލެއް ގޮތެއް ފޮތެއް ގެންގުޅުނު ބައެއް\n12/11/2011 ޢަޤީދާއާއި ފިރުޤާތައްއަލް އަޚް އިބްރާހީމް މަމްދޫޙް\nޙައްޖުމަހުގެ ފުރަތަމަ ދިހަދުވަސް އެހެން ދުވަސްތަކަށް ވުރެ ޚާއްސަވީ ކީއްވެބާ؟\nއަހަރުމެންނާ ބަރަކާތުން ފުރިގެންވާ ޙައްޖުމަހުގެ ދުވަސްތަށް ކުރިމަތިލައިފައިވާއިރު ވަރަށް ގިނަ ބައެއްގެ ސުވާލަކަށް ވެފައިވަނީ މިދުވަސްތައް އަހަރުގެ ތެރޭގައި އަންނަ އެހެން ދުވަސްތަކަށްވުރެ\n28/10/2011 ފިޤުހާއި އޭގެ ޢިލްމުތައްއަލް އަޚް އިބްރާހީމް މަމްދޫޙް\nކީރިތި މާތް ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމް މަދީނާއަށް ހިޖުރަކުރެއްވުމުގެ އެއްއަހަރު ކުރީގެ ރެއެއްގެ ވަގުތެވެ. މަޑުމައިތިރިކަމާއި، ހަމަހިމޭންކަން ވަނީ މައްކާގެ މައްޗަށް ވެރިވެފައެވެ. ކީރިތި މާތް ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމް އަވަހާރަފުޅު ލައްޕަވާއިގެން އޮންނަވަނިކޮށް އެކަލޭގެފާނުގެ ގެކޮޅުގެ ފުރާޅު ފަޅުއްވައި އެކަލޭގެފާނުގެ އަރިހަށް ޖިބްރީލުގެފާނު ވަޑައިގެންނެވިއެވެ. އަދި އެކަލޭގެފާނުގެ މޭފުޅު ފަޅުއްވައި، ހިތްޕުޅު ނަންގަވައި، ޒަމްޒަމް ފެނުން ދޮންނެވިއެވެ. އެއަށްފަހު ޙިކުމަތާއި އީމާންކަން އޭގައި ފުރެންދެން ހުރި ރަނުގެ ތަށްޓެއް…\n19/10/2011 محمد ﷺ ގެ ސިޔަރަތުއަލް އަޚް އިބްރާހީމް މަމްދޫޙް\nއިންސާނާގެ މަރު 2\nއިންސާނާގެ ހަށިގަނޑަށް ދިމާވާ ހުރިހާ ކަންތައްތަކެއް މިހެން ދިމާވަނީ ކީއްވެގެން ހެއްޔެވެ؟ ﷲ އިރާދަ ކުރައްވައިފިނަމަ ހަށިގަނޑު އެގޮތަށް ނުބައި ނުވެވެސް އޮވެދާނެއެވެ. ނަމަވެސް ހަށިގަނޑު ނުބައިވުން އެއީ އަހަރުމެންނަށް ވަރަށް މުހިއްމު މެސެޖެއް ދޭކަމެކެވެ. އެއީ ކޮން މެސެޖެއްތޯއެވެ؟ އެއީ ކުރީގެ ދިރިއުޅުމަށް އެނބުރި ދެވޭނެ ހަމައެއްވެސް ގޮތެއް ދެނެއް ނޯންނާކަން ހާމަކޮށްދެއްވުމެވެ. ޢާއިލާގެ މެންބަރުންނާއި އެކު މޭޒުދޮށުގައި ކައިބޮއި ހެދުން، ދަތުރުގޮސް މަޖާކުރުން، ފައިސާ އެއްކުރުން މިއީ ދެން ހަމަ އެއްގޮތަކަށްވެސް ކުރެވޭނެ ކަންތައްތަކެއް…\n12/10/2011 އެހެނިހެންއަލް އަޚް އިބްރާހީމް މަމްދޫޙް\nއިންސާނާގެ މަރު 1\nހިނގާ ކޮންމެ ސިކުންތަކާއެކު ތިމާގެ އުމުރު ކުރުވަމުން އަންނަކަން އިޙްސާސް ކުރެވޭ ހެއްޔެވެ؟ ޝައްކެއްވެސް ނެތެވެ. މި ދުނިޔެއަށް އުފަންވާ ކޮންމެ މީހަކީ މަރުގެ ރަހަ ދެކޭނެ މީހެކެވެ. މިގޮތުން އެތަށް ބަޔަކު މިހާރު މަރުވެއްޖެއެވެ. އެމީހުންގެ ތެރޭން ވަރަށް މަދު ބައެއްގެ ފިޔަވާ ނިޝާންވެސް ފެންނާކަށް ނެތެވެ. މިހާރު މި ދުނިޔޭގައި ތިބި އެންމެންވެސް، އަދި އުފަންވާން ތިބި އެންމެން ވެސް ކަނޑައެޅިފައިވާ ވަގުތެއްގައި މަރުވާނެއެވެ. ނަމަވެސް އަހަރުމެން މިދުނިޔޭގައި އުޅޭއިރު، އެކަމުގެ މައްޗަށް މާބޮޑު…\n11/10/2011 އެހެނިހެންއަލް އަޚް އިބްރާހީމް މަމްދޫޙް\nމައިންބަފައިންނަށް ހެޔޮކޮށް ހިތުމަކީ ތިމާގެ ދުޢާ އިޖާބަވުމަށްވާ މަގެކެވެ.\nމާތް ﷲ އެދެބައިކަލުންނަށް ރުއްސުންލެއްވި ޢަބްދު ﷲ ބުން ޢުމަރުގެ ކިބައިން ރިވާވެގެންވެއެވެ. އެކަލޭގެފާނު ވިދާޅުވިއެވެ. ސަލާމާއި ޞަލަވާތްލެއްވި ކީރިތި ރަސޫލާ ޞައްލަﷲ ޢަލައިހި ވަސައްލަމް ޙަދީޘް ކުރައްވާތީ ތިމަން އަޑު އެއްސެވީމެވެ. ” ތިޔަބައިމީހުންގެ ކުރީގެ އުއްމަތެއްގެ މީހުންކުރެ ތިން މީހަކު އެއްދުވަހަކު ދަތުރަކު ނިކުތެވެ.\n02/10/2011 އަދަބާއި އަޚްލާޤު, އިބުރަތްތެރި ވާހަކައަލް އަޚް އިބްރާހީމް މަމްދޫޙް\nޝަރުޢީ ބައްޕައެއްނުވާ ދަރިން ސުވަރުގެ ވަންނާނެބާ؟ 4\nމިމައުޟޫޢުގައި ދެން ބަލާލަން ބޭނުންވަނީ ޝަރުޢީ ބައްޕައެއްނެތް ކުދިންނާ ކައިވެނިކުރުމަށެވެ. މިމައްސަލައަށް ބަލާއިރު އިތުބާރުހުރި އެއްވެސް ޢިލްމުވެރިއަކު އަދި ފިޤުހުވެރި ބޭކަލަކުވެސް މިއީ ހުއްދަނޫން ކަމެއްކަމުގައި ވިދާޅުވެފައެއްނެތެވެ. ހަމައެކަނި އައިސްފައިވާ މައްސަލައަކީ ޙަންބަލީ މަޛްހަބުގެ ޢިލްމުވެރިންގެ މެދުގައި، ޝަރުޢީ ބައްޕައެއްނެތް ދަރިއަކު ރަނގަޅު ނަސަބަކުން އައިސްފައިވާ މީހަކާ ކައިވެނިކުރުމަށް ހަމަވޭތޯ ނުވަތަ ނޫންތޯ މިކަމުގައި ކުރެވިފައިވާ ބަޙުޘެކެވެ. ބައެއް ބޭކަލުން ވިދާޅުވެފައިވަނީ އެފަދަ މީހަކު ކުފުއު ހަމަނުވާނޭ ކަމުގައެވެ. އެހެނީ ، އެކަމުގެ ސަބަބުން ކައިވެނިކުރާ ކުއްޖާއަށް…\n01/10/2011 ފިޤުހާއި އޭގެ ޢިލްމުތައްއަލް އަޚް އިބްރާހީމް މަމްދޫޙް\nޝަރުޢީ ބައްޕައެއްނުވާ ދަރިން ސުވަރުގެ ވަންނާނެބާ؟ 3\nޝަރުޢީ ބައްޕައެއް ނުވާ ދަރިންނާ ބެހޭ ގޮތުން ސަޢޫދީ ޢަރަބިއްޔާގެ ފަތުވާ ކޮމިޓީގެ ފަތުވާގައިވެއެވެ. ” ޝަރުޢީ ބައްޕައެއްނެތް ދަރިއަކަސް ރަނގަޅުގޮތުގައި އިސްލާމްދީންމަތީ ދެމިހުރެ ދުނިޔެދޫކޮށްފައިވާނަމަ ވަންނާނީ ސުވަރުގެއަށެވެ. އޭނާ ނަޙަލާލު ދަރިއަކަށްވުން އެއީ، މިކަމާ ގުޅުންހުރި ކަމެއްނޫނެވެ. އެހެނީ، އެކަމަކީ އޭނާ ކުޅަކަމެއް ނޫނެވެ. އެއީ އެހެން ބައެއްގެ ކަމެކެވެ. ﷲ ތަޢާލާ އިސްރާ ސޫރަތުގެ 15 ވަނަ އާޔަތުގައި ވަޙީކުރައްވާފައިވާ ކުރައްވާފައިވާ ބަސްފުޅުގެ މާނައިގައިވެއެވެ. ” އެއްވެސް މީހަކު އެހެންމީހެއްގެ ފާފައިގެ ޒިންމާ ނުއުފުލާނެއެވެ.…\n30/09/2011 ފިޤުހާއި އޭގެ ޢިލްމުތައްއަލް އަޚް އިބްރާހީމް މަމްދޫޙް


19 ވަނަ ރައްޔިތުންގެ މަޖިލީހުގެ އިންތިޚާބުގެ މައްޗަންގޮޅި އުތުރު ދާއިރާގެ ރަސްމީ ނަތީޖާ\n19 ވަނަ ރައްޔިތުންގެ މަޖިލީހަށް މެންބަރުން އިންތިޚާބު ކުރުމަށްޓަކައި، 2019 އެޕްރީލް 06 ވީ ހޮނިހިރު ދުވަހު ބޭއްވި ރައްޔިތުންގެ މަޖިލީހުގެ އިންތިޚާބުގެ މައްޗަންގޮޅި އުތުރު ދާއިރާގެ ރަސްމީ ނަތީޖާ މި ދަންނަވަނީއެވެ.\nޖަމީލާ ޢަލީ ޚާލިދު، ހ. ވައިޓްޑައިމަންޑް، މާލެ\nސަރަގު އާދަމްމަނިކު، މއ. ގޮމަށިގެ، މާލެ\nމުޙައްމަދު ރަޝީދު، މއ. ބިންކޮޅު، މާލެ\nއަޙްމަދު ފާރިސް މައުމޫން، މއ. ކިނބިގަސްދޮށުގެ، މާލެ\nމުޙައްމަދު ޒަމީލް، މއ. ނީލީސިތާރާ، މާލެ\nއާމިނަތު ޝިރުނާ، މއ. ދަޑިކޮށީއިރުމަތީގެ، މާލެ\nވީމާ، މި އިންތިޚާބުގެ ރަސްމީ ނަތީޖާގައިވާ ގޮތުން، 19 ވަނަ ރައްޔިތުންގެ މަޖިލީހުގެ މައްޗަންގޮޅި އުތުރު ދާއިރާގެ ގޮނޑިއަށް، އެމް.ޑީ.ޕީގެ ފަރާތުން ކުރިމަތިލި، މާލެ، މއ. ބިންކޮޅު، މުޙައްމަދު ރަޝީދު އިންތިޚާބުވެއްޖެކަން ޢާންމުކޮށް އެންގުމަށްޓަކައި އިޢުލާން ކުރަމެވެ.\nޕަބްލިޝްކުރި ގަޑި: 0708


ދިވެހިރާއްޖެ އިސްލާމްކުރެއްވި މާތް ޝަޚުޞިއްޔަތު\n15 ޑިސެންބަރު, 2017 އެއްވެސް ޚިޔާލެއް ހުށަހަޅާފައި ނެތް\nއެ ބޭކަލެއްގެ އަތްޕުޅުމައްޗަށް، ދަރުމަވަންތަ ރަސްގެފާނު އިސްލާމްވެވަޑައިގެންނެވި ބޭކަލަކީ ދިވެހިންގެ ހިތްތަކުގައި ވަރަށް މަތިވެރި މަޤާމެއް ދެވިފައިވާ މާތް ޝަޚުޞިއްޔަތެއް ކަމާމެދަކު އެއްވެސް ޝައްކެއް ނެތެވެ. މި މަޒުމޫނުގައި އަލިއަޅުވާލާފައި މިވަނީ، އެ މާތް ޝަޚުޞިއްޔަތުގެ މައްޗަށެވެ. ޚާއްޞަކޮށް، އެ މާތް ޝަޚުޞިއްޔަތުގެ ނަންފުޅުގެ މައްޗަށެވެ. މި މަޒުމޫނުގެ މަޞްދަރަކީ، އެއީ ކޮން ބޭކަލެއްކަން ދެނެގަތުމަށްޓަކައި ކުރި ދިރާސާއެކެވެ.\nހިޖުރީ ސަނަތުން 548 ވަނަ އަހަރުގެ ޖުމާދަލްއާޚިރު މަހުގެ ތެރޭގައި ދަރުމަވަންތަ ރަސްގެފާނު އިސްލާމްވެވަޑައިގެންނެވި ކަމަށް މުޢުތަބަރު މަޞްދަރުތަކުގައި ވެއެވެ. އެއީ މީލާދީ ސަނަތުން 1153 ވަނަ އަހަރެވެ. ތާރީޚީ ނަޒަރަކުން ބަލާއިރު، ދިވެހިރާއްޖެ އަކީ، (މިނިވަން މުސްތަޤިއްލު) މުސްލިމު ޤައުމެއްގެ ގޮތުގައި އެންމެ ފުރަތަމަ ކަނޑައެޅުއްވީ ދަރުމަވަންތަ ރަސްގެފާނެވެ. އިސްލާމްވެވަޑައިގަތުމަށްފަހު އެ ރަދުންގެ ނަންފުޅަކީ، މުޙައްމަދު ބްނު ޢަބްދިﷲ (محمد بن عبد الله) އެވެ.\nއެ ބޭކަލެއްގެ އަތްޕުޅުމައްޗަށް ދަރުމަވަންތަ ރަސްގެފާނު އިސްލާމްވެވަޑައިގެންނެވީ ކޮން ބޭކަލެއްކަން ބަޔާންކޮށްދޭ މައިގަނޑު ތިން މަޞްދަރެއް ވެއެވެ. އެއީ، މާލޭ ހުކުރު މިސްކިތުގައި ޝިހާބުއްދީނު ރަދުން ބެހެއްޓެވި ފިލަޔާއި، އިސްކަންދަރު ރަސްގެފާނު އެ މިސްކިތުގައި ބެހެއްޓެވި ފިލަޔާއި، އަލްޤާޟީ ޙަސަން ތާޖުއްދީނު ލިޔުއްވި “ދިވެހިރާއްޖޭގެ އިސްލާމީ ތާރީޚު” (تَارِيخُ إسْلَام دِيبَا مَحَلّ) އެވެ، ކިއުނު ފޮތެވެ.\nތިން މަޞްދަރަށް ނަޒަރެއް:\nމާލޭ ހުކުރު މިސްކިތުގެ މިޙުރާބުގޭގައި، ޝިހާބުއްދީނު ރަދުން ބެހެއްޓެވި ފިލާގައި ލިޔެފައިވާ ލިޔުމުން އެނގޭ ގޮތުގައި، ދަރުމަވަންތަ ރަސްގެފާނު އިސްލާމްވެވަޑައިގަތީ، އަބުލްބަރަކާތު ޔޫސުފުލް ބަރްބަރީގެ އަތްޕުޅު މައްޗަށެވެ. އެ ލިޔުމުގައި މިކަން ބަޔާންކޮށްފައިވާ ޢިބާރާތުގައި ވެއެވެ.\n(ووصل في هذا البلد ابو البركات يوسف البربري وأسلم السلطان على يده في شهر ربيع الآخر سنة ثمان وأربعين وخمسمائة)\nމާނައަކީ، “އަދި މިރާއްޖެއަށް އަބުލްބަރަކާތު ޔޫސުފުލް ބަރްބަރީ ވަޑައިގެންނެވިއެވެ. އަދި ފަސް ސަތޭކަ ސާޅީސް އަށްވަނަ އަހަރު، ރަބީޢުލްއާޚިރް މަހުގެ ތެރޭގައި އެކަލޭގެފާނުގެ އަތްޕުޅުމައްޗަށް ރަދުން އިސްލާމްވެވަޑައިގެންނެވިއެވެ.”\nމިއީ، ޝިހާބުއްދީނު ރަދުން ބެހެއްޓެވި ފިލާގައި، އެކަލޭގެފާނުގެ ނަންފުޅު ލިޔެވިފައިވާ ގޮތް ދައްކައިދޭ ތަސްވީރެކެވެ. މަތީގައިވަނީ، އަޞްލު ފިލައިން ނަގާފައިވާ ފޮޓޯއެވެ. އޭގެ ތިރީގައި ވަނީ، ނަންފުޅުގައިވާ އަކުރުތަކުގެ ބޭރުރޮނގު އެޅުމުން ޙާޞިލުވާ ނަތީޖާއެވެ.\nމާލޭ ހުކުރު މިސްކިތުގައި އިސްކަންދަރު ރަސްގެފާނުގެ އަމުރުފުޅަށް ބެހެއްޓުނު ފިލާގައި ވެއެވެ.\n(ووصل في هذا البلد ابو البركات يوسف التبريري وأسلم السلطان على يده في شهر ربيع الآخر سنة ثمان وأربعين وخمسمائة)\nމާނައަކީ، “އަދި މިރާއްޖެއަށް އަބުލްބަރަކާތު ޔޫސުފުއް ތަބްރީރީ ވަޑައިގެންނެވިއެވެ. އަދި ފަސް ސަތޭކަ ސާޅީސް އަށްވަނަ އަހަރު، ރަބީޢުލްއާޚިރް މަހުގެ ތެރޭގައި އެކަލޭގެފާނުގެ އަތްޕުޅުމައްޗަށް ރަދުން އިސްލާމްވެވަޑައިގެންނެވިއެވެ.”\nމިއީ، އިސްކަންދަރު ރަސްގެފާނު ބެހެއްޓެވި ފިލާގައި ނަންފުޅު ލިޔެވިފައިވާ ގޮތް ދައްކައިދޭ ތަޞްވީރެކެވެ.\nއަލްޤާޟީ ޙަސަންތާޖުއްދީނު ލިޔުއްވި “ދިވެހިރާއްޖޭގެ އިސްލާމީ ތާރީޚު” (تَارِيخُ إسْلَام دِيبَا مَحَلّ) އެވެ، ކިޔާ ފޮތުގައި ވެއެވެ.\n(وكان اسلام هذا السلطان محمد واصحابه على يد الشيخ يوسف شمس الدين التبريري اثنا شهر ربيع الآخر سنة ثمان واربعين وخمسمائة من الهجرة)\nމާނައަކީ، “އަދި މި އައްސުލްޠާން މުޙައްމަދު އާއި މި ރަދުންގެ އަރިހުގައި އުޅުއްވި ބޭފުޅުން އިސްލާމްވެވަޑައިގަތީ، ހިޖުރީ ސަނަތުން 548 ވަނަ އަހަރުގެ ރަބީޢުލްއާޚިރް މަހުގެ ތެރޭގައި، އައްޝައިޚު ޔޫސުފު ޝަމްސުއްދީނުއް ތަބްރީރީ ގެ އަތްޕުޅު މައްޗަށެވެ.”\nމި ޢިބާރާތުގައިވާ (اثنا شهر ربيع الآخر) އަކީ، “ރަބީޢުލްއާޚިރް މަހުގެ ތެރޭގައި” ކަމަށް ތަރުޖަމާކުރީ، (اثنا) އަކީ (أثناء) ކަމަށް ބަލައިގެންނެވެ. ޢިބާރާތުގެ މާނައާއި، ޢިބާރާތުގެ ސިޔާޤަށް ބަލާއިރު (اثنان) “ދޭއް” އަށްވުރެ ޞައްޙަކަން ބޮޑީ (أثناء) “ތެރޭގައި” ކަމަށް ފެންނާތީއެވެ.\nއެކަލޭގެފާނަކީ، ފާރިސްކަރައިގެ ބޭކަލެއް ކަމަކަށް، ޙަސަންތާޖުއްދީނު ވިދާޅުވެފައެއް ނުވެއެވެ.\nމިއީ، ޙަސަން ތާޖުއްދީނުގެ ފޮތުގައި ނަންފުޅު ލިޔެވިފައިވާ ފުރަތަމަ ތަން ދައްކައިދޭ ތަޞްވީރެކެވެ.\nޝިހާބުއްދީނު ރަދުން ބެހެއްޓެވި ފިލާގައިވާ އަބުލްބަރަކާތު (ابو البركات) އަކީ އެކަލޭގެފާނުގެ ނަންފުޅެއް ނޫނެވެ. އެއީ ލަޤަބެކެވެ. އޭގައިވާ އަލްބަރްބަރީ (البربري) އަކީ، އެކަލޭގެފާނު ނިސްބަތްވެވަޑައިގަންނަވާތަން ނުވަތަ ސަގާފަތު ބަޔާންކޮށްދޭ ލަފުޒެކެވެ. އެއީ ވެސް އެކަލޭގެފާނުގެ ނަންފުޅެއް ނޫނެވެ. އޭގައިވާ އެކަލޭގެފާނުގެ ނަންފުޅަކީ، ޔޫސުފު (يوسف) އެވެ.\nއިސްކަންދަރު ރަސްގެފާނު ބެހެއްޓެވި ފިލާގައި ވެސް އެކަލޭގެފާނުގެ ނަންފުޅުގެ މަޤާމުގައި ލިޔެވިފައިވަނީ ޔޫސުފު (يوسف) އެވެ. އޭގައިވާ އައްތަބްރީރީ (التبريري) އަކީ، ޝިހާބުއްދީނު ރަދުން ބެހެއްޓެވި ފިލައިން ނަކަލުކުރިއިރު ލިޔެވިފައިވާ ކުށެކެވެ. މާލޭ ހުކުރުމިސްކިތުގައި އިސްކަންދަރު ރަސްގެފާނު ބެހެއްޓެވި އެހެން ލިޔުންތަކުގައި ވެސް މިފަދަ ކުށްތައް ލިޔެވިފައި ވެއެވެ.\nއަލްޤާޟީ ޙަސަން ތާޖުއްދީނު ލިޔުއްވި ފޮތުގައިވާ ޝަމްސުއްދީން (شمس الدين) އަކީ އެކަލޭގެފާނުގެ ނަންފުޅެއް ނޫނެވެ. އެއީ ލަޤަބެކެވެ. އޭގައިވާ އައްތަބްރީރީ (التبريري) އަކީ، އިސްކަންދަރު ރަސްގެފާނު ބެހެއްޓެވި ފިލައިން ކުރެވިފައިވާ ނަކަލެކެވެ. އެ ފޮތުގައިވާ އެކަލޭގެފާނުގެ ނަންފުޅަކީ، ޔޫސުފު (يوسف) އެވެ.\nމި ތިން މަޞްދަރުގައިވާ ތިން ޢިބާރާތުގައި، އެކަލޭގެފާނުގެ ޙަޤީޤީ ނަންފުޅު ކަމަށް ލިޔެވިފައިވަނީ ހަމަ އެއް ނަންފުޅެކެވެ. އެއީ، ޔޫސުފު (يوسف) އެވެ. އެކަލޭގެފާނުގެ ނަންފުޅަކީ، “ޔޫސުފު” ކަމަށް މި ތިން މަޞްދަރު އިއްތިފާޤުވެއެވެ. އެހެންކަމުން މި ތިން މަޞްދަރުގެ އަލީގައި އެކަލޭގެފާނުގެ ނަންފުޅަކީ، ޔޫސުފުކަން އެއްވެސް އޮޅުމެއްނެތި އެބައެނގެއެވެ.\nދިވެހިރާއްޖެ އިސްލާމްކުރެއްވި މާތް ޝަޚުޞިއްޔަތުގެ ނަންފުޅު ބަޔާންކޮށްފައިވާ ނަންގަނެވިދިޔަ ތިން މަޞްދަރުގެ އިތުރުން، އެހެން މަޞްދަރުތަކެއް ވެސް ވެއެވެ. އެއިން އެންމެ މުހިންމު އެއް މަޞްދަރަކީ، ދިވެހިރާއްޖޭގެ ދެކުނުގެ އަތޮޅުތައް އިސްލާމްވި ގޮތުގެ ވާހަކައެވެ. އެ ވާހަކަ އެތައް މަޞްދަރެއްގައި ބަޔާންވެފައި ވެއެވެ. ދެކުނުގެ އަތޮޅުތައް އިސްލާމްކުރެއްވި ބޭކަލެއް ކަމަށް އޭގައި ބަޔާންވެފައިވާ ބޭކަލަކީ، “ޔޫސުފު” (يوسف) އެވެ. ދިވެހިރާއްޖެ ރަސްމީ ގޮތުން އިސްލާމްވުމުގެ 27 އަހަރު ކުރިން، އެކަލޭގެފާނު، ދެކުނުގެ ތިން އަތޮޅުގައި އިސްލާމީ ހިދާޔަތު ފެތުރުއްވެވުމުގެ މަސައްކަތް ފަށްޓަވާފައިވާކަން އެ ވާހަކައިން އެނގެއެވެ. އެ ތިން އަތޮޅަކީ، އައްޑުއަތޮޅާއި، ފުވައްމުލަކާއި، ހުވަދުއަތޮޅެވެ.\nސ. މީދޫ ސޭފުގޭ އިބްރާހީމް އަޙްމަދު ދީދީ ލިޔުއްވި ފޮތަކުން ނަންގަވައިގެން، (raiyvilaage.wordpress.com) ގައި ޝާޢިޢުކުރައްވާފައިވާ ލިޔުމެއްގައި ވެއެވެ.\nއާދެ، އައްޑު އަތޮޅު މީދޫއަކީ، ހޯދުން ތަކުން އެނގޭ ގޮތުގައި ދިވެހި ރާއްޖެއިން އެންމެ ފުރަތަމަ އިސްލާމީ ހިދާޔަތުގެ އަލިކަން ލިބުނު ރަށެވެ. މިކަމަށް މެދުވެރިވި ސަބަބަކީ ހިޖުރީ ގޮތުން 519 ވަނަ އަހަރުގެ ތެރޭގައި ބޭރުން އައިސް އައްޑޫ މީދޫ އަށް ހިޖުރަ ކުރެއްވި ބޭކަލަކު އެ ރަށުގައި ވަޒަންވެރިވެވަޑައިގަތުމާއި، އޭނާގެ ދަރިކަލުން މީދޫގެ ބޭކަނބަލަކާއި ކައިވެނި ބައްލަވައިގަތުމެވެ. މި ހިޖުރަ ކުރެއްވި ބޭކަލަކާމެދު، އަލްޢައްލާމާ އަޙްމަދު ޝިހާބުއްދީން ލިޔުއްވި “ފީ އާޘާރިލް ޤަދީމިލް މީދުވީ” އެވެ، ކިޔުނު ފޮތުގައި ބަޔާންކުރައްވާފައި ވެއެވެ.\nއެ ހިޖުރަ ކުރެއްވި ބޭކަލުންނަކީ، ޔޫސުފް ޤާދިރު އައްޞަންޢާއީ އަލްޔަމަނީ (يوسف قادر الصنعائي اليمني) އާއި، އެކަލޭގެފާނުގެ އަނބިކަނބަލުން ނުސައިބާ (نُسَيبة) އައްސަލަމީ އާއި، އެ ދެކަނބަލުންގެ ދަރިކަލުން ސުލައިމާނު ޤާދިރު (سليمان قادر) އެވެ. އަދިވެސް އެތައް ބަޔަކު އެބޭކަލުންނާއެކުގައި އައިކަމަށް ވެއެވެ.\nމި ބޭކަލުން މީދުއަށް ދުރުވީ 17 ރަމަޟާން 519 (1121 މ. ވަނަ އަހަރުގެ އޮކްޓޫބަރުގެ ތެރޭގައެވެ.) މި ބޭކަލުން މީދޫއަށް ފައިބާވަޑައިގެން ތިއްބެވީ އެޅެހާރުގެ ދޮރާބޫގެ ގޭގެ އާއި ކަޅިހާރުގެ ގޭގައެވެ. މި ދުވަސްވަރު މި ރަށު މީހުން އަޅުކަން ކުރަނީ ބުދަށެވެ. ޤާދިރުގެ ޢާއިލާގެ ބޭފުޅުން ތިއްބެވި ގޭގެ ވެރިމީހާ ދޮރާބޫއަކީ ދުނިޔޭގެ އެކި ގައުމުތަކަށް ދަތުރުކުރައްވައި ޢަރަބި ބަހާއި ފާރިސީ ބަސް ދެނެވަޑައިގަންނަވާ ބޭފުޅެކެވެ. އަދި އޭނާ ހުންނެވީ އިސްލާމް ދީނަށް ވެދެވަޑައިގެން، ރަށުގެ މީހުންނަސް އެކަން ސިއްރުކުރައްވައިގެންނެވެ. އޭނާ އިސްލާމްވެވަޑައިގެންނެވީ ފާރިސް ކަރައިގެ ޔާސިރު އައްނަމްރޫޒީގެ ނަމްރޫޒުގެ ދަރިކަލުން އަލްޙާފިޡު ޢާމިރުގެ އަތްޕުޅު މައްޗަށެވެ.\nމި ދޮރާބޫގެ ފަރާތުން ޔޫސުފު ޤާދިރަށް ވަނީ، އެދުވަސް ވަރު މާލޭގައި ހިނގާ ބިރުވެރި ކަމެއްގެ ވާހަކަ އިވިވަޑައިގެންފައެވެ. އެއީ ކޮންމެ ހަނދުމަހެއްގެ 15 ވިލޭރޭ، ކަނޑުން އަރާ ރަންނަމާރި ދޭވީއަށް ބިކުރުވެރި އަންހެން ކުއްޖަކު ޤުރުބާން ކުރާ ވާހަކައެވެ. މި ވާހަކަ ޔޫސުފް ޤާދިރަށް އިވިވަޑައިގެން ވިދާޅުވިއެވެ. “سبحان الله އެވެ. ތިޔައީވާ ހާދަ ފިތުނަވެރި ޢަމަލެކެވެ.” އަދި ވިދާޅުވިއެވެ. “އެތަނަށް އަހަރުމެން ދިއުމުގެ ކުރިން މި ރަށުގެ މީހުންނަށް ހިދާޔަތަށް ގޮވުމަށް އެބަޖެހެއެވެ. މި ރަށު މީހުންނަށް ތެދުމަގު ލިބުމުން އެހެން ރަށަކަށް ދެވިދާނެއެވެ.”\nޔޫސުފުގެ މަސައްކަތްޕުޅުން، ރަށުގެ އެންމެ ބޮޑު ފާދިރީ (ވެރިމީހާ) ކަޅިހާރުގެ ދަރިކަލުން ޗަންދުހާރު އިސްލާމްވެވަޑައިގަތެވެ. އަދި ޔޫސުފު ޤާދިރު ފެށްޓެވި އިސްލާމް ދީނަށް ގޮވައިލެއްވުމުގެ މަސައްކަތްޕުޅުގައި ބައިވެރިވެވަޑައިގެންނެވިއެވެ. ރަޖަބު މަހުގެ ރެއެއްގައި ހުރިހާ ބުދުތަކާއި ވޭރުތައް ތަޅުއްވަން (ޔޫސުފު) ޤަޞްދުކުރެއްވުމުން، އެ މަސައްކަތުގައި ޗަންދުހާރު ބައިވެރިވެވަޑައިގެންނެވިއެވެ. މި މައްސަލައާއި ގުޅިގެން ރަށުގެ ރައްޔިތުން ރުޅި އައިސް ޝަކުވާ ކުރިއެވެ. ނަމަވެސް މި މަސައްކަތުގައި އިސްވެ ޙަރަކާތްތެރިވެ ވަޑައިގެންނެވީ ރަށުގެ ވެރިމީހާ ކަޅިހާރުގެ ފިރިހެން ދަރިކަލުން ކަމަށް ވުމުން، މައްސަލަ ހޫނުވިޔަނުދީ އޭނާގެ ކޮންޓްރޯލުގެ ދަށަށް ރައްޔިތުން ގެންދެވިއެވެ.\nނަންގަނެވިދިޔަ މަޞްދަރުން ނަކަލުކުރި ޢިބާރާތްތައް މިހިސާބަށް ނިމުނީއެވެ. މި ޢިބާރާތްތައް ނަކަލުކޮށްފައިވަނީ، ބަހަވީ ކުށްތައް އިޞްލާޙުކޮށްގެންނެވެ.\nމި ޢިބާރާތްތަކާމެދު ފިކުރު ހިންގައިލުމުން ލައްކަގިނަ ކަންކަން އެބަ މޭރުންވެއެވެ. އެއިން އެންމެ މުހިންމު އެއްކަމަކީ، މާތްވެގެންވާ އިސްލާމްދީނަށް ގޮވައިލެއްވުމަށްޓަކައި ފުރަމާލެއަށް ވަޑައިގަންނަވާނެ ކަމުގެ ވިސްނުންފުޅު ޔޫސުފު ހާމަކުރެއްވި ކަމެވެ. އަނެއް ކަމަކީ، އެކަލޭގެފާނު އެކަން ކުރެއްވުމަށް ނިންމެވި ގޮތެވެ. އާދޭހެވެ. އައްޑުއަތޮޅުގައި އެކަލޭގެފާނު ހުންނެވި ރަށުގައި ނުވަތަ އައްޑުއަތޮޅުގައި އިސްލާމީ ހިދާޔަތު ފެތުރުއްވެވުމަށްފަހުގައި މެނުވީ މާލެއަށް ވަޑައިނުގެންނެވުމަށް ނިންމެވި ނިންމެވުމެވެ. މިއިން އެނގޭ އެއްޗަކީ، މާލޭގައި އޮތް ރާއްޖޭގެ ވެރިކަމާ ހަމައަށް އިސްލާމީ ހިދާޔަތު ފޯރުކޮށްދެއްވުމުގެ ކުރިން، އެކަލޭގެފާނަށް ޙިމާޔަތް ލިބިވަޑައިގަންނަވާނެ އިސްލާމީ ސަންތެއް، ރާއްޖޭގެ ދެކުނުގައި އެކަލޭގެފާނު އާރާސްތުކުރެއްވި ކަމެވެ!\nޢަރަބީން ނޫން އެހެން އެންމެންނަށް ޢަރަބީން ކިޔަނީ ޢަޖަމީންނެވެ. އޮގޮތަށް ޔޫނާނީން ނޫން މީހުންނަށް ޔޫނާނީން ކިޔައިއުޅުނީ ބަރްބަރީންނެވެ. އަދި ރޫމީން ނޫން މީހުންނަށް ރޫމީން ވެސް ކިޔައިއުޅުނީ ބަރްބަރީންނެވެ. އެ ލަފުޒު، ރޫމީ ސަގާފަތަށް ވާރުތަވީ، ޔޫނާނީ ސަގާފަތުންނެވެ. ޔޫނާނީންނާއި، ރޫމީން އެ ލަފުޒު ބޭނުންކޮށްފައިވަނީ، އެމީހުންނަށް ބަސް ނޭނގޭ އެހެން ޤައުމުތަކުގެ މީހުން ސިފަކުރުމަށްޓަކައެވެ. އެހެންކަމުން، ޔޫނާނީންނަށް ނުވަތަ ރޫމީންނަށް އެ ބަޔެއްގެ ބަސް ނޭނގޭ ކޮންމެ ބަޔަކަށް، ބަރްބަރީންގެ ނަމުން ނަންދީފައި ވެއެވެ.\nރޫމީންގެ ނުފޫޒުގެ ދަށުގައި އެފްރިކާ ބައްރުގެ ހުޅަނގު ސަރަޙައްދު އޮތް އިރު، ރޫމީން ވަނީ، އެ ސަރަޙައްދުގެ މީހުންނަށް ބަރްބަރީންގެ ނަމުން ނަންދީފައެވެ. އެއަށްފަހު، ރޫމީންގެ އަޅުވެތިކަމުގެ ނުފޫޒުގެ ދަށުން އެ މީހުން މިނިވަންކޮށްދިނީ އިސްލާމީ ފުތޫޙާތެވެ. ނަމަވެސް އިސްލާމީ ފުތޫޙާތަށްފަހުގައި ވެސް، ކުރިން އެމީހުންނަށް ދެވިފައިވީ ނަން ދެމިއޮތެވެ. އެހެންކަމުން އިސްލާމީ ތާރީޚުގައި ވެސް އެމީހުން ސިފަކުރެވެމުންދިޔައީ ބަރްބަރީންގެ ގޮތުގައެވެ. ދިވެހިރާއްޖެ އިސްލާމްކުރެއްވި ބޭކަލަކީ މަޣުރިބުކަރައިގެ ބޭކަލެއް ކަމަށް އިބްނު ބަޠޫޠާގެ ފޮތުގައި ލިޔެވެން މެދުވެރިވި ސަބަބުތަކުގެ ތެރޭގައި މިކަން ހިމެނެއެވެ. މާލޭ ހުކުރު މިސްކިތުގައި ޝިހާބުއްދީނު ރަދުން ބެހެއްޓެވި ފިލާގައި އެ ބޭކަލޭގެ ނަންފުޅު ލިޔެވިފައިވާއިރު، އެ ބޭކަލަކު ބަރްބަރަށް ނިސްބަތްކުރެވިފައިވާތީ، އިބްނު ބަޠޫޠާއަށް ހީފުޅުވީ އެއީ މަޣުރިބުކަރައިގެ ބޭކަލެއް ކަމަށެވެ.\nދުނިޔޭގައި އޭރު އޮތް ސަގާފަތާއި، ދިވެހިރާއްޖެ އޮތް ޙާލަތުގެ މައްޗަށް ރިޢާޔަތްކުރާއިރު، ފާހަގަކުރެވޭ ކަމެއް ވެއެވެ. އެއީ، ރާއްޖޭގެ ދެކުނުގެ އަތޮޅުތަކުގައި އިސްލާމީ ހިދާޔަތު ފެތުރުއްވެވި ޔޫސުފު ޤާދިރުގެ މައްޗަށް، އޭރު ރާއްޖޭގައި އިސްކޮށް ތިބި ބުޑިޒަމުގެ ދީނީ މީހުންގެ ހިތްތަކުގައި ނަފުރަތު އުފެދިފައިވާނެ ކަމެވެ. އެހެންކަމުން އެކަލޭގެފާނު މާލެއަށް ވަޑައިގެން އުޅުއްވިއިރު، އެކަލޭގެފާނަކީ ޔޫސުފު ޤާދިރުކަން ނޭންގެވުމަށްޓަކައި އެކަލޭގެފާނަކީ، ޔޫސުފުލް ބަރްބަރީ ކަމަށް ވިދާޅުވުމަކީ ގަބޫލުކުރެވޭ ކަމެކެވެ. އެކަލޭގެފާނު އެހެން ވިދާޅުވިޔަސް އިތުރުފުޅެއް ހެއްދެވި ކަމުގައި ނުވާނެތީއެވެ. ދިވެހިރާއްޖެ އޮތް ސަރަޙައްދަށް ވެސް ވާޞިލުވެފައިވާ ރޫމީންގެ ސަގާފަތުގައި، ރޫމީން ފިޔަވައި އެހެން އެންމެންނަކީ، ބަރްބަރީން ކަމުގައި ވާތީއެވެ.\nއާދޭހެވެ. ރޫމީންގެ ސަގާފީ ނަޒަރުން ބަލާއިރު، އައްޝައިޚުލް ޙާފިޡު ޔޫސުފު ޤާދިރަކީ، ބަރްބަރީއެކެވެ. އެކަލޭގެފާނު، ޔޫސުފު ޤާދިރުގެ ނަންފުޅުގައި މާލެއަށް ވަޑައިގަތުމަކީ، އެކަލޭގެފާނަށް ނުރައްކާވެދާނެ ކަމެއް ކަމާމެދަކު އެއްވެސް ޝައްކެއް ނެތެވެ. އޭރު އިސްލާމްދީނާ ދެކޮޅަށް މިރާއްޖޭގައި ތިބި ބުޑިޒަމުގެ އިސް ހާމުދުރުން ޢަމަލުކޮށްފައިވާ ގޮތުންނެވެ. އެހެންވީމާ، އެމީހުން ނަޒަރުން ނެއްޓިވަޑައިގަތުމަށްޓަކައި، ޔޫސުފުލް ބަރްބަރީ އެވެ، ކިޔާ ސައްޔާޙެއްގެ ގޮތުގައި އެކަލޭގެފާނު މާލެއަށް ވަޑައިގެންނެވުމަކީ ގަބޫލުކުރެވޭ ކަމެކެވެ.\nއެކިއެކި ލިޔުންތަކުގައި، އަބުލްބަރަކާތު ޔޫސުފުލް ބަރްބަރީގެ ނަންފުޅުތައް ލިޔެވިފައިވާއިރު، އެކިއެކި ލަޤަބުތައް އިތުރުކުރެވިފައި ވެއެވެ. ނަމަވެސް އޭގެ ތެރެއިން މުޢުތަބަރު ލިޔުންތަކުގައި އެކަލޭގެފާނުގެ އަޞްލު ނަންފުޅު ހިމެނިފައި ވެއެވެ. ލަޤަބުތަކާއެކު ބަޔާންކުރެވެނީ އެ ނަންފުޅެވެ. ތިރީގައި މިވަނީ، ބައެއް މަޞްދަރުތަކުގައި އެކަލޭގެފާނުގެ ނަންފުޅު ބަޔާންކުރެވިފައިވާ ގޮތުގެ ނަމޫނާތަކެކެވެ.\nއައްޝައިޚު ޔޫސުފުލް ބަޣުދާދީ\nއައްޝައިޚު ޔޫސުފުލް ޔަމަނީ\nއައްޝައިޚުލް ޢާލިމް ޔޫސުފުލް ޙަޟުރަމީ\nއައްޝައިޚުލް ޙާފިޡު ޔޫސުފުލް ޤާދިރީ\nއަބުލްބަރަކާތު ޔޫސުފުލް ބަރްބަރީ\nއަބުލްބަރަކާތު ޔޫސުފުއް ތަބްރީރީ\nއައްޝައިޚު ޔޫސުފު ޝަމްސުއްދީނުއް ތަބްރީރީ\nއައްޝައިޚު ޔޫސުފުއް ތަބްރީޒީ\nމައުލާނަލް ޙާފިޡު އަބުލްބަރަކާތު ޔޫސުފުލް ބަރްބަރީ\nދިވެހިންގެ ދޫދޫމަތިން ވާރުތަވެފައިވާ އެކަލޭގެފާނުގެ އެއް ނަންފުޅަކީ، ތަބްރޭޒުގެފާނެވެ. އެހެނަސް “ތަބްރޭޒުގެފާނު” އަކީ، އެކަލޭގެފާނުގެ ޞައްޙަ ނަންފުޅެއް ނޫނެވެ. ޞައްޙަ ނޫން ކިތަންމެ އެއްޗެއް ދިވެހިންގެ ދޫދޫމަތިން ވާރުތަވެފައިވާކަން މިތާނގައި ފާހަގަކުރަމެވެ. އެކަލޭގެފާނު ތަބްރީޒުގެ ބޭކަލެއް ކަމަށް ހީކޮށް، އެކަލޭގެފާނު އެ ރަށަށް ނިސްބަތްކުރެވުނު ސަބަބުތަކެއް ވެއެވެ. އެއިން އެއް ސަބަބަކީ އެކަލޭގެފާނު ފާރިސީ ބަހުން ވާހަކަފުޅު ދެއްކެވުމެވެ. އަނެއް ސަބަބަކީ، އެކަލޭގެފާނުގެ ނަންފުޅާ އެއްގޮތް އެހެން ބޭކަލުން ތަބްރީޒުން ފާޅުވެ މަޝްހޫރުވެފައިވުމެވެ.\nދީނީ ބަސްކޮށާރަށް ނަޒަރެއް\nމާލޭ ހުކުރު މިސްކިތުގައި ޝިހާބުއްދީނު ރަދުން ބެހެއްޓެވި ފިލާގައި ލިޔުއްވާފައިވަނީ، އަބުލްބަރަކާތު ޔޫސުފުލް ބަރްބަރީ (ابو البركات يوسف البربري) އެވެ. މިނަންފުޅު، އިސްކަންދަރު ރަސްގެފާނު ބެހެއްޓެވި ފިލަޔަށް ނަކަލުކުރެވުނުއިރު ލިޔެވިފައިވަނީ، އަބުލްބަރަކާތު ޔޫސުފުއް ތަބްރީރީ (ابو البركات يوسف التبريري) އެވެ. އެއަށްފަހު، އިސްކަންދަރު ރަސްގެފާނު ބެހެއްޓެވި ފިލާގައިވާ ގޮތަށް، އަލްޤާޟީ ޙަސަން ތާޖުއްދީނު ލިޔުއްވި ފޮތަށް އެ ނަންފުޅު ނަކަލުކުރެވުނެވެ. ނަމަވެސް އެ ފޮތް އަތުލިޔުމުން ނަކަލުކުރުމުގެ ތެރޭގައި، އެ ނަންފުޅުގައިވާ “އައްތަބްރީރީ” (التبريري) ވަނީ، “އައްތަބްރީޒީ” (التبريزي) އަށް ބަދަލުވެފައެވެ. މިކަން މިހެން ދިމާވީ، އައްތަބްރީރީގައިވާ ދެވަނަ “ރާ” (ر) ގައި ނުކުތާއެއް ޖެހި، އެ އަކުރު “ޒާ” (ز) އަކަށް ބަދަލުވުމުންނެވެ.\nމިކަން މިހެން ހިނގާފައިވާ ކަމުގެ މައްޗަށް ބަލައިލުމެއްނެތި، ބައެއް ފަރާތްތަކުން ކުރާ ދަޢުވާއެއް ވެއެވެ. އެ ދަޢުވާގައި ވަނީ، ދިވެހިރާއްޖެ އިސްލާމްކުރެއްވި ބޭކަލަކީ، އީރާނުގެ ތަބްރީޒުގެ ބޭކަލެއް ކަމަށެވެ. އެކަން ސާބިތުކޮށްދިނުމަށްޓަކައި ދެއްކޭ އެއް ޙުއްޖަތަކީ، އެކަލޭގެފާނު ތަބްރީޒަށް ނިސްބަތްކުރެވޭ ކަމެވެ. އަނެއް ޙުއްޖަތަކީ، އެކަލޭގެފާނު ގެނެސްދެއްވި ދީނީ ބަސްކޮށާރުގައި ފާރިސީ ބަސްތައް ހިމެނޭ ކަމެވެ.\nދިވެހިރާއްޖެ އިސްލާމްކުރެއްވި ބޭކަލަކީ، ތަބްރީޒުގެ ބޭކަލެއް ކަމަށް ހީކުރެވެން މެދުވެރިވި އެތައް ސަބަބުތަކެއް ވެއެވެ. އެއިން އެއް ސަބަބަކީ، ފާރިސްކަރައިގެ މަޝްހޫރު ދީނީ ޢިލްމުވެރިޔާ ޝަމްސުއްދީނުއް ތަބްރީޒީ (شمس الدين التبريزي) ގެ ޝުހުރަތު ދިވެހިރާއްޖެއަށް ވެސް ވާޞިލުވެފައިވުމެވެ. އެކަލޭގެފާނު ދުނިޔޭގެ އަލިކަން ދެކެވަޑައިގަތީ، ހިޖުރީ ސަނަތުން 582 ވަނަ އަހަރު އެވެ. އެއީ މީލާދީ ސަނަތުން 1185 ވަނަ އަހަރެވެ. އެކަލޭގެފާނު ދުނިޔޭގެ އަލިކަން ދެކެވަޑައިގަތުމުގެ މާކުރިން، ދިވެހިރާއްޖެ ވަނީ (548 ހ. – 1153 މ. ގައި) ރަސްމީ ގޮތުން އިސްލާމްވެފައެވެ. އެހެންކަމުން، ދިވެހިރާއްޖެ އިސްލާމްކުރެއްވީ އެކަލޭގެފާނު ނޫންކަން ވަރަށް ސާފުކޮށް އެބައެނގެއެވެ.\nމަޝްހޫރު އަނެއް ޝަމްސުއްދީނަކީ، ޝަމްސުއްދީނު ޔޫސުފު އައްތަބްރީޒީ އަލްމަޣުރިބީ (شمس الدين يوسف التبريزي المغربي) އެވެ. މި ޝަމްސުއްދީނު، ދުނިޔޭގެ އަލިކަން ދެކެވަޑައިގަތީ، ހިޖުރީ ސަނަތުން 749 ވަނަ އަހަރު، ތަބްރީޒުގެ އަވަށެއްގައި ކަމަށް ބުނެވެއެވެ. މި ޝަމްސުއްދީނަކީ، ފާރިސީ ބަހުންނާއި، ޢަރަބި ބަހުން ޅެން ހެއްދެވި މަޝްހޫރު ޝާޢިރެކެވެ. ޅެން ފޮތްތައް އެކުލަވައިލެއްވި މުޞަންނިފެކެވެ. ދިވެހިރާއްޖެ އިސްލާމްކުރެއްވި ބޭކަލެއްގެ ނަންފުޅު، އިބްނު ބަޠޫޠާގެ ފޮތުގައި ލިޔެވުނުއިރު، މި ޝަމްސުއްދީނުގެ ނަންފުޅުން ވެސް އެއަށް އަސަރުކޮށްފައި ވެދާނެ ކަމަށް ބެލެވެއެވެ.\nދިވެހިރާއްޖޭގެ ދީނީ ބަސްކޮށާރުގައި ފާރީސީ ލަފުޒުތައް ހިމެނިފައިވަނީ، ދިވެހިރާއްޖެ އިސްލާމްކުރެއްވި ބޭކަލަކީ، ފާރިސްކަރައިގެ ތަބްރީޒު ބޭކަލަކަށް ވެގެނެއް ނޫނެވެ. އެކަމަކު އެބޭކަލަކު އިސްލާމްދީން އުނގެނިވަޑައިގަތީ، ޢަރަބި ބަހުންނާއި، ފާރިސީ ބަހުން ކަމުގައިވާތީއެވެ. އާދޭހެވެ. އައްޝައިޚުލް ޙާފިޡު ޔޫސުފަކީ، މާތް ވަލީވެރިޔާ އައްޝައިޚު ޢަބްދުލްޤާދިރުލް ޖީލާނީ (الشيخ عبد القادر الجيلاني) ގެ އަރިއަހުން ކިޔަވާވިދާޅުވި ޢިލްމުވެރި ދަރިވަރެކެވެ. އެކަލޭގެފާނު ބަޣުދާދުގައި ދީނީ ތަޢުލީމު ކިޔަވައިދެއްވަމުން ގެންދެވީ ދެ ބަހުންނެވެ. އެއީ، ޢަރަބި ބަހާއި ފާރިސީ ބަހެވެ. އެކަލޭގެފާނުގެ އަރިއަހުން އައްޝައިޚުލް ޙާފިޡު ޔޫސުފު ތަޢުލީމު ޙާޞިލުކުރެއްވީ އެ ދެ ބަހުންނެވެ. އެހެންވީމާ، އެކަލޭގެފާނުގެ ދީނީ ބަސްކޮށާރުގައި އެ ދެ ބަހުގެ ލަފުޒުތައް ހިމެނިފައިވުމަކީ ޙައިރާންވާންޖެހޭ ކަމެއް ނޫނެވެ. އަދި އެއީ، އެކަލޭގެފާނު ހަމައެކަނި އީރާނުގެ ތަބްރީޒަށް ނިސްބަތްކުރެވޭނެ ކަމެއް ވެސް ނުމެނޫންމެއެވެ.\nއައްޝައިޚު ޔޫސުފުގެ ނަސްލު:\nދިވެހިރާއްޖެ އިސްލާމްކުރެއްވި މާތް ޝަޚުޞިއްޔަތަކީ، އަބުލްބަރަކާތު ޔޫސުފުލް ބަރްބަރީއެވެ. އެކަލޭގެފާނުގެ ނަސްލު ދިވެހިރާއްޖޭގައި އެބައޮތްކަން ވަރަށް ސާފުކޮށް އެނގެއެވެ. އެހެނީ، އެކަލޭގެފާނުގެ ނަސަބުނާމާގެ ގޮފިތައް ހެދިބޮޑުވެގެންދިޔަ ގޮތް ވަނީ ލިޔެވި ރަނގަޅަށް ބެލެހެއްޓިފައެވެ. ތިރީގައި މި ލިޔެލަނީ އެއިން ގޮތްޕެކެވެ. މި ގޮފިން ވަޑައިގެންނެވި އެންމެ ހައިބަވެތި އެއް ޝަޚުޞިއްޔަތަކީ، އައްޝައިޚުލް ޤާޟީ މުޙައްމަދު ޝަމްސުއްދީނުލް ކަބީރު (އައްޑު ބޮޑު ފަނޑިޔާރުތަކުރުފާނު) އެވެ.\nއާދޭހެވެ. އައްޑޫ ބޮޑު ފަނޑިޔާރުތަކުރުފާނަކީ، އައްޝައިޚު ޔޫސުފު ނައިބު (އަބުލްބަރަކާތު ޔޫސުފުލް ބަރްބަރީ) ގެ، ސުލައިމާނު ޤާދިރުގެ، މުޙައްމަދު ޤާދިރު (ސޫރު ޤާދިރު) ގެ، ޢީސާ ޤާދިރުގެ، އަލްޙާފިޡު އަލްފަޤީހު ޔޫސުފު ނައިބުގެ، ޔަޙުޔާ ނައިބުގެ، ދޮން ކަދީދާބޫގެ، މަޙްމޫދު ނައިބުގެ، ދޮން ބުބޫގެ، ދޮން ފާޠިމާގެ، ކެއުޅާރުގެ، ދިޔަރެހިގެދަރު ސަންފާބީގެ، އައްޝައިޚުލް ޤާޟީ މުޙައްމަދު ޝަމްސުއްދީނުލް ކަބީރު (އައްޑު ބޮޑު ފަނޑިޔާރުތަކުރުފާނު) އެވެ. އެއްވެސް ޝައްކެއް ނެތް ގޮތުގައި، އައްޑޫ ބޮޑު ފަނޑިޔާރުތަކުރުފާނުގެ ނަސްލުން އައި އެންމެން ހިމެނޭނީ، އަބުލްބަރަކާތު ޔޫސުފުލް ބަރްބަރީގެ ދަރިފަސްކޮޅުގެތެރޭގައެވެ.\n1439 ވަނަ އަހަރު ފާހަގަކުރެވޭ، ދިވެހިރާއްޖެ އިސްލާމްވި ދުވަހުގެ މުނާބަތާ ގުޅުވައިގެން ލިޔުނު މި މަޒުމޫނުގެ މަޞްދަރަކީ، ދިވެހިރާއްޖެ އިސްލާމްކުރެއްވި ބޭކަލަކު ދެނެގަތުމަށްޓަކައި ކުރި ދިރާސާއެކެވެ. މި މަޒުމޫނުގައި ބޮޑަށް އަލިއަޅުވައިލީ އެ ބޭކަލެއްގެ ނަންފުޅުގެ މައްޗަށެވެ. އެކިއެކި ލަޤަބުތައް އިތުރުކޮށްގެން، ނުވަތަ އެކިއެކި ތަންތަނަށް ނިސްބަތްކޮށްގެން އެކަލޭގެފާނުގެ ނަންފުޅު ބަޔާންކުރެވިފައި ވެއެވެ. އަބުލްބަރަކާތާއި، ޝަމްސުއްދީނު ފަދަ ލަޤަބުތައް އެކަލޭގެފާނަށް ދެވިފައި ވެއެވެ. ބަރްބަރާއި، ތަބްރީޒަށް އެކަލޭގެފާނު ނިސްބަތްކުރެވިފައި ވެއެވެ. އެހެނަސް އެކަލޭގެފާނުގެ ޙަޤީޤީ ނަންފުޅަކަށް ބަދަލެއް ނާދެއެވެ. އެ ނަންފުޅަކީ، “ޔޫސުފު” (يوسف) އެވެ.\nއާދޭހެވެ. މާލޭ ހުކުރު މިސްކިތުގައި ޝިހާބުއްދީނު ރަދުން ބެހެއްޓެވި ފިލާގައިވާ އެކަލޭގެފާނުގެ ނަންފުޅަކީ، “ޔޫސުފު” (يوسف) އެވެ. މާލޭ ހުކުރު މިސްކިތުގައި އިސްކަންދަރު ރަސްގެފާނު ބެހެއްޓެވި ފިލާގައިވާ އެކަލޭގެފާނުގެ ނަންފުޅަކީ ވެސް “ޔޫސުފު” (يوسف) އެވެ. އަލްޤާޟީ ޙަސަންތާޖުއްދީނު ލިޔުއްވި ފޮތުގައިވާ އެކަލޭގެފާނުގެ ނަންފުޅަކީ ވެސް “ޔޫސުފު” (يوسف) އެވެ. ދިވެހިރާއްޖެ އިސްލާމްވި ގޮތް ބަޔާންކުރާ ރާއްޖޭގެ ދެކުނުގެ ރިވާޔަތުގައިވާ އެކަލޭގެފާނުގެ ނަންފުޅަކީ ވެސް “ޔޫސުފު” (يوسف) އެވެ. އެހެން ލިޔެކިއުންތަކަށް އެކަލޭގެފާނުގެ ނަންފުޅު ނަކަލުކުރެވެމުންދިޔައީ މި މަޞްދަރުތަކުންނެވެ.\nދިވެހިރާއްޖެ އިސްލާމްކުރެއްވި ޝަޚުޞިއްޔަތަކީ، ދަރުމަވަންތަ ރަސްގެފާނުގެ ހިތްޕުޅަށް އިސްލާމީ ހިދާޔަތު ފޯރުކޮށްދެއްވި މާތް ޝަޚުޞިއްޔަތެވެ. އެ މާތް ޝަޚުޞިއްޔަތަކީ، އަބުލްބަރަކާތު ޔޫސުފުލް ބަރްބަރީ (أبو البركات يوسف البربري) އެވެ. އެއްވެސް ޝައްކެއް ނެތި، އެކަލޭގެފާނުގެ ޙަޤީޤީ ނަންފުޅަކީ، “ޔޫސުފު” (يوسف) ކަން، މުޢުތަބަރު މަޞްދަތުތަކުން އެނގެއެވެ.\nމާތް ﷲ، އަބުލްބަރަކާތު ޔޫސުފުލް ބަރްބަރީއަށާއި، އެކަލޭގެފާނުގެ އަތްޕުޅުމައްޗަށް އިސްލާމްވެވަޑައިގެންނެވި ދަރުމަވަންތަ ރަސްގެފާނަށް ރަޙްމަތް ލައްވައި، އެ ދެބޭކަލުންނަށް ސުވަރުގޭގެ މަތިވެރި ނިޢުމަތްތައް މިންވަރުކުރައްވާށިއެވެ! އާމީން!\nއަލްއުސްތާޛު ޢަބްދުލްމުޢީދު ޙަސަންދިވެހިރާއްޖެ އިސްލާމްކުރެއްވި މާތް ޝަޚުޞިއްޔަތު\n15 އޮކްޓޫބަރު, 2017


Midhiya 24 gadi iru 700 faraatheh corona ah screen koffi\nމިދިޔަ 24 ގަޑިއިރު 700 ފަރާތެއް ކޮރޯނާއަށް ސްކްރީން ކޮށްފި\nދުނިޔޭގައި ހަލުވިކޮށް މިހާރު ފެތުރެމުން އަންނަ ކޮރޯނާ ވައިރަސް ޖެހިފައިވޭތޯ ބެލުމަށް ކުރިޔަށް ގެންދާ ސްކްރީނިންގެ ތެރެއިން ވޭތުވެދިޔަ 24 ގަޑިއިރުގެ ތެރޭގައި 700 ފަރާތެއް ސްކްރީން ކޮށްފައިވާ ކަމަށް ހެލްތު މިނިސްޓްރީން ހާމަކޮށްފިއެވެ.\nމިރޭ ހެލްތް މިނިސްޓްރީން ބޭއްވި ނޫސްވެރިންގެ ބައްދަލުވުމުގައި މިނިސްޓަރު އަމީން ވިދާޅުވީ ރާއްޖެ އެތެރެވާ ހުރިހާ ފަރާތްތަކުންވެސް އެތެރެވަނީ ސްކްރީން ކުރެވިގެން ކަމަށެވެ. މިނިސްޓަރު ވިދާޅުވީ ކޮރޯނާ ވައިރަހަށް އަހުލުވެރި ކުރުވުމުގެ ގޮތުން ގިނަ މަސައްކަތްތަކެއް ސަރުކާރުން ކުރަމުން އަންނަ ކަމަށެވެ. އެގޮތުން ރާއްޖޭގެ ހުރިހާ ރަށެއްގައިވެސް ފެށިގެން އެ ބަލީގެ މައުލޫމާތު ދިނުމުުގެ ހަރަކާތެއް ރޭވިފައިވާ ކަމަށް މިނިސްޓަރު ވިދާޅުވި އެވެ.\nއޭނާ ވިދާޅުވީ، މައުލޫމަތު ޝެޝަންތައް ކުރިއަށް ގެންދާނީ، އެ އަތޮޅެއްގެ އަތޮޅު ހޮސްޕިޓަލުންނާއި މިނިސްޓްރީގެ އޮފިޝަލުން ރަށްރަށަށް ފޮނުވައިގެން ކަމަށެވެ.\nދުނިޔޭގެ 20 އަށް ވުރެ ގިނަ ގައުމުތަކުން މި ވައިރަސް ފެނިފައިވީ ނަމަވެސް، އަދި މިހާތަނަށް ރާއްޖެއިން މި ބަލި ފެނިފައެެއް ނުވެއެވެ. ރާއްޖެއިން މި ބައްޔަށް ޝައްކު ކުރެވުނު ތިން މީހުންވެސް މި ބައްޔަށް ޕޮޒިޓިވް ނޫންކަން ވަނީ ދައްކާފައެވެ.


JP ge Primary gai Vote lun kuriyah\nޖޭޕީގެ ޕްރައިމަރީގައި ވޯޓްލުން ކުރިޔަށް\nޖުމްހޫރީ ޕާޓީގެ ޕްރައިމަރީގައި މީހަކު ވޯޓްލަނީ\nލޯކަލް ކައުންސިލް އިންތިހާބުގައި ޖޭޕީގެ ޓިކެޓްގައި ވާދަ ކުރާނެ ކެންޑިޑޭޓުން ކަނޑައަޅަން ބާއްވާ ޕްރައިމަރީގައި ވޯޓްލުން ފަށައިގެން ކުރިއަށް އެބަދެ އެވެ.\nކައުންސިލް އިންތިހާބަށް ޖޭޕީގެ ޓިކެޓު ހޯދަން ވާދަ ކުރާ ކެންޑިޑޭޓުން ކަނޑައަޅާ ޕްރައިމަރީ ކުރިއަށް ދަނީ ދެ ރަށަކާއެކު މާލޭގަ އެވެ. އެއީ އދ. މާމިގިއްޔާއި އަދި ފެންފުއްޓާއި، މާލެއިން މާފަންނު ހުޅަނގު އުތުރު ދާއިރާ އެވެ.\nމާމިގިލި އަދި ފެންފުއްޓަކީ ޖޭޕީގެ ލީޑަރު ގާސިމް އިބްރާހިމް ނިސްބަތްވެވަޑައިގަންނަވާ ދެ ރަށެވެ. އެއީ ގާސިމަށް ރާއްޖޭގައި އެންމެ ތާއީދު ބޮޑުވެސް ދެ ރަށެވެ.\nޖޭޕީގެ ޗީފް ސްޕޯކްސްޕާސަން އަލީ ސޯލިހް ވިދާޅުވީ މިއަދު މެންދުރު 2:30 އިން ފެށިގެން ވޯޓްލުން ކުރިއަށްދާ ކަމަށާ ވޯޓް ނެގުން މިރޭ 9:00 ހަމައަށް ކުރިއަށް ގެންދާނެ ކަމަށެވެ. ވޯޓްލާ ވަގުތު އިތުުރު ކުރީ ވޯޓްލާން ގިނަ ބަޔަކު އަންނަމުންދިއުމާއި، މާމިގިލީގައި ބެހެއްޓި ވޯޓް ފޮށި ފުރި އިތުރު ވޯޓް ފޮއްޓެއް އެރަށައް ފޮނުވަން ޖެހުމުންނެވެ.\nޕްރައިމަރީއަށް މާލޭގައި ތިން ވޯޓް ފޮށި ބަހައްޓާފައިވާއިރު، މާމިގިލީގައި ދެ ފޮށި އަދި ފެންފުށީގައި ވޯޓް ފޮއްޓެއް ވަނީ ބަހައްޓާފައެވެ.\nއޭނާ ވިދާޅުވީ މިރޭ ވޯޓް ގުނާ ވަގުތީ ނަތީޖާ ވެސް އިއުލާނު ކުރާނެ ކަމަށެވެ. މިއީ އިންތިހާބަކާއި ދިމާކޮށް ޖޭޕީން ޕްރައިމަރީއެއް ބޭއްވި ފުރަތަމަ ފަހަރެވެ.\nއިންތިހާބުގައި އެންމެ ގިނަ ކެންޑިޑޭޓުން ވާދަކުރަނީ މާމިިގިއްޔަށެވެ. އެއީ 21 ކެންޑިޑޭޓުންނެވެ. އޭގެ ތެރެއިން ހަތަރު ކެންޑިޑޭޓަކު މާމިގިލި ކައުންސިލްގެ ރައީސް ކަމަށް ވާދަކުރެއެވެ. އަދި ކައުންސިލް މެންބަރު ކަމަށް ހަތް ކެންޑިޑޭޓުން ވާދަކުރެ އެވެ. ކައުންސިލްގެ އަންހެން ދެ ގޮނޑިއަށް 10 ކެންޑިޑޭޓުން ވާދަކުރެއެވެ.\nލޯކަލް ކައުންސިލްތަކުގެ އިންތިހާބު ޖުމްހޫރީ ޕާޓީ\nޖޭޕީގެ ޖަލްސާ ފަސްކޮށްފި


Argentina Ge Bodethi Noosthakuge Faadu Kiyun Messi Ah - Vaguthu\nއާޖެންޓީނާގެ ބޮޑެތި ނޫސްތަކުގެ ފާޑުކިއުން މެސީއަށް\nމިއަހަރުގެ ވޯލްޑްކަޕްގައި އާޖެންޓީނާ ދައްކަމުން އަންނަ ދަށް ކުޅުމުގެ ސަބަބުން އެގައުމުގެ ބޮޑެތި ނޫސްތަކުން އެ ގައުމުގެ ކެޕްޓަން ލިއޮނަލް މެސީއަށް ފާޑުކިޔަން ފަށައިފިއެވެ.\nވޯލްޑްކަޕްގައި ރޭ ކްރޮއޭޝިއާ އަތުން ބަލިވެ އާޖެންޓީނާއަށް މޮޅުވުމުގެ މުބާރާތުގެ އަމިއްލަ ބާރު ކެނޑިފައިވާއިރު އެ މެޗުގައި މެސީގެ ފަރާތުން އެދެވޭ ކުޅުމެއް ފެނިގެން ގޮސްފައެއް ނުވެއެވެ. އާޖެންޓީނާގެ އެންމެ ބޮޑު އެއް ނޫސްކަމަށްވާ "ލަ ކެޕިޓާ" އިން ބުނެފައިވާ ގޮތުގައި އާޖެންޓީނާއަކީ ފުޓްބޯޅަ ކުޅެން ނޭނގޭ، ގައުމީ ލޭ ނުހިނގާ އަދި ލީޑަރެއް ނެތް ބަލިކަށި ޓީމެއް ކަމަށެވެ.\nއަދި ހަމަ އެގައުމުގެ "ލަ ވޮޒް" އިން ބުނެފައިވާ ގޮތުގައި ކްރޮއޭޝިއާއާއި ދެކޮޅަށް ކުޅުނު މެޗުގައި މެސީގެ ކުޅުން އެއްވެސް ވަރަކަށް ނުފެންނަ ކަމަށެވެ.\nއާޖެންޓީނާގެ ޤައުމީ ޓީމާއި އަދި ޚާއްސަކޮށް މެސީއަށް އަމާޒުކޮށް އެގައުމުގެ ނޫސްތަކުން ފާޑުކިޔަން ފަށާފައިވާއިރު މި އަހަރުގެ ވޯލްޑްކަޕްގައި ރަނގަޅު ހިސާބަކަށް ނުދެވިއްޖެނަމަ އާޖެންޓީނާގެ ކެޕްޓަން ލިއޮނަލް މެސީ އާއި އެޓީމުގެ މުހިންމު ބައެއް ކުލުންތެރިން ގައުމީ ޓީމަށް ކުޅުން ހުއްޓާލާނެ ކަމުގެ އަޑުތަށް މިހާރު ވަނީ ފެތުރިފައެވެ.\nއަދި ކުރިއަށް އޮތް ނައިޖީރިއާ މެޗުގައި އާޖެންޓީނާއަށް މޮޅު ނުވެވިއްޖެ ނަމަ ކޯޗު ޖޯޖް ސަމްޕައޯލީ އަށް އެނބުރި ގައުމަށް ނޭރޭނެ ކަމަށް އެގައުމުގެ ބަތަލު އަދި ކުރީގެ ތަރި ޑިއެގޯ މެރެޑޯނާ ވަނީ ބުނެފައެވެ.\nޖޫން 22, 2018 22:14\nއަސްލު ރަނގަޅުވާހަކަތަކެއް. މެސީ ހުރީ ހުއްޓުން އަރާފަ. ޓީމް ރޫހެއްނެތް. ނަމަވެސް މިވަގުތަކީ ފާޑުނުކިޔާ ދެންއޮތްމެޗަށް ހިތްވަރުދޭންވީ ވަގުތު.\nޖޫން 23, 2018 02:30\nބަލަ، ފުރަތަމަ ގޯލް ޖަހަން ބޯޅަދިނީ މެސީ ދޯ؟ އަދި ފުރަތަމަ ހާފުގައި އެންޒޯ ޕެރެޒް ހުހަށް ހުރި ގޯލް މިސްކޮށްލީ މެސީގެ ސަބަބުން ދޯ؟ އަދި ފުރަތަމަ އެގާރައިގަ ހިމެނޭ އެތަކެއް ކުޅޫންތެރިން ނުނެގީ މެސީ ދޯ؟ ހޮޅި ވާހަކަ ނުދައްކާ އާޖެންޓީނާ އެންމެ ކުޑަމިނުން ވޯލްޑްކަޕް 2018ގެ މެޗެއްވެސް ތިކުޅެވެނީ މެސީގެ ސަބަބުން އިނގޭތޯ. އާޖެންޓީނާގެ ނޫސްތަކަށް ވަރަށް ސަލާމް.


Mifaharu Messenger Ah Aee Kon Badhaleh? - Vaguthu\nރައްކާތެރިވޭ! ނުރައްކާ ކުޑައެއް ނޫން! -6ގަޑިއިރު ކުރިން\nމިފަހަރު މެސެންޖާއަށް އައީ ކޮން ބަދަލެއް؟\n1 އަހަރު ކުރިން ( މާޗް 22, 2019 )\nފޭސްބުކް މެސެންޖާއަށް އަންނަމުންދާ ބަދަލުތަކެއް ގިނަ ބަޔަކަށް ކަމުދެއެވެ. މިއަދު މެސެންޖާ އަޕްޑޭޓް ކުރުމާއެކު މިފަހަރުވެސް ފެނުނީ އާ ފީޗާއެކެވެ.\nމި ފީޗާ އެންމެ ރަނގަޅުވާނީ ގްރޫޕް ޗެޓްތަކުގައި ބޭނުން ކުރާށެވެ. ނޫނީ އެ ބޭނުންވާ ހާއްސަ މެސެޖަކަށް ރިޕްލައި ދިނުމަށެވެ. ފޭސްބުމް މެސެންޖާއަށް އަލަށް ތައާރަފްކުރި މި ފީޗާ ކުރިން ވަޓްސްއެޕް އަދި ވައިބާގައިވެސް އިނދެއެވެ. މެސެންޖާއަށް މި ފީޗާއައީ އަލަށެވެ.\nމިފަހަރު ގެނައި ބަދަލުގައި، ބޭނުންވާ މެސެޖަކަށް ރިޕްލައި ކުރުމަށް އެ މެސެޖަަށް ފިއްތާލުމަށްފަހު ކަނާތް ފަޅީގައި އިންނަ ތީރަށް ފިއްތާލާށެވެ. އަދި އެ މެސެޖަށް ދޭން ބޭނުންވާ ޖަވާބެއް ލިޔުމަށްފަހު ސެންޑްކޮށްލުމުން، އެ ޖަވާބު ދިނީ ކޮން މެސެޖަކަށް ކަން ފަސޭހައިން އިނގޭނެއެވެ.\nމެސެންޖާއަށް މިފަހުން އައި ބަދަލުތަކަށް ބަލާއިރު، ނައިޓް މޯޑްއަށް ބަދަލު ކުރެވުމާއި، މެސެޖްތައް ޑިލިޓް ކުރެވުމާއި، މެސެޖްތަކަށް ރިއެކްޓް ކުރުންވެސް ހިމެނެއެވެ.\nމިހާރު މެސެންޖާ ބޭނުން ނުކުރާ މީހުން ވަރަށް މަދުވާނެއެވެ. އެތައް މިލިއަން ބަޔަކު ބޭނުން ކުރަމުންދާ މެސެންޖާ އެޕްލިކޭޝަންއަށް ދޭތެރެ ދޭތެރެއިން ގެންނަމުންދާ ބަދަލުތައް ބައެއް ފަހަރު ބައެއް މީހުންނަށް ކަމަކު ނުދެއެވެ.\nކޮވިޑް-19: ބަލި ޖެހުނު މީހުންގެ އަދަދު 19.8 މިލިއަނަށް\nކޮވިޑް-19: މެކްސިކޯއިން އިތުރު 695 މީހަކު މަރުވެއްޖެ\nކޮވިޑް-19: ބްރެޒިލް އިން އިތުރު 841 މީހަކު މަރުވެއްޖެ\n29 މިނެޓް ކުރިން\nމީހަކު މަރުވުމުން މަޖާ ކުރާކަމަށް ދައްކަން ކިނބިދޫ މީހުން ބޭއްވި ޑާންސަށް ފާޑުކިޔުން


މި އިދާރާގެ ތިރީގައި މިދަންނަވާ މަޤާމަށް މުވައްޒަފަކު ބޭނުންވެއްޖެއެވެ. ވީމާ މި ވަޒީފާއަށް ޝައުޤުވެރިވާ ފަރާތްތަކުން 12 ސެޕްޓެމްބަރ2019 ވާ ބުރާސްފަތި ދުވަހުގެ 14:00 ގެ ކުރިން އެޕްލިކޭޝަން ހުށަހެޅުއްވުން އެދެމެވެ.\nކޮންޓްރެކްޓް (މި މަޤާމަކީ ކޮންޓްރެކްޓް އުޞޫލުން 12 މަސްދުވަހުގެ މުއްދަތަށް، ހަމަޖައްސައިދެވޭ ވަޒީފާއެވެކެވެ. މިވަޒީފާއަކީ ސިވިލްސަރވިސްގެ ވަޒީފާއެއް ނޫނެވެ.)\nސަރވިސް އެލަވަންސް: 1500.00 ރުފިޔާ.\nއިތުރުގަނޑީގައި މަސައްކަތް ކުރަން ޖެހިއްޖެނަމަ، ދިވެހިރާއްޖޭގެ ވަޒީފާއާއި ބެހޭ ޤާނޫނުގައިވާ ގޮތުގެ މަތިން އިތުރުގަނޑީގެ ފައިސާ ލިބިދެވޭނެ.\nމަސައްކަތް ކުރަންޖެހޭ ގަޑި\nރަސްމީ ބަންދުނޫން ކޮންމެ ދުވަހަކު ހެނދުނު 08:00 އިން 14:00 އަށް އަދި މީގެއިތުރުން އިދާރާއިން ކަނޑައަޅާ ވަގުތުތަކުގައި.\nހުވަދުއަތޮޅު ދެކުނުބުރީ އަތޮޅު ކައުންސިލްގެ އިދާރާ ގދ. ތިނަދޫ\n1- ގްރޭޑް އެޑްމިނިސްޓްރޭޝަން/ މެނޭޖްމަންޓް / ބިޒްނަސް މެނޭޖްމަންޓް / ބިޒްނަސް އެޑްމިނިސްޓްރޭޝަން / އިންފޮމޭޝަން ޓެކްނޮލޮޖީ / ހިއުމަން ރިސޯސް މެނޭޖްމަންޓް / ދާއިރާއަކުން ދިވެހިރާއްޖޭގެ ޤައުމީ އޮނިގަނޑުގެ ލެވެލް3ގެ ސަނަދެއް ހާސިލްކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން.\n2- ސާނަވީ އިމްތިޙާނަކުން2މާއްދާއިން ދަށްވެގެން " ޑީ " ގްރޭޑް ލިބިފައިވުމާއެކު، އޭގެ އިތުރުން، ސެކަންޑަރީ ސްކޫލް ސެޓްފިކެޓް އިމްތިޙާނުގައި ' ދިވެހި ' މިމާއްދާއިން ދަށްވެގެން 'ސީ' ގްރޭޑް ލިބިފައިވުން.\nވަޒީފާގައި ކުރަންޖެހޭ މައިގަނޑު މަސައްކަތް\n1- އެއްގަމު ލައިސަންސްއާއި ގުޅިގެން ކުރަންޖެހޭ އެންމެހައި މަސައްކަތް ކުރުން.\n2- އެއްގަމު ލައިސަންސް ހެދުމާއި ލައިސަންސްތަކުގެ މަޢުލޫމާތު މަހަކު އެއްފަހަރު ރިޕޯޓް ތައްޔާރުކުރުމަށްފަހު ޓްރާންސްޕޯޓް އޮތޯރިޓީއަށް ފޮނުވުން.\n3- އެއްގަމު އުޅަދުފަހަރުގެ ރަޖިސްޓްރީ ހެދުމުގެ މަސައްކަތް ކުރުން.\n4- ކަނޑުގައި ދުއްވާ އުޅަނދުފަހަރު ރަޖިސްޓްރީކުރުމަށް ކުރަންޖެހޭ ސާރވޭކުރުން.\n5- ކަނޑު އުޅަދުފަހަރުގެ ރަޖިސްޓްރީ ހެދުން.\n6- ކަނޑުގައި ދުއްވާ އުޅަނދުފަހަރު ސާރވޭކޮށް ސަލާމަތީ ސެޓްފިކެޓް ޕަސެންޖަރުންގެ ސެޓްފިކެޓް ބަރުމަރުކާ ސެޓްފިކެޓް ހެއްދުން.\n7- ކަނޑުގައިދުއްވާ އިންޖީން އުޅަދުފަހަރުގެ ލައިސަންސް ހެއްދުން.\n8- އޮޑީނަންބަރަށް އެދި ހުށަހަޅާފަރާތްތަކަށް އޮޑީ ނަންބަރ ދޫކުރުން. މެރިޓައިމްގެ މަސައްކަތްތަކާއި ގުޅިގެން ކުރެވޭ މަސައްކަތްތައް މަހަކު އެއްފަހަރު ރިޕޯޓް ތައްޔާރުކޮށް ޓްރާންސްޕޯޓް އޕތޯރިޓީއަށް ފޮނުވުން.\n9- އިދާރާއިން ކުރިއަށް ގެންދާ ހާއްސަ ހަރަކާތްތަކުގައި ބައިވެރިވުން.\nހަމަޖެހިފައިވާ އުސޫލްތަކާއި އެއްގޮތަށް އިތުރުގަޑީގައި މަސައްކަތް ކޮށްފިނަމަ އިތުރު ގަޑީގެ ފައިސާ ލިބޭނެއެވެ.\n1- ފުރިހަމަކޮށްފައިވާ އެޕްލިކޭޝަން ފޯމު\n2. ތަޢުލީމީ ސެޓްފިކެޓް ތަކުގެ ކޮޕީ (އެޓެސްޓް ކުރެވިފައިވާ)\n3- ދިވެހި ރައްޔިތެއްކަން އަންގައިދޭ ކާޑުގެ ކޮޕީ:\n4- މަސައްކަތުގެ ތަޖުރިބާ އަންގައިދޭ ލިޔުން (އެޓެސްޓް ކުރެވިފައިވާ)\nއިންޓަވިއު އަދި ޕްރެސެންޓޭޝަން އޮންނާނެ ތަނާއި، މުއްދަތު\nމި ވަޒީފާއަށް ކުރިމަތިލާ ފަރާތްތަކުގެ ތެރެއިން ޝަރުޠު ފުރިހަމަވާ ފަރާތްތަކާއި އެކު ބާއްވާ އިންޓަވިއު މި އިޢުލާނުގެ މުއްދަތު ހަވަމާތާ ރަސްމީ 10 ދުވަސް ދުވަހުގެ ތެރޭގައި މި އިދާރާގައި ބޭއްވޭނެއެވެ.ދިމާވާ ސަބަބަކާ ހުރެ އިންޓަވިއު ފަސްވާނަމަ އެކަން އެ ފަރާތްތަކަށް އެންގޭނެއެވެ.\nމިއުލާނާއި ގުޅިގެން މައުލޫމާތެއް ސާފްކުރައްވުމަށް ގުޅުއްވާނީ ހުވަދުއަތޮޅު ދެކުނުބުރީ އަތޮޅު ކައުންސިލްގެ އިދާރާގެ 6841032 ނަންބަރު ފޯނާއެވެ.\n04 މުޙައްރަމް 1441\nހުވަދުއަތޮޅު ދެކުނުބުރީ އަތޮޅުކައުންސިލްގެ ނާއިބު ރައީސް


ލޯބިއެހެނަސް..14 – Esfiya – Dhivehi Vaahaka Site\n- by thuhoo - 13- February 12, 2018\nހަނާގެ ހާލް ބަލަން ދާން އެ ހިތް އެދި ގޮވިޔަސް ދާން ބޭނުން ނުވީ ރީމާ ފެންނާނެތީއެވެ. އަދި އޭނާގެ ހަނދާންތައް އައިކަން އެނގިދާނެތީއެވެ. އަހުނަފް ހުރީ އަވަސްފަރުވާދޭ ކޮޓަރީގެ ކުރިމަތީގައެވެ. އެންމެންވެސް އެތަނަށް އައިސް ތިއްބެވެ. މަދުވީ ހަމައެކަނި އަޔާޒެވެ. ރޯލރޯލަ އިން ފާތުމަގެ މޫނުން ފެންނަނީ ވަރުބަލިކަމެވެ. އޭނާގެ ކުދިންނަށް މިދިމާވަނީ ކާކުގެ ހަސަދައެއްބާއޭ އޭނާގެ ހިތަށް އެރިއެވެ. ގަބުވެފައި ހުރި އަހުނަފް މަޑުމަޑުން އެއްކައިރިވެ ހަނާއަށް އަވަސް ޝިފާއެއް ދެއްވުމަށް އެދި ދުޢާކުރިއެވެ. އޭނާ ހިތް ރޮމުންދިޔައީ އޮބިނޯންނަވަރަށެވެ. އެރެއަކީ އޭނާ ހަނާއަށް ލޯބިހުށައަޅަން ޑިނާރ އަކަށް ދައުވަތު ދޭން އުޅުނު ރެއެވެ. އަހުނަފް އެގަޑީ ހަނާއަށް ގުޅީ އެވާހަކަ ބުނާށެވެ. ކަންތައްވީ ދިމާ އިދިކޮޅަށެވެ.އަހުނަފް އަޔާޒުމަތިން ވަރަށް ހަނދާންވިއެވެ. އަޔާޒަކީ އޭނާ ބޮޑު ހިތާމައެއް ލިބޭއިރަށް ބުރަކަށީގައި ފިރުމައިދޭން ހުންނަ އޯގާތެރިޔާއެވެ. “ހަނާ އެހައި އަވަހަށް އަހަރެން ދޫކޮށް ނުދައްޗޭ…. އަހަރެން ވަރަށް ލޯބިވަން ހަނާ….ހަނާ ނެތިއްޔާ އޮފީހުގައިވެސް ވަރަށް ބުރަވާނެ…ޕްލީސް ގެޓް ވެލް ސޫން…” ތަނބުގައި ލެނގިލަމުން ހިތާހިތާ އަހުނަފް ވާހަކަ ދެއްކިއެވެ. ހިތާމައިގެ ފުން ކަނޑަކަށް އެ އެންމެންވެސް ގެނބިފައިވިއެވެ. ނަމަވެސް އުފަލުން ފޮޅިވައިވި ހިތެއް އެތަނުގައި އެމީހުންނަށް ނޭނގިވިޔަސް ވެއެވެ.\nހަނާގެ އޮޕަރޭޝަނަށްފަހު، އައ.ސީޔޫގައި ދެތިންދުވަސް ފަރުވާ ދެވުނެވެ. ޑޮކްޓަރުން ބުނި ގޮތުގައި ހަނާއަކަށް އެހައި ބޮޑު އަނިޔާއެއް ނުވެއެވެ. ނަމަވެސް ހަނާގެ އުނަގަނޑަށް އަނިޔާވުމުގެ ސަބަބުން ހަނާވަނީ ކުދިން ލިބުމުން މަޙްރޫމްވެފައިކަމަށެވެ. ހަނާއަށް ބިރުން ސިކުނޑިއަށް ޖެހިފައިވި ޝޮކްގެ ސަބަބުން ހަނާއަކަށް ވާހަކައެއް ނުދެއްކެއެވެ. އަހުނަފް ހުރީ ދުލުގައި ދަތްއަޅައިގެންނެވެ. ހަނާ ދެކިލަން އޭނަ ވަރަށް ބޭނުންވެއެވެ. ނަމަވެސް އެދުވަހުވެސް ހަނާ ފެންނަގޮތެއް ނުވިއެވެ. ނުނިދައި ހުންނަތާ ދެދުވަސް ވެފައިވުމުން އަހުނަފް ހުރީ ވަރަށް ވަރުބަލިވެފައެވެ. ބައެއްފަހަރަށް ނިދިތާއްޔާވެސް އެހެން އިންނައިރު ޖެހެއެވެ. “ދަރިފުޅާ…ދެން ގެޔަށް ގޮސް ތާޒާވެލައިގެން ނިދާލަން ދާންވީނު….ބޭބެމެން ކަމެއް ގޯސްވަންޏާވެސް ގުޅާނަން…” ފިރާގަށް އެމަންޒަރު ފެނި އޭނާ އަކަށް ނުހުރެވުނެވެ. މިއަދު އެދެމީހުންނަށް އަހުނަފް ސާބިތު އެ ކޮށްދެނީ އޭނާ ހަނާދެކެ ލޯބިވާ މިންވަރެވެ. ނުބުންޏަސް ހަނާއަށްޓަކައި ނުދާން އަހްނަފް ބަހަނާއެއް ދެއްކިއެވެ. ނަމަވެސް ފާތުމަ އެދުމާއެކު ކުޑަކޮށް ފާތުމަ ގައިގައި ބައްދާލަމުން އަހުނަފް ނުކުމެގެން ހިނގައިގަތެވެ. ހިތް ރޮމުންދިޔަ އަހުނަފް އެތަނުން ނުކުމެގެން ދިޔައީ ބޭނުންވެގެންނެއް ނޫނެވެ.\nގެއަށް ވަދެގެން އައި އަހުނަފަށް ކައުޗްގައި އިން އަޔާޒު ފެނުމުން އަޔާއޭ ކިޔައި ގޮވާލިއެވެ. ފޯނަށް ގެއްލިފައި އިނދެ އަޔާޒު އޭ މޭން ހަނާ ކިހިނެތްހޭ އަހައިލެވުނެވެ. އަހުނަފް ކުރިއަށް އަޅަމުންދިޔަ ފިޔަވަޅުތަކަށް ލޮޅުން އައިފަދައެވެ. އޭނާގެ ނިދި މޫނުވެސް ގެއްލުނެވެ. ބުނެވުނު އެއްޗާމެދު ވިސްނާލެވުމުން އަޔާޒު އިނީ ފާޑަކަށް އަހުނަފަށް ބަލާށެވެ. އަހުނަފަށް އެކަންތައް އެނގުމުން އަޔާޒު ކޮނޑުއަރުވާލަމުން އަހުނަފްގެ އަތުގައި ހިފައިގެން ގޮސް އޭނާގެ ކޮޓަރިއަށްވަނެވެ. “ސޮރީ އަހޫ….އަހަރެންގެ ހަނދާންތައް ރުޖޫއަ ވެއްޖެ… ވަރަށްބޮޑަށް ސޮރީ…އެކަމަކު ޕްލީޒް އެހެން އެއްވެސް މީހެއްގެ ކައިރީ މިވާހަކަ ނުބުނަށްޗޭ…” ހިނިތުންވެލަމުން އަހުނަފް އަޔާޒުގެ ގައިގައި ބައްދައިގަތެވެ. “އޭތް… ނުބުނާތި އިނގޭ….” “އޯކޭ ބްރޯ…މަ ނުބުނާނަމޭ….އެކަމް ބުނެބަލަ ކީއްވެ؟” ނިތްއަރުވާލަމުން އަހުނަފް އަހައިލިއެވެ. “އެއީ މަ ބޭނުމެއް ނޫން ދެން ރީއާ ޔަޒިންގެ ގުޅުމަށް ބުރޫ އަރާކަށް …. ރީ ޔަޒިންއާ އެކީ އުޅޭ ހެޕީ ލައިފް ރޫއިން ވާކަށް ބޭނުމެއް ނޫން….ކޮބާ މަގޭ ޗަންކީ؟ ކިހިނެތްތަ ޗަންކީގެ ހާލު…؟” އަހުނަފް އިސްޖަހައިލުމުން އަޔާޒު ހާސްވިއެވެ. “އޭތް ކިހިނެތްވީ އަނެއްކާ ޗަންކީއަށް؟” “އަނެއްހެން ބޮޑު ކަމެއް ނުވޭ…އެކަމް އެކްސިޑެންޓްގެ ސަބަބުން ހަނާއަކަށް ދެން ދުވަހަކުވެސް ބޭބީއެއް ނުލިބޭނެޔޯ ޑޮކްޓަރު ބުނީ….ލިބުނު ޝޮކްގެ ސަބަބުން ހަނާ އަކަށް ވާހަކައެއް ނުދެއްކޭ….ނޭނގެޔޯ ވާހަކަ ދެއްކޭނެ ދުވަހެއް ބުނާކަށް….” އަހުނަފަށް ރޮވިއްޖެއެވެ. “އަޔާ… އައި ލަވް ހާރ އެ ލޮޓް….އެން އެކްސިޑެންޓްވީ ރެޔަކީ ހަނާއަށް އަހަރެން ލޯބި ހުށަހަޅަން އުޅުނު ރޭ….” އަހުނަފްގެ ހިތަށް ކުރާނެ އަސަރު އެންމެ ގާތުން އެނގޭނެ މީހަކީ އަޔާޒުކަން ގައިމެވެ. “އޯ ބްރޯ…..އޯކޭވާނެ އިރާދަކުރެއްވިއްޔާ….ހަނާއަކަށް މާބޮޑު ކަމެއް ނުވޭތާ….ދެން ކޮބާތަ ދޮނޭއާ ދޮންބޭބެއާ… އެމީހުން ވަރަށް ދެރަވާނެ ޗަންކީއަށް ކަމެއް ވެއްޖެއްޔާ…” އަހުނަފްގެ ބުރަކަށީގައި އަޔާޒު ފިރުމާލިއެވެ. “ވަން މޯ ތިންގް…އަހަރެން ކޯމާއަށްދިޔަ ފަހުން ކަންތައްތައް ކިހިނެތްވީ….؟” އެސުވާލަށް އަހުނަފް ޖަވާބުދިނެވެ. އަދި ވީ ހުރިހައި ކަމެއްހެން ކިޔައިދިނެވެ. ހަގިގަތުގައިވެސް އަހުނަފް ހުރީ އަޔާޒާ އެވާހަކަތައް ހިއްސާ ކުރެވުމުން ވަރަށް ބޮލަށް ލުއިވެފައެވެ.\nރީމާ ހުރީ ފާތުމައަށާ ފިރާގަށް ކާންހަދައިގެންނެވެ. އޭރު ގަޑިން މެންދުރު 2.15ވަނީއެވެ. ގޭގެ ހުރިހައި ކަމެއް ބަލަމުން ދިޔައީ އޭނާއެވެ. ރީމާ ހުރީ ފުދޭވަރަކަށް ވަރުބަލިވެފައެވެ. ސިޓިންގްރޫމްގެ ކައުޗްގައި ޖައްސާލިތަނުން އޭނާއަށް ނިދުނެވެ. އަޔާޒު އެގެއަށް އައިސް ވަނީ އެވަގުތުއެވެ. ކައުޗަގައި ނިދައިފައި އޮތް ރީމާފެނި އެހިތުގައި ޖަހަމުންދިޔަ ވިންދުވެސް ހިނދުކޮޅަކަށް މަޑުޖެހިލިއެވެ. އެ މޫނަށް ފުންނަޒަރަކުން އަޔާޒުބަލައިލިއެވެ.އެ ފުރިހަމަކަމަށް ބަދަލެއްވެސް ނާދެއެވެ. އަޔާޒުގޮސް ރީމާގެ މޫނުގައި މަޑުމަޑުން ފިރުމާލިއެވެ. މަޑުމަޑުން ދެލޯ ހުޅުވާލި ރީމާ އަޔާޒަށް ރަކި ހިނިތުންވުމެއް ދިނެވެ. އަބަދުވެސް ދޭ ރަކި ހިނިތުންވުމެވެ. “ރީ… ވަރަށް ހަނދާންވޭ ރީމަތިން….ރީގެ ތިލޯބި މޫނު ފެނޭތޯ މިއައީވެސް… ” އަޔާޒު ރީމާގެ މަގަތުގައި އިށީނދެ ވާހަކަދެއްކިއެވެ. ރީމާތެދުވެ އިށީނެވެ. އަދި އަޔާޒުގެ މޭގައި ބޯއަޅައިލިއެވެ. ރީމާގައިގައި ބައްދާލަން އަތް ނެގި އަޔާޒުގެ އަތް ފާރުގައި ޖެހި ސިއްސައިގެން ދިޔައެވެ. ހިތަށް އަސަރުކުރީ އެއީ އޭނާގެ ޚިޔާލުކަން އެނގުމުންނެވެ. ރީމާގެ އެ ރަކި ހިނިތުންވުމަކީ އޭނާގެ ހައްގެއް ނޫންކަން ވިސްނުމުން ވަރަށް ދެރަވިއެވެ.”އަޔާ….ދަރިފުޅު އައީ ކޮންއިރަކު؟” ފަހަތުން ފާތުމަގެ އަޑު އިވުމުން އަޔާޒު އަނެއްކޮޅަށް އެނބުރި ހީލިއެވެ. މިމީހުންނާ ރައްޓެއްސަކަސް އޭނައަށް މިޖެހެނީ ބީރއްޓެއްސެއްގެ ގޮތުގައި ހުންނާށެވެ. ދާން ނުކުމެގެން ހިނގައިގަތުމުން ފާތުމަ އޭނާ ހުއްޓުވިއެވެ. ނަމަވެސް ރީމާއަށް ފެނިދާނެތީ އޭނާ އަވަހަށް އެތަނުން ދިޔައެވެ.\nޑޮކްޓަރުންގެ ހުއްދަޔާއެކު ހަނާ ދެކިލަން އަހުނަފް ވަނެވެ. ހަނާ އޮތީ ނިންދަވާފައެވެ. އެހެންކަމުން ހޭލެވޭނެ އިރެއް ނޭނގެއެވެ. އަހުނަފް ހަނާގެ އެނދުގެ ކައިރީ މަޑުކޮށްގެ އެ ރީތި މޫނަށް ބަލަން ހުއްޓެވެ. “ހަނާ……އިނގޭތަ ހަނާއަށް ތިހެން ދިމާވީމަ އަހަރެން ވަރަށް ދެރަވެއްޖެ……އަސްލުވެސް ހަނާ ތީ އަހަރެންގެ ޙަޔާތަށް އައި އެންޖެލްއެއް ހަމަ…އަހަރެންގެ ކަނު ހަޔާތް އަލިކޮށްދިން ޕަރީއެއް…..ހަނާ އަވަހަށް ރަނގަޅުވެގެން އާދޭ….” ކަރުނަ ލޮލުން ފާޅުވުމުން އަހުނަފް ހަނާގެ މަގަތުގައި ބޯއަޅައިލިއެވެ. ހަނާ އަށް މަޑުމަޑުން ލޯ ހުޅުވާލެވުނެވެ. އެކަމެއް އަހުނަފަށކަށް ނޭނގެއެވެ. “އަހަރެން ……އަހަރެން ހަނާދެކެ ލޯބިވޭ… ވަރަށް ވަރަށް ބޮޑަށް…..ލޯބި ހުށަހަޅަން ވަރަށް މަސައްކަތް ކުރިން…..އެކަމް އަހަންނަށް ނުކެރުނީ….ޝޭމޮން މީ…ހަނާ އަހަރެން ބޭނުން ހަނާ އަހަރެންގެ މީހަކަށް ހަދަން….”ރަނގަޅަށްވެސް އަހުނަފަށް ރޮވިއްޖެއެވެ. އެހެންނުވާންވީ ސަބަބެއް ނެތެވެ. ކަރުނައިގެ ވާރޭ ހަނާގެ ލޮލުންވެސް އޮހިގެންފިއެވެ. އަހުނަފަށް ގޮވަން ކުރި މަސައްކަތް ބޭކާރުވުމުންނެވެ. އަދި އަހުނަފް އޭނަދެކެ ލޯބިވާފަދައިން އޭނަވެސް އަހުނަފްދެކެ ލޯބިވާކަން ހާމަކުރަން ބޭނުންވިއެވެ. ނަމަވެސް އެފަކީރަށް ޖެހުނީ އެ އަސަރުގަދަ ބަސްތައް ލޯބިވެރިޔާގެ ދުލުން އިއްވި އަޑު އަހަންއޮންނާށެވެ. މަންޒަރު ފެނުން އަޔާޒު ހުރީ ރޮވިފައެވެ. އެތަނަށް އައުމަށް އަޔާޒަށް މެސެޖްކުރީ ހުދު އަހުނަފެވެ.\n“ޗަންކީ…..؟” އަޔާޒު ގޮވާލުމުން އަހުނަފް ބޯހިއްލާލިއިރު ހަނާގެ ލޯ ހުޅުވެނީއެވެ. އޭނާ ހީކުރީ އޭނާގެ އެ ބަސްތައް ހަނާއަށް އަޑު ނީވޭ ކަމަށެވެ. ނަމަވެސް ބަލިކަމުން އެ ދެލޯ ހީވަނީ ދެންމެ ހުޅުވުންހެނެވެ. އަޔާޒު އެހެން ގޮވާލުމުން ހަނާގެ ދެލޯބޮޑުވެގެން ދިޔަތަންފެނުނެވެ. ހަނާ ވާހަކަދައްކަން ވަރަށް މަސައްކަތް ކުރިއެވެ. ނަމަވެސް އެކަން އޭނާއަކަށް ކާމިޔާބެއް ނުކުރެވުނެވެ. ހަނާގެ އެ މޫނު ފެނި އަޔާޒުގެ ހިތައްވެސް އަސަރު ކުރިއެވެ. އަޔާޒުގެ ހަނދާންތައް އައި ވާހަކަ ބުނެ އެކަކުކައިރީ ނުބުނުމަށް ހަނާކައިރިބުނެ އަޔާޒު އެތަނުން ދިޔައީ އިތުރު މީހަކަށް ފެނުން ރަނގަޅު ނުވާނެތީއެވެ.\nއެރޭގެ ވަގުތެކެވެ. ޔަޒިން ގޭތެރެއަށް ވަދެގެން ގޮސް އޭނާގެ ކޮޓަރިއަށް ވަނެވެ. އާދައިގެ މަތިން އޭނާ ބާލިސް ދަށުން އެ ފޮޓޯގަނޑު ނެގިއެވެ. އަދި ފޮޓޯގަނޑަށް ބަލަން އިން ޔަޒިންގެ ލޯކަރުނުން ފުރިގެން ބަންޑުންވީ ހިނދުކޮޅެއްތެރޭގައެވެ. ޔަޒިން އަށް އަނެއްކާ މިވަނީ ކީއްބާއެވެ. “ސޮރީ ހަނާ….އަހަންނަށް ހަނާއާ ދޭތެރޭ ކަންތައް ކުރެވުނީ ރަނގަޅަކަށް ނޫންކަން އިނގޭ………” ދެވަނަ ސިކުންތުގައި އޭނާގެ މޫނަށް އަނގުރުއަލިފާން ކުލައެރިފަދައެވެ.ހިޔާލަށް އެދުވަހުގެ ހާދިސާ ސިފަވުމުންނެވެ. އެތުގެ ތެރެއިން ލެއިން ކަޅިވެފައިވި އެ ޒުވާނާގެ އަތް އެއްވެސް ބާރަކާ ނުލައި ދޫވެގެން ވެއްޓުނު މަންޒަރު އިއްޔެވީ ކަމެއްހެން އޭނާގެ ލޮލަށް ސިފަވެގެންދިޔައެވެ. ޔަޒިންގެ ޙިޔާލުތަށް މީގެ ތިން އަހަރު ކުރިއަށް ދަތުރު ކުރަމުންދިޔައެވެ. ލޯމަތިން އެ އުފާވެރި މަޖާ ވަގުތުތަށް ހޭދަ ކުރެވެމުން ދިޔައެވެ. ލޯބިވާ ކޮށްކޮގެ ދިރިއުޅުން ބަރުބާދުވެގެން ދިޔަ ގޮތް އަދިވެސް އެ ލޮލަށް ސިފަވަމުން ދިޔައެވެ.\n…………………………….އެއީ މީގެ ތިން އަހަރުކުރިއެވެ. އާޒިންގެ ތަނަވަސް އާއިލާ ދިރިއުޅެމުން ދިޔައީ ލަންކާގެ ހިތްގައިމު ހިސާބެއްގައެވެ. ނުހަނު ފިނި އެ ހިސާބު ވަނީ ސައިފަތްދަނޑުތަކުން މުއްސަދިވެފައެވެ. ފަރުބަދަމތީގައި އަޅައިފައިވި އެގެ ނުހަނު ބޮޑުވެފައި ރީތިވެސް މެއެވެ. އެގެއާ މާދުރު ނޫން ހިސާބެއްގައި އެތާ ދިރިއުޅޭ ދަނޑުވެރިން ދިރިއުޅޭ ގެތައް ހުރެއެވެ. ޔަޒިންވެސް ދިރިއުޅެނީ އެއާއިލާގައެވެ. ޒިއާމަކީ ޔަޒިންގެ ގާތްއެކުވެއެރިއެކެވެ. ޔަޒިން މާލޭގައި އުޅުނު ދުވަސްވަރުގެ އެކުވެރިޔާއެވެ. ކުޑައިރުއްސުރެ އެކުގައި އުޅެވުނީ މާލޭގައި މަގުމަތިވެފައިވި ޔަޒިން،އެއްދުވަހަކު މަގުމަތިން އާޒިންގެ ފުރާނަ ސަލާމަތްކޮށްދިނުމުން އާޒިންގެ މައިންބަފައިން ޔަޒިން އެމީހުންގެ ދަރިއަކަށް ހެދުމުންނެވެ. ޔަޒިންގެ ހުރިހައިކަމެއްހެން ބަލަމުން އައީ އެދެމީހުންނެވެ. އާޒިންގެ މައިންބައިން އާދެ! އިމާދާއި ހަދީއްޖާއެވެ. މައިންބަފައިން މިދުނިޔޭގައި ނޫޅޭކަން ޔަޒިން އެމީހުންނަށް ބުނެދިނެވެ. އެ މީހުންގެ ތިބެނީ 2ކުދިންނެވެ. އާޒިންއަށް ވުރެ ކުޑައަށް ހުންނަނީ އަންހެން ކުއްޖެކެވެ.އެއީ ލަމްހާއެވެ. އަދި ޔަޒިން އައުމުން3ކުދިންނަށް ވެ އެދެމީހުންގެ ލޯބިން އޭނާއަށްވެސް ބައިއެޅިއެވެ. ނުހަނު އުފަލުގައި ދުވަސްތައް ގޮސް3ކުދިންގެ ކިޔެވުންވެސް ނިމުމާއިއެކު އާއިލާގެ ރޭވުމުނގެ ދަށުން ލަންކާއިން ގެއެއް ގަތެވެ. ވިޔަފާރި ލަންކާއަށް ބަދަލު ކުރަމުން އެމީހުން ލަންކާއަށް ބަދަލުވިއެވެ. ކޮލެޖްގެ ކިޔެވުންފެށިގެންދިޔައެވެ.\nހިތްގައިމު ހެނދުނެކެވެ. “ލަމް….” ކޮލެޖަށްދާން ހިނަގައިގަތް ލަމްހާ ހުއްޓުނީ ޔަޒިން ގޮވާލުމުންނެވެ. ޔަޒިން ފުންކޮށް ލަމްހާއަށް ބަލާލިއެވެ. ލަމްހާ މިއަދު ހާދަ ރީއްޗެވެ. އެ ދޮން މޫނު އެހެންދުވަސްތަކާ ބަލައި އުޖާލާވެފައި ތަފާތު ވިދުވަރެއް އެލޮލުގައިވިހެން ޔަޒިންއަށް ހީވިއެވެ. އެތާގެ ފިނި މާހައުލުން ލަމްހާއަށް ވަނީ ރޯގާޖެހިފައެވެ. ދޮން ކޮލަށްވަނީ ރަތްކުލައަރާފައެވެ. ފިނިކޯޓެއްލައިފައި ގަންބޫޓަކަށް އަރައިފައި ހުއްޓެވެ. “ކީކޭ……؟” ރަކި ހިނިތންވުމެއްޔަޒިންއަށް ދެމުން ލަމްހާ އަހައިލިއެވެ. “މްމްމްމް މަޑުކޮށްބަލާށޭ ބުނަންވެގެން…އަހަންނާ އެއްކޮށްދާން….” ބޯކަހާލަމުން ޔަޒިން ވެސް ބުނެލީ ލަދުރަކިކޮށެވެ. އޭނާއަކީ އަބަދުވެސް ލަދުރަކި މީހެކެވެ. “ކޮބާ…ހިނގާ ނައްޓާލަން ….” އަވަސް އަރުވާލަމުން އާޒިންއައިސް އެހެން ބުނެ ބައިސްކަލަށް އެރިއެވެ. ލަމްހާވެސް ރިކިފާޑަކަށް ހުރެ ބައިސްކަލަށް އަރައިގެން އެ ދެމީހުންގެ ފަހަތުން ކޮލެޖަށް ދިއުމަށް މިސްރާބު ޖެހިއެވެ. އަލަށް ކޮލެޖަށް އައި3ކުދިންފެނި ގިނަބައެއްގެ ނަޒަރު އެމީހުންނަށް ހުއްޓިފައިވިއެވެ.\nކަޝްފު 12 (ފަހުބައި)\n😘😘Me first yey v reethi love you so much\nWow mai…love u too ❤❤💕💕\nHii guys… Kudakoh suprise vaane mibai kiyaaleema and suvaaluthah ves ufedhidhaane eyge javaabu libeynee adhi fahun… Ok enjoy 😊\nWow v reeti . When next part. Aleyy hanaa vaxx rangaluveeh ahunafuvaxx v happy…\nhi EHLEE ….dhw ehnevee… dhn vaagoih balamaa dhw….\nAyaa handhaan veeh vaahaka reema kairee bunaaneh tha adi😚😚\nehaa avahakah nubuneveyne kanneynge… dh see dhw hiyeyh nuvey thoo akah\nknirakutho next part…\nnext part on tomowrrow ga mashallah… mirey class ihnaanethee not tonight…so tomowrow\nAbadhu beleny mi wrhaka up kohfa inthw . . . . thanks thuhoo. . . ekm adhi kiyaavs nulan kiyaalaafa comment eh kohlaanan 😘❤😍\nHehe thoo kudakoh bxy veema nubeli dhnme mi balaalevunee…\nMistake thah vs vrh madhu\nThanks aish ❤❤\naslu today ge part checked my husband ehnve kanneynge mistakes madhee mi part ga …. he is the best dhw ehnveema 😘😘😘… hehe\nMy thoo sissy is back how are u sissy\nyeah hw hw beauty… um fine mashallah… kihineh vanee mi part😃😃??\nOh nooooo 😱😱😱.. Alhey haadha dherayey 😭😭😭.. It’s very emotional… I havealot of questions in my mind now… Heheheh.. Btw mi part vx v v v reethi ingey n manzaruthah hama heeveenee lo kurimathin fennahen.. Keep up the good work 👏👏👏… Curiously waiting for the next part 😀😀😀☺☺☺\nhii shifoo… kobaa thoo buneemehnu questions ufedheyneyeyyy….. ekam haasnuvey thi suvaaluthakuge javaabu adhi libeyne ingeyh…. vaahaka hama jeheyta anehkaa.. um so excited tht someone told tht aneh kommes film akaa mi story aa v similar vaahaka… and varah try kurinefilm eh you tube ga inthw ..nueh fenun… anyways thanks… u r the one of my fav…love yuh…haveagrt daii drlin …. thanksalot…\nHey thuhoo , how are you?\nVarah varah varah reethi mi part!\nAnd how many years old?\nHii…Hama varah best mashallah…sana kihineh\nhehe um 19 years old… anehkaa kihinehveebaa… ehenkuhjakuves kurin age ahaaleema ehnve mi balaalee😁\nYay mi part vx vvv rythi in irakn next part\nnext part on tomorow….thanks nash…


އެއްދާންކުރުމަށް އަނބިމީހާ އެދުމުން އެކަމަށް އިންކާރުކުރާ ފިރިމީހާ – DhiSalafiyyah\nﷲގެ ރަސޫލާ صلى الله عليه وسلم ގެ އަރިހުން އަބޫ ހުރައިރާ رضي الله عنه ރިވާކުރެއްވިއެވެ. އެކަލޭގެފާނު ޙަދީޘްކުރެއްވިއެވެ.\n((إِذَا دَعَا الرَّجُلُ امْرَأَتَهُ إِلَى فِرَاشِهِ فَأَبَتْ فَبَاتَ غَضْبَانَ عَلَيْهَا لَعَنَتْهَا المَلاَئِكَةُ حَتَّى تُصْبِحَ)) [روى البخاري ومسلم]\nމާނައީ: “އެއްދާންކުރުމަށް ފިރިމީހާ ގޮވާލުމުން، އަނބިމީހާ އެކަމަށް އިންކާރުކުރުމުގެ ސަބަބުން އެކަމާ ރުޅިއިސްކޮށް ފިރިމީހާ ނިދައިފިނަމަ ދަންނައެވެ. ފަތިސްވަންދެން މަލާއިކަތްބޭކަލުން އެއަންހެނާއަށް ލަޢުނަތްލައްވައެވެ.”\nމިޙަދީޘްބަސްފުޅުގައި މިވަނީ ފިރިމީހާއާ އެއްދާންކުރުމަށް އަނބިމީހާ އިންކާރުކުރުމާ ގުޅުންހުރި ވަރުގަދަ ވަޢީދު ބަސްފުޅެކެވެ. އެހެނީ ޙައްޤުތައް އަދާކުރުމުގައި މަނާވެގަތުމަކީ ﷲ ގެ ކޯފާ ޙައްޤުވެގެންދާކަމެކެވެ. ނަމަވެސް ޢުޛުރެއް އޮވެގެން އެކަމާ ދެކޮޅު ހަދާ އަންހެނާ މިކަމުން އިސްތިޘްނާ ކުރެވެއެވެ. އެއީ މިޘާލަކަށް ޙައިޟުވެރިވެފައިވާ އަންހެނުންނާއި ބަލިވުމުގެ ސަބަބަން އެއްދާންކުރުމަށް އުނދަގޫވާ އަންހެނުންނެވެ. އަދި އެނޫންވެސް އެފަދަ ޢުޛުރުތަކެވެ. ފަހެ، ޢުޛުރެއް އޮތް އަންހެނަކު އެޙަދީޘްގައި އެވާ ވަޢީދުގައި ނުހިމެނޭނެއެވެ…\nއަނބިމީހާ އެއްދާންކުރުމަށް އެދުމުން ފިރިމީހާ އެކަމާ މަނާވެގަތުމާމެދު ދަންނައެވެ. ބުރަވެވެނީ އެއީ އެކަންކުރުމަށް ކުޅަދާނަވެގެންވާ މީހަކަށް ހުއްދަކަމެއް ނޫންކަމަށެވެ. އަދި ވަކިން ޚާއްޞަކޮށް އަނބިމީހާއަށް އެކަމަށް ނުހަނު ބޭނުންވެފައިވަނިކޮށެވެ. އެހެނީ އެއީ އަނބިމީހާއަށް ހެޔޮކޮށް ހިތުމަށް ﷲ ތަޢާލާ ކުރައްވާފައިވާ އަމުރުފުޅާ ޚިލާފުކަމެކެވެ. އެއިލާހު ވަޙީކުރެއްވިއެވެ.\n(وَعَاشِرُوهُنَّ بِالْمَعْرُوفِ) [النساء 19]\nމާނައީ: ” އަދި، ހެޔޮގޮތުގައި އެކަނބަލުންނާއެކު އުޅޭށެވެ!”\n(وَلَهُنَّ مِثْلُ الَّذِي عَلَيْهِنَّ بِالْمَعْرُوفِ) [البقرة 228]\nމާނައީ: ” އަދި ޝަރުޢީ ހަމައިން (ފިރިންނަށް އަދާކުރުން) އެކަނބަލުންގެ މައްޗަށް ވާޖިބުވެގެންވާފަދަ ކަންތައްތައް (ފިރިންގެ ފަރާތުން) އެކަނބަލުންނަށްވެސް ޙައްޤުވެގެން ވެއެވެ.”\nމީގެން ދަލީލު ލިބެނީ އަނބިމީހާގެ މައްޗަށް އޮތް ޙައްޤުތަކާ އެއްވަރަށް އޭނާއަށްޓަކައިވެސް ޙައްޤުތަކެއްވާކަމެވެ. ނަމަވެސް މީގެން އިސްތިޘްނާކުރެވޭނީ ދެމަފިރިންކުރެ އެކަކަށް ޚާއްޞަ ދަލީލަކުން ޘާބިތުވާ ކަންކަމެވެ.\nއަނބިމީހާ އެކަމަށް ބޭނުންވެފައިވާއިރު އޭނާ ޢިއްފަތްތެރިކޮށްދިނުމަށް ފިރިމީހާ މަސައްކަތް ނުކުރުމަކީ އެއަންހެނާ ފިތުނައިގެ ތެރެއަށް ހުށަހެޅިގެންދާނެ ސަބަބެކެވެ. އޭގެ ސަބަބުން އެއަންހެނާ ހިލޭ މީހުންކައިރިން އެކަމަށް އެދޭނެއެވެ. ވަކިން ޚާއްޞަކޮށް ފަސާދަވުމުގެ ސަބަބުތަކާއި އެކަމަށް މަގުފަހިކޮށްދޭ ކަންތައްތައް ފެތުރިފައިވާތީއެވެ. (والله خير حافظاً وهو أرحم الراحمين)\nއަބޫ ހުރައިރާގެ އަރިހުން އައިސްފައިވާ (އިސްވެ ބަޔާންކުރެވުނު) ޙަދީޘްގައިވާ ވަޢީދުގެ ބަސްފުޅާމެދު ދަންނައެވެ. އެބަސްފުޅުގައި ފިރިހެނުން ހިމެނޭނެކަމަށް ނުބެލެވެއެވެ. އެހެނީ އެޙަދީޘް އައިސްފައިވަނީ އަނބިމީހާ މަނާވެގަތުމާ ބެހޭގޮތުންކަމުގައިވާތީއެވެ. އަދި މިފަދަ މައްސަލަތަކުގައި ޤިޔާސްއެއް ނުކުރެވޭނެއެވެ. والله أعلم.


މާލޭގައި ރޭގަނޑު 10:00 ން ފަތިހު 5:00 އަށް ކާފިއު ހިންގަނީ – Dhuvas Online\nމާލޭ މަގުމަތީގައި ސިފައިން ހަރަކާތްތެރިވަނީ -- ދުވަސް ފޮޓޯ: ނަޒީމް ނައުޝާދު\nމާލޭގައި ރޭގަނޑު 10:00 ން ފަތިހު 5:00 އަށް ކާފިއު ހިންގަނީ\nމާލޭ ސިޓީގައި ރޭގަނޑު10: ން ފަތިހު5:00 އަށް ކާފިއު ހިންގަން ނިންމައިފި އެވެ.\nނޫސްވެރިންނަށް މައުލޫމާތު ދެއްވަމުން ހެލްތު މިނިސްޓްރީގެ ޑެޕިއުޓީ ޑިރެކްޓަރު ޖެނަރަލް ޕޮލިސީ ޕްލޭނިން އެންޑް އިންޓަނޭޝަނަލް ހެލްތު، އައިޝަތު ސާމިޔާ ވިދާޅުވީ މިރެއިން ފެށިގެން ރޭގަނޑު 10:00 އަށް ފަހު އެއްގަމު އުޅަނދު ދުއްވުމާއި މީހުން ބޭރުގައި އުޅުން މަނާވާނެ ކަމަށެވެ. އަދި ޓޭކްއަވޭ އާއި ޑެލިވަރީގެ ހިދުމަތް އެގަޑީގައި ނުދެވޭނެ ކަމަށެވެ.\nސާމިޔާ ވިދާޅުވީ 10:00 ވާއިރު މަގުމަތީގެ އެއްވެސް ހަރަކާތެއް ފެނިގެންނުވާނެ ކަމަށާއި އެގޮތަށް އަމަލު ކުރުމަށް ރޭގަނޑު9:30 ގައި ފިހާރަތައް ބަންދު ކުރަން ޖެހޭނެ ކަމަށެވެ.\nއޭނާ ވިދާޅުވީ ކާފިއު ހިންގާ ގަނޑި ފިޔަވާ އެނޫން ގަނޑިތަކުގައި މާލެ ހުޅުމާލެ އަދި ވިލިމާލެ އާއި ތިލަފުށީގެ އިތުރުން ގުޅީފަޅުން މާލެ ސަރަހައްދުގައި އެއް ރަށުން އަނެއް ރަށްތަކަށް ދަތުރު ކުރަން ޖެހޭނީ އެޗްޕީއޭގެ ގައިޑްލައިނާ އެއްގޮތަށް ހުއްދަ ހޯދައިގެން ކަމަށެވެ. އަދި މާލެ ސިޓީ އާއި ތިލަފުށި އަދި ގުޅީފަޅުގައި އާންމުކޮށް ބޭރަށް ނުކުމެ އުޅެވޭނީ އެއްފަހަރާ ފަސް މީހުންނަށް ކަމަށް ވިދާޅުވި އެވެ.\nމީގެ އިތުރުން ސަރުކާރު އޮފީސްތަކާއި އަމިއްލަ އޮފީސްތަކުގެ މަސައްކަތްތައް ވީހާވެސް ބޮޑަށް ގޭގައި ކުރިޔަށް ގެންދެވޭނެ އިންތިޒާމެއް ރޭވުމަށް އިލްތިމާސް ކުރެއްވި އެވެ. ސާމިޔާ ވިދާޅުވީ އޮފީހަށް ނުކުމެގެން މަސައްކަތް ކުރެވޭނީ އެ އޮފީހެއްގައި ވަޒީފާ އަދާ މީހުންގެ 50 ޕަސެންޓަށް ކަމަށެވެ.\nމިއަދު ނޫސްވެރިންގެ ބައްދަލުވުމުގައި ވާހަކަ ދައްކަވަމުން ޗީފް ސުޕްރިޓެންޑެންޓް އޮފް ޕޮލިސް އަބްދުﷲ ޝަރީފް ވިދާޅުވީ ގަވައިދާ ހިލާފުވާ ފަރާތްތަކަށް ކަނޑައެޅިފައިވާ އަދަބު ލިބޭނެ ކަމަށެވެ. އަދި މަނާ ގަޑީގައި އާންމުން ބޭރަށް ނުކުމާތޯ އާއި އެއްގަމު އުޅަނދު ދުއްވާތޯ ފުލުހުން ވަރަށް ރަނގަޅަށް މޮނިޓާ ކުރާނެ ކަމަށެވެ.\nއޭނާ ވިދާޅުވީ މީގެ ކުރިން މާލެ ލޮކސްޑައުން ކުރި އިރު ބޭރަށް ނުކުތުމަށް ވަކި ބަޔަކަށް ފާސް ދޫކުރި ނަމަވެސް މި ފަހަރު އެ އުސޫލުން އަމަލު ނުކުރާނެ ކަމަށެވެ. މިފަހަރު އެއްގަމު އުޅަނދުތަކަށް ހުއްދަ ދޫނުކުރާނެ ކަމަށާއި މަގުމަތީގައި އުޅެވެނީ ސިފައިން، ދުލުހުން، ހެލްތް މިނިސްޓްރީ އަދި ސިއްހީ ހިދުމަތް ދޭ ތަންތަނުގެ އުޅަނދުތަކަށް ކަމަށެވެ.\nމީގެ އިތުރުން ކާފިއު ހިންގާ ވަގުތުތަކުގައި ވަޒީފާއަށް ދާން ޖެހޭ މީހުން އޮފީސް ކަޑު ނުވަތަ ޔޮނީފޯމްގައި ހުރުމުން އޮފީހަށް ދިއުމުގެ ހުއްދަ ދެވޭނެ ކަމަށެވެ.


Dheebaajaa ah badhaludheyn kuri hukum baathil koffi\nދީބާޖާއަށް ލިބުނު ގެއްލުމުގެ ބަދަލަށް 348 މިލިއަން ރުފިޔާ ދެއްކުމަށް ދައުލަތުގެ މައްޗަށް ކުރި ހުކުމް ރިވިއު ކުރުމަށް ފަހު އެ ހުކުމް ބާތިލް ކުރަން ސުޕްރީމް ކޯޓުން ނިންމައިފި އެވެ.\nއޭގެފަހުން ދައުލަތުން އެ ހުކުމް ރިވިއު ކުރަން މިދިޔަ އަހަރު ސުޕްރީމް ކޯޓަށް ހުށަހަޅައި އެ މައްސަލައިގެ އަޑުއެހުންތައް މިިދިޔަ އަހަރުގެ ނޮވެމްބަރު މަހު ވަނީ ނިންމާލާފަ އެވެ.\nސުޕްރީމް ކޯޓުން ހައިކޯޓުގެ ނިންމުން ކުރިން ބާތިލުކޮށްފައިވަނީ އިސްތިއުނާފްގެ މުއްދަތު ހަމަވެފައި ވަނިކޮށް މައްސަލަ ހުށަހެޅުމުން ކަމަށް ސުޕްރީމް ކޯޓުން މިއަދު އިއްވި ހުކުމުގައިވެ އެވެ. އަދި އިސްތިއުނާފް ކުރުން ލަސްވީ ދައުލަތުގެ އިހުމާލުން ކަމަށްވާއިރު އެއީ މަގުބޫލު އުޒުރެއް ނޫން ކަމަށްވެސް ކޯޓުން މިއަދު ނިންމާފައިވެ އެވެ.\nސުޕްރީމް ކޯޓުގެ ކުރީގެ ހުކުމުގައި ވަނީ ހައިކޯޓަށް މައްސަލަ ބަލައިގަނެފައިވަނީ މުއްދަތު ހަމަވި ފަހުން ކަމުން އެ ކޯޓުން ނިންމި ނިންމުމަކީ ގޯސް ނިންމުމެއް ގޮތުގައި ކަނޑައަޅާ ކަމަށެވެ. އެހެންކަމުން އެ ނިންމުން ބާތިލް ކުރަންޖެހޭ ކަމަށާއި ހައި ކޯޓުގެ ހުކުމުގެ ސައްހަކަމާ މެދު މި މައްސަލައިގެ ތެރެއިން ގޮތެއް ނުނިންމޭނެ ކަމަށް ސުޕްރީމް ކޯޓުގެ މިއަދުގެ ހުކުމުގައި ބުނެ އެވެ.\nކުރީގެ ހުކުމް ބާތިލް ކުރުމުން ހައިކޯޓުން ކޮށްފައިވާ ހުކުމް ދެމެހެއްޓޭނެ ކަމަށާއި އެހެންކަމުން ހައިކޯޓުގެ ހުކުމް ސުޕްރީމް ކޯޓުގައި އިސްތިއުނާފް ކުރުމުގެ ފުރުސަތު ދީބާޖާ އަށް ލިބިގެންދާނެ ކަމަށްވެސް ހުކުމުގައިވެ އެވެ. މި މައްސަލަ ނިމޭ ދުވަހުން ފެށިގެން ބަންދު ނޫން 15 ދުވަހުގެ ތެރޭގައި މައްސަލަ އިސްތިއުނާފް ކުރަން ހަސްމުންނަށް ފުރުސަތު ލިބޭނެ އެވެ.\nސުޕްރީމް ކޯޓް އެޓާނީ ޖެނެރަލް މިނިސްޓްރީ އޮފް ޓްރާންސްޕޯޓް އެންޑް ސިވިލޭވިއޭޝަން + އިންޓަގްރޭޓެޑް ނޭޝަނަލް ޕަބްލިކް ފެރީ ނެޓްވޯކު ދީބާޖާ މައްސަލަ ދީބާޖާ އިންވެސްޓްމެންޓް\nއެއްވެސް ރަށެއް ސަރުކާރަކުން ނުދޭ: ހަލީމް


PSG aa dhekolhah nukunna United ge squad ah bodethi badhal thakeh - Vaguthu\nޕީއެސްޖީއާ ދެކޮޅަށް ނުކުންނަ ޔުނައިޓެޑު ސްކޮޑަށް ބޮޑެތި ބަދަލްތަކެއް\nޔުއެފާ ޗެމްޕިއަންސް ލީގުގެ ގްރޫޕް ސްޓޭޖުގައި މިރޭ ފްރާންސްގެ ޗެމްޕިއަން ޕީއެސްޖީއާ ދެކޮޅަށް އިނގިރޭސި ކުލަބް މެންޗެސްޓަރ ޔުނައިޓެޑުން ނެރޭ ސްކޮޑަށް ބޮޑެތި ބަދަލުތަކެއް ގެނެސްފިއެވެ.\nމެޗު ކުޅުމަށް ޔުނައިޓެޑުގެ ސްކޮޑު ފްރާންސްއަށް ދިޔައިރު މުހިންމު ބައެއް ކުޅުންތެރިން ޓީމާއެކު ގޮސްފައެއް ނުވެއެވެ. އެގޮތުން މި ސީޒަނަށް ހިލޭ ޓްރާންސްފަރ އެއްގައި ގުޅުނު ކުރީގެ ޕީއެސްޖީގެ ފޯވާޑް އެޑިންސަން ކަވާނީގެ އިތުރުން ކެޕްޓަން މެގުއަޔަރ، ޑިފެންޑަރު އެރިކް ބެއިލީ އާއި މޭސަން ގްރީންވުޑްގެ އަދި ޖެސީ ލިންގާޑްވެސް ޓީމާއެކު ދަތުރުކޮށްފައެއް ނުވެއެވެ.\nމެޗާއި ގުޅޭގޮތުން ވާހަކަދައްކަމުން ޔުނައިޓެޑުގެ ކޯޗް އޮލެގޮނަ ސޯލްޝެއާ ބުނީ ކެޕްޓަން މެގުއާ އާއި މޭސަން ގްރީންވުޑް ޓީމާއެކު ދަތުރު ނުކުރީ އަނިޔާގެ މައްސަލަތަކެއްގެ ސަަބަބުން ކަމަށެވެ. އަދ ކަވާނީ ސްކޮޑުން ބާކީކުރީ އޭނާ ޓީމާއި ގުޅި ކަރަންޓީނުގެ މުއްދަތު ހަމަކުރަން ޖެހުމުގެ ސަބަބުން ޓީމާއި އެކު މެޗުގެ ކުރިން ބައިވެރިވެވުނީ އެންމެ ފަހަރަކު ކަމަށެވެ. އެހެން ކަމުން ކަވާނީއާއި ވާހަކަދެއްކުމަށްފަހު ނިންމީ އަދި އޭނާ މިވަރުގެ ބޮޑު މެޗެއް ކުޅުމަށް ތައްޔާރު ނުވެވޭ ކަމަށާއި ޓީމާއެކު ފަރިތަކުރުންތަކުގައި ބައިވެރިވެ އެކަށީގެންވާ ވަގުތު ލިބުމުން ނޫނީ މެންޗަސްޓަރ އަށް އޭނާ ކުޅެދޭ ފުރަތަމަ މެޗު ނުކުޅުމަށެވެ.\nމީގެއިތުރުން ސޯލްޝެއަރ ބުނީ ޓީމުގެ މުހިންމު ބައެއް ކުޅުންތެރިންނަށް މެޗުގައި ނުކުޅެވުނު ނަމަވެސް މެޗަށް އެކުލަވާލާފައިވާ ސްކޮޑަކީ މެޗުން މޮޅުވެވޭ ފެންވަރުގެ ވަރުގަދަ ސްކޮޑެއް ކަމަށެވެ. އަދި އެންމެފަހުން ޔުނައިޓެޑު ޕީއެސްޖީއާއި ކުރިމަތިލާ 1-3 އިން ކުރިހޯދި މެޗުގައިވެސް ޔުނައިޓެޑުގެ 10 ކުޅުންތެރިއަކަށް ނުކުޅެވުނު ކަމަށާއި އެހެންނަމަވެސް އެމެޗުންވެސް ޔުނައިޓެޑުގެ ކުޅުންތެރިން ތަފާތު ދައްކާ މެޗުން މޮޅުވިކަމަށެވެ. އެހެންކަމުން އެ ހާލަތަށްވުރެ ރަނގަޅު ހާލަތެއްގައި ޓީމު އޮވެ މެޗުން މޮޅުނުވެވޭންވީ އެއްވެސް ސަބަބެއް ނެތްކަމަށްވެސް ސޯލްޝެއަރ ވަނީ ބުނެފައެވެ.\nމެގުއާގެ ބަދަލުގައި ޔުނައިޓެޑުގެ ކެޕްޓަން ބޭންޑް އަޅާނީ ކޮން ކުޅުންތެރިއެއް؟\nމެޗާއި ބެހޭގޮތުން ފްރާންސްގައި ނޫސްވެރިންނާ ބައްދަލުކޮށް ވާހަކަދައްކަމުން ސޯލްޝެއަރ ބުނީ މެގުއާގެ ބަދަލުގައި ޓީމުގެ ފަހުރުވެރި ކެޕްޓަން ބޭންޑު އަޅާނީ ޔުނައިޓެޑުން ނެރެމުންދާ ރަނގަޅު ނަތީޖާތަކުގެ އެއް މޭސްތިރި ކަމަށްވާ ޕޯޗުގަލްގެ ޒުވާން މިޑްފީލްޑަރު ބްރޫނޯ ފެރްނާންޑޭޒް ކަމަށެވެ.\nމިއަހަރުގެ ހޫނު މޫސުމުގެ ޓްރާންސްފާގައި ޕޯޗުގަލްގެ ސްޕޯޓިންގް ލިސްބަން އިން ޔުނައިޓެޑަށް ބަދަލުވުމަށްފަހު 20-2019 ވަނަ އަހަރުގެ ސީޒަނުގެ ބާކީ ބައިގައި 22 މެޗުން 12 ލަނޑު އެޓީމަށް ކާމިޔާބުކޮށްދީފައެވެ. އަދި ސީޒަންގައި ޔުނައިޓެޑަށް ގޯލްޖަހަން އެންމެ ގިނަ ފުރުސަތު ތަނަވަސްކޮށްދިން އެއް ކުޅުންތެރިއަކީވެސް އޭނާއެވެ.\nސޯލްޝެއަރ އިތުރަށް ބުނީ މެގުއާގެ ބަދަލުގައި ޓީމުގެ އިސް ކުޅުންތެރިއެއްގެ ގޮތުގައި ހަރަކާތްތެރިވާން ފެނާންޑޭޒް އަށްވުރެ ވަކި ގާބިލް އިތުރު ކުޅުންތެރިއަކު ނެތް ކަމަށެވެ. އަދި ފުޓުބޯޅަ ބަލާ މީހަކު މިކަމަށް ދެބަސް ނުވާނެކަމަށްވެސް އޭނާ ވަނީ ބުނެފައެވެ.\nޕްރިމިއަރ ލީގުގައި ޔުނައިޓެޑުން މިހާތަނަށް ކުޅުނު4މެޗުގައި ބްރޫނޯ ވަނީ3ލަނޑު ކާމިޔާބުކޮށްދީފައެވެ. އަދި އިތުރު ދެ ލަނޑު ޖެހުމަށް ބްރޫނޯ ވަނީ ފުރުސަތު ތަނަވަސްކޮށްދީފައެވެ. އެންމެފަހުގެ ނަތީޖާތަކަށް ބިނާކޮށް ޔުނައިޓެޑު އޮތީ ޕްރިމިއަރ ލީގުގެ ޕޮއިންޓް ތާވަލްގެ 14 ވަނައިގައި6ޕޮއިންޓާއެކުއެވެ.\nމި ދެ ޓީމު މިރޭ ޗެމްޕިއަންސް ލީގުގައި ބައްދަލުކުރާ މެޗު ފަށާނީ މިރޭ ދަންވަރު 00.00 ގައެވެ.\nޔުނައިޓެޑުގެ ކޯޗުކަމުން ސޯލްޝެއާ ވަކިކުރުމަށް ވަނީ ނިންމާފައި- ރިޕޯޓު\nކޯޗިން ކެރިއަރުގައި މިއީ އެންމެ އަނދިރި ހިތާމަވެރި ދުވަސް- ސޯލްޝެއާ\nއޮކްޓޯބަރ 20, 2020 22:34\nއިންޝާ ﷲ މެންޔޫ މޮޅު ވާނެ


LIVE: Covid-19 Nurakkaatherikan Handhaan Nahthaalaigen Nuvaane - Vaguthu\nކޮވިޑް-19: ނުރައްކާތެރިކަން ހަނދާން ނައްތާލައިގެން ނުވާނެ!\nރާއްޖެ އިން އިތުރު 25 މީހަކު ކޮވިޑް-19 އަށް ފައްސިވެއްޖެ.\nBREAKING NEWS: Covid-19: Miadhu Raajje In Fassivee 25 Meehun https://t.co/7w7ZGVf9Im\n— Vaguthu Online (@VaguthuOnline) October 29, 2020\nއިންޑިއާގެ ޔޫނިއަން މިނިސްޓަރ ސްމިރިތީ އިރާނީ ކޮވިޑް-19 އަށް ފައްސިވެއްޖެ.\nCovid-19: India Ge Union Minister Fassivejje https://t.co/8e9shQgj3b\nދުނިޔޭގައި މިހާރު ހަލުވިކަމާއި އެކު ފެތުރެމުންޑަ ކޮވިޑް-19 ޖެހިގެން އިރާނުން ރެކޯޑު އަދަދަކަށް މީހުން ފައްސި (ޕޮޒިޓިވް) ވެއްޖެ.\nBREAKING: Covid-19: Iran In record Adhadhakah Meehun Fassi Vejjehttps://t.co/EC0S9A6I9m\nދުނިޔޭގެ އެކި ހިސާބުތަކުގައި މިހާރު ހަލުވި ކަމާއި އެކީ ފެތުރެމުން އަންނަ ކޮވިޑް-19 ޖެހިގެން ޕޮލޭންޑުން ރިކޯޑް އަދަދަކަށް މީހުން މަރުވެއްޖެ.\nBREAKING|Covid-19:Poland In Record Adhadhakah Meehun Maruvejjehttps://t.co/UuUahxYkDq\nހއ. ކެލާގައި ހޯމް ކަރަންޓީންގައި ހުރި މީހަކު ކޮވިޑް-19އަށް ފައްސިވެއްޖެ.\nKelaa In Meehaku Covid-19 Ah Fassi Vehjjehttps://t.co/Jh7uBeOFAX\nސްވިޒަލެންޑުން ދިވެހި ރާއްޖެ އަންނަ ފަތުރުވެރިން އަނބުރާ އެގައުމަށް ދިޔުމަށްފަހު ކަރަންޓީނުވާން ނުޖެހޭގޮތަށް އެގައުމުގެ "ރައްކާތެރި ލިސްޓު"ގައި ރާއްޖެ ހިމަނައިފި.\nSwitzerland Ge Rakkatheri List Gai Ves Raajje Himenijjehttps://t.co/S9BgldBPDJ\nމިހާރު ފެތުރެމުން އަންނަ ނުރައްކާތެރި ވައިރަސް ކޮވިޑް-19 އާއި ގުޅިގެން ބަންދުކޮށްފައި އޮތުމަށް ފަހު ހުޅުވާލި ފަހުން އައްޑޫ އަށް އަލަށް ފަތުރުވެރިއަކު ޒިޔާރަތްކޮށްފި.\nCovid-19:7Mas Fahun Addu Ah Fathuruveriaku Ziyaaraiykoffiihttps://t.co/LlRAGIiGGH\nރ.އަތޮޅު އުނގޫފާރުން ކޮވިޑް-19 އަށް ފައްސިވި މީހާ އިތުރަށް ޓެސްޓް ކުރުމަށް ފަހު އޭނާ ކޮވިޑް-19 އަށް ނައްސި ކަމަށް ކަނޑައަޅާފައިވާ ކަމަށް އެޗްއީއޯސީ އިން ވިދާޅުވެއްޖެ.\nBREAKING NEWS: Ungoofaaru In Fassivi Meehaa Nassivejje, Namaves Rah Adhives Monitoring Gai https://t.co/oF9jyVJ1Jn\nމިހާތަނަށް 38 ގެސްޓު ހައުސްއެއް ހުޅުވުމުގެ ހުއްދަ ދީފައިވާކަމަށް ޓުއަރިޒަމް މިނިސްޓްރީ އިން ވިދާޅުވެއްޖެ.\nMihaathanah 38 Guesthouse Hulhuvumah Huhdha Dheefi https://t.co/tEpHu2LUX1\nއޮކްސްފޯޑް ޔުނިވަސިޓީން ކޮވިޑް-19 އަށް އުފެއްދި ވެކްސިން ހުރިހާ ތަހްލީލްތަކެއް ނިންމުމަށްފަހު އާއްމުކޮށް ބޭނުން ކުރެވޭ ވަރަށް ހުރިހާ ކަމެއް ޑިސެމްބަރ މަސް ނިމުގެ ކުރިން ނިންމާލެވޭނެ ކަމަށް ވެކްސިން އުފެއްދުމުގައި އެންމެ އިސްކޮށް ހަރަކާތްތެރިވި ޕްރޮފެސަރ އެޑްރިއަން ހިލް ވިދާޅުވެއްޖެ.\nCovid-19: Oxford Vaccine December Nimumuge Kurin Libeyne https://t.co/FdYfeSYfkF\nކޮވިޑް-19 ފެތުރުން އިތުރުވެ، ބަލީގެ ނުރައްކާ އިތުރަށް ބޮޑުވުމުން ފްރާންސާއި ޖަރުމަން ފުރަބަންދު ކުރަން އެގައުމުތަކުގެ ސަރުކާރުން ނިންމައިފި.\nBREAKING NEWS: Covid-19: France Aai German Furabandhu Kuran Ninmaifi https://t.co/aLkr6kbaB6\n24 ގަޑިއިރުގެ ތެރޭގައި ދުނިޔެ އިން ބައި މިލިއަނަށްވުރެ ގިނަ މީހުން ކޮވިޑް-19 އަށް ފައްސިވެއްޖެ.\nBREAKING NEWS: 24 Gadiiru Thereygai Bai Million Meehun Covid-19 Ah Fassivejje https://t.co/ikWm6LxrVI\nކީޕިންގ އަޕް ވިތް ދަ ކާޑޭޝިއަން ގައި ފެނިގެންދާ ކްލޯއި ކާޑޭޝިއަން ނުރައްކާތެރި ކޮވިޑް-19 އަށް ފައްސިވިކަމަށް އޭނާ ބުނެފި.\nKhloé Kardashian Covid-19 Ah Fassivi Kamah Bunefi https://t.co/VzJqgjBpX8\nRaajje In Covid Fenunuthaa 235 Dhuvas - Mihaaru Faruvaa Dhenee 862 Meehakahhttps://t.co/paXThQisKL\nBREAKING | Covid-19 Jehigen India In Ithuru 509 Meehaku Maruvehjehttps://t.co/IRHnYxI3Af\n— Vaguthu Online (@VaguthuOnline) October 28, 2020\nCovid-19: India In Fassivee Meehun Ge Adhadhu 8 Million Ah Araifihttps://t.co/6gbaBHURRo\nކޮވިޑް-19 ކޮންޓްރޯލް ކުރެވެމުންނެއް ނުދެއެވެ. ބަލި ފެތުރުން ބައެއް ގައުމުތަކުގައި މަދުވެލުމަށް ފަހު އަނެއްކާ މިވަނީ ދުވަހުން ދުވަހަށް ހާލަތު ގޯސްވާން ފަށާފައެވެ. މިއަދު ރާއްޖޭގެ ހާލަތު ކޮންމެވެސް ވަރަކަށް ކޮންޓްރޯލް ވެފައި އޮތް ނަމަވެސް ނުރައްކާ ކުޑައެއް ނޫނެވެ. ހާއްސަކޮށް ހޮސްޕިޓަލްގައި އެޑްމިޓް ކޮށްގެން ފަރުވާ ދޭން ޖެހޭ މީހުންގެ އަދަދު އިތުރުވަމުން އައުމަކީ ނުރައްކާތެރި އިންޒާރެކެވެ.\nއެޗްޕީއޭ އިން އާއްމު ކޮށްފައިވާ ތަފާސް ހިސާބުތައް ދައްކާ ގޮތުގައި މިހާރު ރާއްޖޭގައި ކޮވިޑް-19 އަށް ފައްސިވެފައި ތިބި މީހުންގެ ތެރެއިން 52 މީހަކު ހޮސްޕިޓަލްގައި އެޑްމިޓްކޮށް އަންނަނީ ފަރުވާ ދެމުންނެވެ. ރޭ އާއްމު ކުރި ތަފާސް ހިސާބުތަކަށް ބަލާއިރު އިއްޔެ އިރުއޮއްސުމާއި ހަމައަށް އެޑްމިޓް ކޮށްގެން ފަރުވާ ދެމުން ގެންދިޔައީ 47 މީހުންނަށެވެ. އަތޮޅުތަކުގެ ކޮވިޑް ފެސިލިޓީތަކުގެ ތެރެއިން ބ.އޭދަފުށީގައި6މީހުނަށް އަދި ށ.ފުނަދޫގައި އެކަކަށް ވޯޑުގައި އަންނަނީ ފަރުވާ ދެމުންނެވެ. ހޯމަ ދުވަހާއި އާދީއްތަ ދުވަހު ވެސް އެޑްމިޓް ކޮށްގެން ފަރުވާ ދެމުން އައީ 37 މީހުންނަށެވެ.\nދުނިޔޭގެ ހާލަތައް ބަލާއިރު ދުނިޔޭގެ ހާލަތު އޮތީ ވަރަށް ނުރައްކާތެރިކޮށެވެ. ހާއްސަކޮށް ޔޫރަޕްގެ ގައުމުތަކުން ކޮވިޑް-19 އަށް ފައްސިވާ މީހުންގެ އަދަދު އަންނަނީ އަދިވެސް އިތުރު ވަމުންނެވެ. މިއަދު މިހާތަނަށް 460,979 މީހަކު ކޮވިޑް-19 އަށް ފައްސިވެފައި ވާއިރު އޭގެ ތެރެއިން 225,168 މީހަކު ކޮވިޑް-19 އަށް ފައްސިވެފައި ވަނީ ޔޫރަޕުންނެވެ.\nCovid-19: Raajjey Gai Admit Kohgen Faruvaa Dhey Meehunge Adhadhu Mahchah https://t.co/KuAQLksoIe\nBREAKING NEWS: Covid-19: Miadhu Raajje In Fassivee 24 Meehun https://t.co/bqm6FnRD6i


Thaareekhuge therein: Rahrrah alun aabaadhukurumaai atholhuge verikan kuraa rah kandaelhun - One Online\nށަވިޔަނި އަތޮޅުގެ ވެރިކަން ކުރާ ފުނަދޫ. ފުނަދޫއަކީ 1968 ގައި ސަރުކާރުން އާބާދު ކުރެއްވި ރަށެއް ---\nމިލަދުންމަޑުލު އުތުރުބުރިޔަކީ ދިވެހިރާއްޖޭގެ އިދާރީ އަތޮޅުތަކުގެ ތެރެއިން އެއް އަތޮޅެވެ. އާއްމުގޮތެއްގައި ކިޔަނީ ށަވިޔަނި އަތޮޅެވެ. ގާތްގަޑަކަށް ތޭރަހާސް މީހުންގެ އާބާދީއެއް އެކުލެވޭ މިއަތޮޅުގައި އޮތީ މީހުން ދިރިއުޅޭ ސާދަ ރަށެވެ. މީހުން ދިރިނޫޅޭ ރަށްރަށް ބައިވަރެވެ. މިއަތޮޅުގެ ވެރިކަން ކުރަނީ ފުނަދޫގައެވެ. އެންމެ އިހަށް އެއީ ފަރުކޮޅުފުނަދޫއެވެ. ކޮންމެއަކަސް ށަވިޔަނި އަތޮޅަކީ އެއަތޮޅުގެ އިދާރީ ތާރީޚަށް ބަލައިފިއްޔާ ރާއްޖޭގެ އެހެން ހުރިހާ އަތޮޅުތަކާއި ތަފާތު އަތޮޅެކެވެ. ޚާއްސަގޮތެއްގައި އަތޮޅުވެރިކަން ކުރަންވީ ރަށެއްގެ މައްސަލައިގައި ރާއްޖޭގެ އެހެން އެއްވެސް އަތޮޅެއްގައި ނުހިނގާ ކަހަލަ އަރައިރުންތަކެއް ށަވިޔަނި އަތޮޅުގެ އަތޮޅުވެރިކަން ކުރަންވީ ރަށުގެ މައްސަލައިގައި ވަނީ ހިނގައިފައެވެ.\nށަވިޔަނި އަތޮޅު ހިމެނެނީ ހަގީގަތުގައި ރާއްޖޭގެ އެންމެ ބޮޑު ގުދުރަތީ އަތޮޅުކަމަށްވާ ބޮޑުތިލަދުންމަތީގައެވެ. ބޮޑު ތިލަދުންމަތި ބެހިގެންވަނީ ދެބަޔަކަށެވެ. އެންމެ ދެކުނުގެ ބަޔަކީ މިލަދުންމަޑުލެވެ. މިލަދުންމަޑުލުވެސް އޮންނަނީ އިދާރީގޮތުން ދެބައިކުރެވިފައެވެ. އުތުރުބުރިޔާއި ދެކުނުބުރިއެވެ. ދެކުނުބުރިޔަކީ ނޫނު އަތޮޅެވެ. އުތުރުބުރިޔަކީ ށަވިޔަނި އަތޮޅެވެ. ށަވިޔަނި އަތޮޅުގައި ތާރީޚީގޮތުން ވަރަށް ފާހަގަކުރެވޭ ރަށްރަށް އެބަހުއްޓެވެ. ކޮމަންޑޫއާއި ނޫމަރާއެވެ. ކަނޑިތީމާއި ޅައިމަގެވެ. އެހެންނަމަވެސް އަތޮޅުގައި މިހާރު އެންމެ އާބާދީ ބޮޑުވެފައި އެންމެ މުހިއްމު ދެރަށުގެ ގޮތުގައި ހިމެނިގެންވާ ފުނަދޫ އާއި މިލަންދޫއަށް އެކަހަލަ ތާރީޚެއް ލިބިގެންނުވެއެވެ. އޭގެ ސިއްރަކީ މި ދެރަށަކީވެސް ނިސްބަތުން ވަރަށް ފަހުން އާބާދުކުރެވިފައިވާ އައު ރަށްރަށް ކަމުގައިވުމެވެ.\nއިދާރީގޮތުން މިލަދުންމަޑުލު ދެބައިކުރެވި އުތުރުބަޔަކީވެސް ވަކި އަތޮޅެއްގެ ގޮތުގައި ދައުލަތުން ހަމަޖެއްސެވީ އިބްރާހިމް ނާސިރުގެ ބޮޑުވަޒީރުކަމުގެ ދައުރުގައި 1958 ގައެވެ. އެގޮތަށް ހަމަޖެއްސެވުމާއެކު އަތޮޅުވެރިކަންކުރާ ރަށުގެ ގޮތުގައި އަތޮޅު އޮފީސް ގާއިމް ކުރެވުނީ ޅައިމަގުގައެވެ. ޅައިމަގުގައި އަތޮޅު އޮފީސް ހިންގަމުންދާތާ ދިހަ އަހަރު ފަހުން ޅައިމަގާ ދާދިގާތުގައިވާ ފަޅުރަށެއް ކަމުގައިވާ ފުނަދޫ ދައުލަތުގެ ފަރާތުން އާބާދުކުރައްވައި އަތޮޅު އޮފީސްވެސް އެރަށުގައި އިމާރާތް ކުރައްވައި ފުނަދޫއަކީ އަތޮޅުގެ ވެރިކަންކުރާ ރަށްކަމުގައި 1 ޖެނުއަރީ 1968 ގައި ސަރުކާރުން ނިންމެވިއެވެ. ފުނަދޫގައި އާބާދުވެފައިވަނީ މައިގަނޑުގޮތެއްގައި ފިރުބައިދޫ މީހުންނާއި ބަމަސްދޫ މީހުންނެވެ. އެންމެ ފުރަތަމަ ފުނަދޫއަށް ބަދަލުވީ ބަމަސްދޫ މީހުންނެވެ. ފިރުބައިދޫ މީހުން ދާދިފަހަކުންނެވެ.\nފުނަދޫ އާބާދުކުރިތާ އަދިމިވީ 54 އަހަރެވެ. ފުނަދޫއަކީ މިވަގުތު ށަވިޔަނި އަތޮޅުގެ ދެވަނަޔަށް އެންމެ އާބާދީ ބޮޑު ރަށެވެ. އަތޮޅުގެ އިގްތިސާދީ ލޭނާރެވެ. އެއަތޮޅުގައި އޮތް ހަމައެކަނި އެއަރޕޯޓް އޮތީވެސް ފުނަދޫގައެވެ. ބިންހިއްކައިގެންނެވެ. އިތުރަށް ހިއްކަން ޖާގައޮތީވެސް އެރަށު ފަޅުގައެވެ. ޖެހިގެން އުތުރަށް އޮތް ފަރުކޮޅަކީ ބޭނުންވީ ކޮންމެ ވަގުތަކުވެސް ގުޅާލެވޭގޮތަށް ދާދިގާތުގައި އޮތް ފަޅުރަށެކެވެ. ށަވިޔަނި އަތޮޅުގައި މިވަގުތު އެންމެ އާބާދީ ބޮޑު ރަށަކީ މިލަންދޫއެވެ. މިއީ އާބާދުކުރެވުނުތާ އަދި މާގިނަދުވަސްވީ ރަށެއް ނޫނެވެ. މީހުން ދިރިއުޅޭ ރަށެއްގެ ގޮތުގައި ސަރުކާރުން މިލަންދޫ ހަމަޖެއްސެވީ 2005 ގައެވެ. އެހެންވީމާ މިލަންދޫގެ އާބާދުވިތާ ރަސްމީގޮތުން އަދިމިވީ ސަތާރަ އަހަރެވެ. މިލަންދޫގައި އާބާދުވެފައިވަނީ މައިގަނޑުގޮތެއްގައި މާކަނޑޫދޫ މީހުންނެވެ.\nމާކަނޑޫދޫގެ އާބާދީ ބޮޑުވުމާއި ރަށުގެ ސައިޒް ކުޑަވުމުގެ ސަބަބުން ތިމާވެށީގެ ބޮޑެތި މައްސަލަތައް އުފެދި ސަރުކާރުގެ ފަރާތުން އެރަށު މީހުން އެރަށުގެ އުތުރުން ގާތްގަނޑަކަށް ފަސްކިލޯމީޓަރު ދުރުގައިވާ ފަޅުރަށެއް ކަމަށްވާ މިލަންދޫއަށް ބަދަލުކުރުމުގެ މަޝްރޫއެއް ފެއްޓެވީ 1997 ގައެވެ. މި މަޝްރޫއު ހަލުވިކޮށް އެންމެން މިލަންދޫއަށް ބަދަލުކުރުމުގެ ނިންމުން އައީ 2004 ވަނަ އަހަރުގެ ސުނާމީއާ ގުޅިގެން މާކަނޑޫދޫގައި އެއްވެސް ބަޔަކަށް ދިރިނޫޅެވޭ ވަރަށް ރަށް ހަލާކުވުމުންނެވެ. ކޮންމެއަކަސް މިލަންދޫ އާބާދުކޮށް ނިމި، އެހެން ބައެއް ރަށްރަށުގެ މީހުންވެސް މިލަންދޫގައި ދިރިއުޅެން ފެށުމުން އެރަށް އިސާހިތަކު ވެގެންދިޔައީ އަތޮޅުގެ އެންމެ އާބާދީ ބޮޑު ރަށްކަމުގައެވެ. މިލަންދޫ އާއި ފުނަދޫ މާކަދުރެއްވެސް ނޫނެވެ. ގާތްގަނޑަކަށް ތޭރަ ކިލޯމީޓަރެވެ.\nމިލަންދޫ ރަސްމީކޮށް އާބާދުވިތާ ހަތަރު އަހަރުފަހުން 2009 ވަނަ އަހަރުގެ އޮކްޓޫބަރު 26 ވަނަ ދުވަހު ސަރުކާރުގެ ފަރާތުން ށަވިޔަނި އަތޮޅުގެ ވެރިރަށަކީ މިލަންދޫ ކަމަށް ނިންމަވައިފިއެވެ. އޭގެ ފަހު އަހަރު ރައްޔިތުންގެ މަޖިލީހުން އެނިންމުން ބާތިލްކުރިއެވެ. ހަމައެޔާއެކު މަޖިލީހުގެ ނިންމުން ރައީސް ނަޝީދު ވީޓޯ ކުރެއްވިއެވެ. އަނެއްކާވެސް 2011 ވަނަ އަހަރު ލާމަރުކަޒީ ނިޒާމް ތައާރަފުވެގެން އަތޮޅު ކައުންސިލް ގާއިމުވެފައި އޮންނަ ރަށުގެ މައްސަލަ ގާނޫނީ މައްސަލައެއްގެ ގޮތުގައި ފެންމަތިވެ މިލަންދޫ ކޯޓުންނާއި ފުނަދޫ ކޯޓުން ތަފާތު ދެ އަމުރެއް ނެރެ މައްސަލަ އިތުރަށް ހޫނުވެ ފުލުހުން ނެރެގެން ފުނަދޫއާއި މިލަންދޫގައި އަމަން ބަލަހައްޓާ ހިސާބަށް ކަންކަން ދިޔައެވެ. މިކަމުގައި ސްޕްރީމް ކޯޓުންވެސް ބަސްބުނާން ޖެހުނެވެ.\nސްޕްރީމް ކޯޓުގެ ބަހަށްވެސް ބައެއް ފަރާތްތަކުން ބޯނުލަނބައި ތިއްބައި މަޖިލީހުން އަނެއްކާވެސް 2012 ވަނަ އަހަރު ރައީސްގެ ވީޓޯކުރެެއްވުން ނަފީކޮށް ށަވިޔަނި އަތޮޅުގެ ވެރިރަށަކީ ފުނަދޫ ކަމަށް ވަނީ ކަނޑައަޅައިފައެވެ. ކޮންމެއަކަސް މި އަރައިރުންގަނޑަކީ ގާނޫނީގޮތުން އެެރި އޮޅުމަކަށްވުރެ ބޮޑަށް ސިޔާސީގޮތުން ވަކި ރަށެއްގެ ފިކުރާއި އަނެއް ރަށުގެ ފިކުރަށް ރިއާޔަތްކުރެވިގެން ސިޔާސީ ބޭފުޅުން ނިންމެވި ނިންމެވުންތަކެއްގެ ނަތީޖާއެވެ. ދިވެހިރާއްޖޭގެ އެއްވެސް އަތޮޅެއްގައި އަތޮޅުވެރިކަން ކުރާ ރަށުގެ މައްސަލައިގައި މިވަރުގެ މައްސަލަތަކެއް އުފެދިފައެއް ނުވެއެވެ. އެހެންނަމަވެސް އަތޮޅުވެރިކަންކުރާ ރަށް ބަދަލުވެގެން ހިސާބެއްގެ ނުތަނަވަސްކަން އެހެން ބައެއް އަތޮޅުގައިވެސް އުފެދިފައިވެއެވެ. ފާފު އަތޮޅާއި ލާމު އަތޮޅުންވެސް މިކަމުގެ ކުލަވަރު ފެނިގެންގޮސްފައިވެއެވެ.\nގުޅޭ ޓެގު ނޫނު އަތޮޅު އާދަކާދަ އާއި ސަގާފަތް ށ. މިލަންދޫ ށ. ފުނަދޫ ދިވެހިރާއްޖޭގެ ތާރީޚު


Pfizer-BioNTech vaccine ah aammu huddha dheefi\nފައިޒާ-ބަޔޮންޓެކް ވެކްސިން އާންމުކޮށް ބޭނުން ކުރަން ހުއްދަދީފި\nފައިޒާ-ބަޔޮންޓެކް ވެކްސިނަށް އެފްޑީއޭއިން އާންމު ހުއްދަ ދިނީ ގިނަ ޓެސްޓްތަކަކަށް ފަހު\nފައިޒާ-ބަޔޮންޓެކް ކޮވިޑް ވެކްސިން އާންމުކޮށް ބޭނުން ކުރަން އެމެރިކާގެ ފުޑް އެންޑް ޑްރަގް އެޑްމިނިސްޓްރޭޝަން (އެފްޑީއޭ) އިން ހުއްދަ ދީފި އެވެ. ފައިޒާ-ބަޔޮންޓެކަށް މިހާތަނަށް ދީފައި އޮތީ އެމެޖެންސީ ހުއްދަ އެކެވެ. އެއީ އެ އިދާރާއިން ކުރަން ހުރި ޓެސްޓްތައް މުޅިން ނިމިފައި ނުވާތީ އެވެ.\nކޮވިޑުން ރައްކާތެރި ވުމަށް ފައިޒާ-ބަޔޮންޓެކް ވެކްސިނަށް ދާއިމީ ހުއްދަދީފައި މިވަނީ އެމެޖެންސީ ހާލަތްތަކުގައި ބޭނުން ކުރެވެމުން އަންނަތާ ނުވަ މަސް ފަހުންނެވެ.\nއެފްޑީއޭއިން ފައިޒާ-ބަޔޮންޓެކް ކޮވިޑް ވެކްސިނަށް ހުއްދަ ދިނުމުން މި ވެކްސިންގެ މަގުބޫލްކަން އާންމުންގެ މެދުގައި އިތުރު ވެގެން ދާނެ އެވެ. އަދި ވެކްސިން ޖަހަން ރުހޭ މީހުން ވެސް އިތުރުވާނެ އެވެ.\nއެފްޑިއޭ އިން ބުނީ ޓެސްޓް މަރުހަލާތައް ފުރިހަމަ ކުރުމަށް 40،000 މީހުންނަށް ވެކްސި ޖަހައި ވާނުވާ ބަލަހައްޓާފައިވާ ކަމަށެވެ. އެފްޑީއޭ އިން ބުނި ގޮތުން ޓެސްޓްތަކަށް ރިޔާއަތްކޮށް ފައިޒާ-ބަޔޮންޓެކް ވެކްސިން 91 ޕަސެންޓް ކާމިޔާބު ކަމަށް ވަނީ ނިންމާފަ އެވެ.\nފުޑް އެންޑް ޑްރަގް އެޑްމިނިސްޓްރޭޝަނުން ބުނީ މޮޑާނާ އަދި ޖޯންސަން އެންޑް ޖޯންސަނަށް ވެސް ދާއިމީ ހުއްދަ ދިނުމަށް ޓެސްޓް ކުރެވެމުން އަންނަ ކަމަށެވެ. އަދި ބުނީ އުންމީދަކީ ލަސް ނުކޮށް އެ މަރުހަލާއަށް ވާސިލުވުން ކަމަށެވެ.\nކޮވިޑުން ރައްކާތެރިވުމަށް ގައުމުތަކުގައި ވެކްސިން ޖަހަމުން ގެންދާއިރު އަދި ވެސް އިވެނީ މަސްހުނި ވާހަކަތަކެވެ. އާބާދީގެ ބޮޑު ބަޔަކަށް ދެޑޯޒް ހަމަކޮށްފައި ހުރި ބައެއް ގައުމުތަކުގައި ވެސް ކޮވިޑްގެ ބިރު ކުޑަ ނޫން ކަމަށް ބުނެވެ އެވެ. ވެކްސިން ކަހަން ފެށުމުން ހާލަތު ރަނގަޅުވަމުން އަންނަ ކަމަށް ވެސް ބުނެވެ އެވެ.\nސިއްހީ އިދާރާތަކުން ބުނަނީ ވާނުވާ މުޅިން ސާފުވާވަރު ވާނީ އާބާދީގެ ބޮޑު ބަޔަކަށް ހުރިހާ ގައުމަކުން ވެސް ވެކްސިން ދިނުމުން ކަމަށެވެ. އަދި ދެ ޑޯޒްގެ ބަދަލުގައި ތިން ޑޯޒް ވެސް ދޭން ޖެހިދާނެ ކަމަށެވެ.


Aa dhaairaathakun ehee ve Raajje kuri aruvai dheyne: Safeeru\nއާ ދާއިރާތަކުން އެހީވެ ރާއްޖެ ކުރިއަރުވައި ދޭނެ: ސަފީރު\nޗައިނާ ސަފީރު ޖޭންގް ލީ ޖޮންގް\nކުރިޔަށް އޮތް ދުވަސްތަކުގައި ވެސް އާ ދާއިރާތަކުން ރާއްޖެއަށް އެހީތެރެވެ ދީ ރާއްޖެ ކުރި އަރުވައި ދޭން ޗައިނާއިން މަސައްކަތް ކުރާނެ ކަމަށް ރާއްޖޭގައި ހުންނަވާ ޗައިނާ ސަފީރު ވިދާޅުވެއްޖެ އެވެ.\nއަވަސް އޮންލައިންގެ އިނގިރޭސި އެޑިޝަނުގައި ޗައިނާގެ ސަފީރު ޖޭންގް ލީ ޖޮންގް ލިޔުއްވެއްވި އޮޕް-އެޑް މަޒުމޫނެއް މެދުވެރިކޮށް ވިދާޅުވީ ކޮވިޑްގެ ބަލާއާފަތާ ގުޅިގެން ރާއްޖެއަށް ކުރިމަތިވި ގޮންޖެހުންތައް ޗައިނާއަށް ވަރަށް ކައިރިން ބަލައި ތަޖުރިބާ ކުރި ކަމަށެވެ. އަދި އެ ބަލިމަޑުކަމުން އަރައިގަތުމަށް ޗައިނާއިން އެހީތެރިވެ ދީ ރާއްޖޭގެ ޕްރޮޖެކްޓްތައް އަލުން ކުރިޔަށް ގެންދަން މަސައްކަތްތައް ފަށާފައިވާ ކަމަށެވެ.\nރާއްޖެއަށް އެހީތެރި ވެދޭން ޗައިނާއިން ހުށަހަޅާ އާ ދާއިރާތަކުގެ ތެރޭ ތައުލީމާއި ދަނޑުވެރިކަމާއި ކަނޑުގެ ދިރުންތަކުގެ ދާއިރާ ހިމެނޭ އިރު ޒުވާނުންނަށާއި ސަގާފީ ކަންކަމުގައި އެހީތެރިވެދެ ކަމަށް ވެސް ސަފީރުގެ އެ ލިޔުއްވުމުގައި ވިދާޅުވެފައި ވެއެވެ.\nލިޔުއްވުމުގައި ރާއްޖެއާއި ޗައިނާގެ ގުޅުން ސިފަ ކޮށް ދެއްވާ ސަފީރު ވިދާޅުވި ގޮތުގައި ދިވެހި ޗައިނާގެ ގުޅުމަކީ އެހެން ގައުމުތަކަށް މިސާލެކެވެ. ކުދި ގައުމުތަކާ ބޮޑެތި ގައުމުތަކުން ވެސް އެއް ގައުމު އަނެއް ގައުމަށް އެއްް ހަމައަކުން ބަލައި ދެ ގައުމަށް ވެސް ފައިދާ ކުރާނެ ގޮތަށް މަސައްކަތް ކުރަން ޖެހެ އެވެ.\n"... ދިވެހި ރާއްޖެ ކޮވިޑުން އަރައިގަތުމަަށް ވެކްސިން ދިނުމުގައި އެއްބާރުލުން ދީ ފަގީރުކަން ނައްތާލަން އެހީވެ ދޭނެ ކަމުގެ ޔަގީންކަން ދެން. އޭގެ އިތުރުން ފުޑް ސެކިއުރިޓީއާއި ސިއްހީ ކަންކަންކަމުގައި ޗައިނާއިން އެއްބާރުލުން ދޭނަން" ސަފީރުގެ އާޓިކަލްގައި ވެއެވެ.\nޗާއިނާ ބެލްޓް އެންޑް ރޯޑް އިނީޝިއޭޓިވްގެ ބިޔަ ބޮޑު މަޝްރޫއުގެ ތެރޭގައި ރާއްޖެ ވެސް ހިމެނެ އެވެ. އޭގެ ތެރެއިން ފަށާފައިވާ ޕްރޮޖެކްޓްތައް ތާވަލާ އެއްގޮތަށް ނިންމަން މަސައްކަތް ކުރަން ޖެހޭ ކަމަށް ސަފީރު ފާހަގަ ކުރައްވާފައި ވެއެވެ.\nސަފީރު ލިޔުއްވާފައިވާ ގޮތުގައި ގައުމުތަކުގެ ދަރަނި މާފު ކުރުމަށް އެކުލަވާލައިފައިވާ "ޖީ 20 ޑެޓް ސާވިސް ސަސްޕެންޝަން އިނީޝިއޭޓިވް" ދަށުން 40 އަށްވުރެ ގައުމުތަކަށް ދަރަންޏަށް މިހާތަަނަށް ވަނީ ލުއި ދީފަ އެވެ. އެ އިނީޝިއޭޓިވަށް އަމަލު ކުރުމަށް ރާއްޖެއާ ޗައިނާ ގުޅިގެން އިތުރަށް މަސައްކަތް ކުރާނެ އެވެ.\nލިޔުމުގައިވާ ގޮތުން ދާދި ފަހުން ނިމިގެން ދިޔަ ވޯލްޑް އިކޮނޮމިކް ފޯރަމް އިވެންޓްގައި ޗައިނާގެ ލީޑަރު ޝީ ޖިން ޕީ ވަނީ ދުނިޔެއަށް ދިމާވެފައިވާ ގޮން ޖެހުންތަކުން އަރައިގަތުމަށް ހަތަރު ކަމެެއް ހުށަހަޅުއްވާފަ އެވެ. އޭގެ ތެރޭގައި ދުނިޔޭގެ އިގްތިސޯދީ ކުރިއެރުން އިތުރަށް ފުޅާކޮށް އެކި ގައުމުތަކާ ދޭތެރޭ ދެކޭ ނުރަނގަޅު ވިސްނުން ބަދަލުކޮށް ދުނިޔޭގެ އުތުރާއި ދެކުނުގެ ތަރައްގީގައި ފަރަގު ކުޑަކޮށް ދުނިޔެއަށް ކުރިމަތިވެފައިވާ އެކި ގޮންޖެހުންތަކުން އަރައިގަންނަން ގުޅިގެން މަސައްކަތް ކުރުން ހިމެނެ އެވެ.\nޗައިނާ ސަފީރު ލިޔުއްވާފައިވާ ގޮތުގައި ރާއްޖެއަށް ކުރިމަތިވެފައިވާ ގޮންޖެހުންތަކުން އަރައިގަތުމަށް ވެސް ޝީ ހުށަހެޅުއްވި އެ ކަންކަން ވަރަށް މުހިންމެވެ.\nޗައިނާ ދިވެހި ރާއްޖެއާ ޗައިނާގެ ގުޅުން ކޮވިޑް-19 އިގެ ބަލާއާފާތް + ޖަންގް ލީ ޖޮންގް ބައިނަލްއަގުވާމީ ގުޅުންތައް ދައުލަތުގެ ދަރަނި


Gaazee ge naseyhaiy Adeeb ah: "Faisa anbura hoadhaa, thaubaaveveynee eyrah" | Jazeera\tގާޒީގެ ނަސޭހަތް އަދީބަށް: "ފައިސާ އަނބުރާ ހޯދާ، ތައުބާވެވޭނީ އޭރަށް" - Jazeera\nގާޒީގެ ނަސޭހަތް އަދީބަށް: "ފައިސާ އަނބުރާ ހޯދާ، ތައުބާވެވޭނީ އޭރަށް"\nނާޒިމް ހަސަން October 5, 2020 95 views0\nކުރީގެ ނައިބު ރައީސް އަހުމަދު އަދީބުގެ މައްޗަށް އިއްވި ޖަލު ހުކުމަށްފަހު ގާޒީ ހަސަން ސައީދު އަދީބަށް ނަސޭހަތް ދެއްވައިފިއެވެ. ކުރިމިނަލް ކޯޓުގެ ގާޒީ ހަސަން ސައީދު، މިއަދު އަދީބުގެ މައްޗަށް އިއްވީ 19 އަހަރާއި ފަސް މަހާއި 15 ދުވަހުގެ ޖަލު ހުކުމެއްގެ އިތުރުން ދެ މިލިއަން ރުފިޔާގެ ޖޫރިމަނާއެކެވެ.\nހުކުމް އިއްވައި ނިންމަވާލެއްވުމަށްފަހު، ގާޒީ ހަސަން ސައީދު ވިދާޅުވީ އެހާ ޒުވާން އުމުރުގައި ޒިންމާ ބޮޑު މަގާމެއް ލިބުމަކީ އެކަމާމެދު ވިސްނާލަން ޖެހޭ ކަމެއް ކަމަށެވެ. އެ ދުވަހު އަމަލު ކުރެއްވުނު ގޮތާމެދު އަމިއްލަ ނަފުސާ ސުވާލު ކުރައްވަން ޖެހޭ ކަމަށެވެ.\nގާޒީ ވިދާޅުވީ އެ ދުވަހު އެ ބޮޑު މަގާމުގައި އުޅުއްވިއިރު އެކުގައި އުޅުއްވި މީހުންނާއި ނިކަމެތިވެ ހާލުގައި ޖެހުނުއިރު ކައިރީގައި ތިބި މީހުންނާމެދު ވެސް ވިސްނާލަން ޖެހޭ ކަމަށެވެ. އެ ދުވަހު ވަށައިގެން މީހުން އެނބުރު ނަމަވެސް މިއަދު، އަޅާލާނެ މީހެއް ނެތްކަން ގާޒީ ފާހަގަ ކުރެއްވިއެވެ.\nދައުލަތުގެ ތެރެއިން ބޮޑު ހިޔާނާތެއް ހިންގައި މުޅި ދުނިޔެ ކުރިމަތީގައި ވެސް ރާއްޖެ ފަލީހަތްވެގެން ދިޔަ ކަމަށާއި އެހެންވީއިރު ކުރެވުނީ ކިހާވަރެއްގެ ކަމެއްކަން އަމިއްލައަށް ވިސްނާލައި އިސްލާހުވާން ޖެހޭނެ ކަމަށް ގާޒީ ވިދާޅުވިއެވެ. ދެން ކުރިއަށް އޮތް ތަނުގައި ވެސް އެފަދަ ކަންކަމުން ދުރުވެ ރަނގަޅު ތައުބާއެއްވުމަށް ގާޒީ އިލްތިމާސް ކުރެއްވިއެވެ.\nއެގޮތުން ހިޔާނާތުގެ ހަގީގަތް ހާމަ ކުރައްވައި، ދައުލަތަށް ގެއްލުނު ފައިސާތައް އަނބުރާ ހޯދައިދީ، އިންސާފު ހޯދައިދޭން ޖެހޭނެ ކަމަށް ގާޒީ ވިދާޅުވިއެވެ. ނޫންނަމަ ތައުބާއަކަށް ނުވާނެ ކަމަށެވެ. އަދީބަށް އަރައިގަނެވިފައިވަނީ ﷲގެ ހައްގަކަށް އަދި މުޖުތަމައުގެ ހައްގަކަށް ކަމަށާއި އެއީ ވަރަށް ފުރިހަމަ ތައުބާއަކުން ތައުބާވާން ޖެހޭ ކަންކަން ގާޒީ އަދީބަށް ހަނދާންކޮށް ދެއްވިއެވެ.\nކޯޓުފަޓުލޫނުގައި ޝަރީއަތަށް ވަޑައިގެން އިންނެވި އަދީބު ގާޒީ އެ ނަސޭހަތް ދެއްވަމުން ގެންދެވިއިރު އިންނެވީ އެ ވާހަކަތަކަށް ވަރަށް ބޮޑަށް ސަމާލުކަން ދެއްވައިގެންނެވެ. މީގެކުރީ އަޑުއެހުމުގައި އަދީބު ވެސް ވަނީ އޭނާ ތައުބާވެފައިވާ ކަމަށް ވިދާޅުވެފައެވެ.


"Bahpaakah vumah" Zuckerberg Facebook aa dhurah\n"ބައްޕައަކަށް ވުމަށް" ޒަކަބާގް ފޭސްބުކްއާ ދުރަށް\nޒަކަބާކް އާއި އޭނާގެ އަންހެނުންނާ އެކު.\nފޭސްބުކްގެ ސީއީއޯ މާކް ޒަކަބާގްގެ ދެމަފިރިން އެމީހުންގެ ފުރަތަމަ ދަރިފުޅު އުފަންވާ ދުވަހަށް އިންތިޒާރު ކުރަމުންދާއިރު، ދަރިފުޅު އުފަންވުމުން ދެމަސް ދުވަހަށް ފޭސްބުކް އާއި ދުރަށް ދާނެ ކަމަށް ޒަކަބާގް ބުނެފިއެވެ.\n"މިއީ އަހަރެންގެ ވަރަށް ޒާތީ ނިންމުމެއް. އަހަރެމެންގެ އަންހެން ދަރިފުޅު އުފަންވުމުން، ދެމަސް ދުވަހުގެ ޗުއްޓީއެއް ނަގަން އަހަރެން ނިންމައިފިން." އޭނާގެ ފޭސްބުކް ޕޭޖުގައި ޒަކަބާގް އިއްޔެ އިއުލާނު ކޮށްފައި ވެއެވެ.\nފޭސްބުކް އިން އެކުންފުނީގެ މުއައްޒަފުންނަށް ވިހެއުމުން ހަތަރު މަސް ދުވަހުގެ ޗުއްޓީއެއް ފުރިހަމަ މުސާރައާއި އެކު ދެއެވެ. އަދި މި ޗުއްޓީ ވިހާ އަހަރުގެ އެކި ހިސާބުތަކަށް ބަހާލައިގެން ވެސް ނެގެއެވެ. އަނބިމީހާ ވިހެއުމުން ފިރިންނަށްވެސް ހަމަ މި އުސޫލުން ޗުއްޓީދެއެވެ. އެހެން ކަމުން ޒަކަބާގެ މި ޗުއްޓީ އާންމު މުއައްޒަފުންގެ ޗުއްޓީއަށްވުރެ ކުރު ކަން ފާހަގަ ކުރެވެއެވެ.\nލިބޭ ދަރިފުޅަށް ތައްޔާރުވުމުގެ ގޮތުން ޒަކަބާކް ހޯދާފައިވާ ބައެއް ތަކެތި.\nޒަކަބާގްއާއި އޭނާގެ އަންހެނުން ޕްރިސީލާ އެމީހުންގެ ފުރަތަމަ ދަރިފުޅުގެ ވާހަކަ އިއުލާނުކުރީ މިދިޔަ ޖުލައިގައެވެ. އޭގެ ކުރިން ބައިގެންދިއުމުގެ ހިތާމައާ މިދެމަފިރިން އެތައް ފަހަރަކު ކުރިމަތިލިއެވެ.\nޒަކަބާގް ޕެޓާނިޓީ ލީވަށް ދެމަސް ދުވަސް ނަގާއިރު ޔާހޫގެ ގެ ސީއީއޯ މެރިއްސާ މޭޔާ ބުނެފައިވަނީ އޭނާ އަންނަ މަހު ޓްވިންސް އެއް ވިހެއުމަށް ނަގާނީ ކުޑަ ދުވަސްކޮޅެއްގެ ޗުއްޓީއެއް ކަމަށެވެ. އަދި އޭނާގެ މާބަނޑު ދުވަސްތައް ދަނީ ވަރަށް އޮމާންކޮށް ކަމަށާއި "ވިހަން ވާންދެން" އޮފީސް ދޫކޮށްނުލާނެ ކަމަށެވެ. ފޭސްބުކް އާއި އަޅާބަލާއިރު، ޔާހޫ އިން އެމީހުންގެ މުއައްޒަފުން ވިހެއުމުން ދެނީ އަށް ހަފްތާއެވެ.\nހޮންގްކޮންގް މުޒާހަރާގެ އަމަން ނަގާލަން ޗައިނާއިން ދޮގު ފަތުރަނީ\nފޭސްބުކް، ވަޓްސްއެޕާއި އިންސްޓަގްރާމްގެ ހިދުމަތަށް ބުރޫއަރައިފި


އަމިއްލަ މަސައްކަތެއް ކުރާފަރާތްތަކަށް ލިބޭ މާލީ އެހީ - GOV.MV\nއާންމު މަޢުލޫމާތު އަމިއްލަ މަސައްކަތެއް ކުރާފަރާތްތަކަށް ލިބޭ މާލީ އެހީ\nކޯވިޑް 19 އާއި ގުޅިގެން އަމިއްލަ ވިޔަފާރިންގެ ވިޔަފާރިތަކަށް ވަނީ ދަތިތަކާއި ކުރިމަތިވެފަ. މި ފަދަ ފަރާތްތަކަށް މާލީ އެހީ ދިނުމުގެ ގޮތުން ބޭންކް އޮފް މޯލްޑިވްސް އަދި އެސްއެމްއީ ޑިވެލޮޕްމަންޓް ފައިނޭންސް ކޯޕަރޭޝަން އިން ވަނީ ޙާއްސަ އާރާސްތުކުރުމުގެ ޕެކޭޖްތަކެއް ހަމަޖައްސާފައި.\nމި ހާލަތާއި ގުޅިގެން އަދި ލޯނުގެ މުއްދަތުގެ ތެރޭގައި އެވިޔަފާރީގެ އެއްވެސް ދިވެހި މުވައްޒަފެއް ވަކި ނުކުރެވޭނެ. މި ލޯނުތައް ދޫކުރެވޭނީ6އިންސައްތަ އިންޓްރެސްޓް ރޭޓެއްގައި6މަސްދުވަހުގެ ގްރޭސް ޕީރިއަޑެއްގައި. މި މުއްދަތުގައި އިންޓްރެސްޓް އަދި ޕްރިންސިޕަލް ވެސް ދައްކާކަށް ނުޖެހޭނެއެވެ. ލޯނު އަނބުރާ ދައްކަން ޖެހޭނީ3އަހަރު ދުވަހުގެ ތެރޭގައެވެ. މި ލޯނުތަކަށް އެދުމުގެ ފުރުސަތު މިތަންތަނުން 8 އޭޕްރީލްގައި ވަނީ ހުޅުވާލާފަ.\nއެސްޑީއެފްސީ އިން ދޫކުރާ ލޯނުތައް:\nމި ލޯނުތައް ހަމަޖެހިފައިވަނީ މިހާރު ހިނގަމުންދާ ވިޔަފާރިތަކަށާއި، އަމިއްލަ މަސައްކަތްކުރާ ފަރާތްތަކުގެ ތެރެއިން ވިޔަފާރީގެ އާމްދަނީގެ ގޮތުގައި 10 މިލިއަން ރުފިޔާއަށް ވުރެ އިތުރުނުވާ ވިޔަފާރިތަކަށް.\nއަމިއްލަ މަސައްކަތް ކުރާ ފަރާތްތަކުގެ ތެރޭގައި ވިޔަފާރިއެއްގެ ގޮތުގައި ރަޖިސްޓްރީނުކޮށް އަމިއްލަ މަސައްކަތް ކުރާ ފަރާތްތައް އަދި ފްރީލާންސްކޮށް މަސައްކަތްކުރާ ފަރާތްތައްވެސް ހިމެނޭ.\nވިޔަފާރި ލޯނުގެ އެހީ ލޯނުގެ ގޮތުގައި ގިނަވެގެން 500,000 (ފަސް ލައްކަ) ރުފިޔާ ނެގޭނެ.\nއަމިއްލަ މަސައްކަތް ކުރާ ފަރާތްތަކަށް ލޯނުގެ ގޮތުގައި ގިނަވެގެން 18,000 (އަށާރަހާސް) ރުފިޔާ ނެގޭނެ.\nލޯނު ދޫކުރެވެނީ ވިޔަފާރީގެ މުސާރަ، ކުލި އަދި ޔުޓިލިޓީ ބިލުތައް ދެއްކުމަށް.\nއިތުރު މަޢުލޫމާތު: އެސް.ޑީ.އެފް.ސީ\nލޯނަށް އެދިލެއްވުމަށް:އެސް.ޑީ.އެފް.ސީ ޕޯޓަލް\nބޭންކް އޮފް މޯލްޑިވްސް އިން ދޫކުރާ ލޯނުތައް:\nޓޫރިސްޓު ރިސޯޓުތަކަށް ވާކިން ކެޕިޓަލް ލޯނުދޫކުރުން. މި ސްކީމްގެ ދަށުން ދޫކުރެވޭނީ ގިނަވެގެން 7.71 މިލިޔަން ރުފިޔާ.\n2019 ވަނަ އަހަރުގެ އާމްދަނީގެ ގޮތުގައި 10 (ދިހަ) މިލިއަން ރުފިޔާއަށް ވުރެ އިތުރަށް ލިބިފައިވާ ޓޫރިސްޓު ރިސޯޓު ނޫން އެހެނިހެން ވިޔަފާރިތަކަށް ވާކިން ކެޕިޓަލް ލޯނު ދޫކުރުން. މި ސްކީމްގެ ދަށުން ދޫކުރެވޭނީ ވިޔަފާރިއަކަށް 1.0 މިލިއަން ރުފިޔާ.\nއިތުރު މައުލޫމާތު: ބީއެމްއެލް ގެ އެބްސައިޓް\nލޯނަށް އެދިލެއްވުމަށްޓަކައި އެޕްލިކޭޝަން ފޯމު ފުރިހަމަކުރުމަށްފަހު ބޭނުންވާ ލިޔުންތަކާއި އެކު recoveryscheme@bml.com.mv އަށް އީމެއިލް ކުރައްވާ.\nކޮވިޑް-19 ގެ ސަބަބުން ދިވެހިރާއްޖޭގައި ވަޒީފާ އަދާކުރާ ނުވަތަ އަމިއްލަ މަސައްކަތް ކުރާ ދިވެހި ރައްޔިތުންގެ ތެރެއިން އެ ބައެއްގެ އާމްދަނީއަށް ނުރަނގަޅު އަސަރެއް ކޮށްފައިވާ ފަރާތްތަކަށް ސަރުކާރުގެ ފަރާތުން އެހީތެރިކަން ފޯރުކޮށްދިނުމުގެ ގޮތުން، "އިންކަމް ސަޕޯޓް އެލަވަންސް" އެއް ދިނުމަށް ވަނީ ހަމަޖެހިފައި. އަދި މި އެލަވަންސް ދޭނޭ ގޮތުގެ އުސޫލެ ވަނީ ގެޒެޓްގައި ޝާއިއުކުރެވިފައި.\nމި އެލެވެންސް އަށް އެދި ހުށައަޅަން ޖެހޭ ފޯމް އިކޮނޮމިކް މިނިސްޓްރީގެ ވެބްސައިޓްއިން ލިބެން ހުންނާނެ.